Women – Page3– East Coast Daily Malayalam\nപലരും പ്രഭാത ഭക്ഷണത്തിലും രാത്രി ഭക്ഷണത്തിലും ഉള്‍പ്പെടുത്താന് ശ്രമിക്കുന്ന ഒന്നാണ് പാല്. കൊഴുപ്പ് കുറഞ്ഞ പാല് ദിവസവും ഉപയോഗിക്കുന്നതിലൂടെ ശരീരത്തിനും ആരോഗ്യത്തിനും സൗന്ദര്യത്തിനും വളരെ ഉത്തമമാണ്. മുതിര്‍ന്നവര്‍ക്കും…\nപലപ്പോഴും പലരേയും അലട്ടുന്ന പ്രശ്നങ്ങളിൽ ഒന്നാണ് പൊണ്ണത്തടി. ഇതിനായി പല വഴികളും തേടി നടക്കുന്നവരാണ്. എന്നാൽ അത്തരക്കാർ ഇനി ധൈര്യമായി മത്തി കഴിച്ച് തുടങ്ങിക്കൊള്ളു. വളരെ പെട്ടെന്ന്…\n40 വർഷത്തിനിടയിൽ ഒരിക്കൽ പോലും ഉറങ്ങാത്ത സ്ത്രീ: പരിശോധനയിൽ ഞെട്ടി ഡോക്ടർമാർ\nഹെനാൻ: 40 വർഷമായി താൻ ഉറങ്ങിയിട്ടില്ലെന്ന് അവകാശപ്പെട്ട് രംഗത്തെത്തിയ ഒരു ചൈനീസ് സ്ത്രീ ഡോക്ടർമാരെ ആശയക്കുഴപ്പത്തിലാക്കി. താൻ അവസാനമായി ഉറങ്ങിയത് അഞ്ച് വയസ്സുള്ളപ്പോഴാണ് എന്ന് വെളിപ്പെടുത്തി രംഗത്ത്…\nമുഖത്തെ കറുത്ത പാടുകളും കുഴികളും പലരെയും അലട്ടുന്ന പ്രശ്നമാണ്. മുഖത്തെ കുഴികൾ മറയ്ക്കാൻ ഒരെളുപ്പവഴിയെ കുറിച്ചാണ് താഴെ പറയുന്നത്. ചർമ്മ സംരക്ഷണത്തിന് ഏറ്റവും നല്ലതാണ് വെള്ളരിക്ക. വൈറ്റമിൻ…\nമിനറല് വാട്ടര് സ്ഥിരമായി കുടിക്കുന്നവരാണോ നിങ്ങൾ? എങ്കിൽ സൂക്ഷിക്കുക!\nധാരാളം വെള്ളം കുടിക്കുന്നത് ആരോഗ്യകരമായ ഒരു നല്ല ശീലമാണ്. എന്നാല്, മള്‍ട്ടിനാഷണല് കമ്പനികളുടെ ലേബലില് കുപ്പികളില് വരുന്ന മിനറല് വാട്ടര് കുടിക്കുന്നത് ആരോഗ്യത്തെ ദോഷകരമായി ബാധിക്കുന്നുവെന്നാണ് പുതിയ…\nഅകാല വാര്‍ധക്യം തടയാൻ!!\nമുളപ്പിച്ച പയര് വര്‍ഗങ്ങള്‍ക്ക് ഇരട്ടി പോഷക ഗുണമാണുള്ളത് ചെറുപയര്. ആയുര്‍വ്വേദ പ്രകാരം ഒരു പിടി മുളപ്പിച്ച ചെറുപയര് രാവിലെ കഴിച്ചാല് അത് നമ്മുടെ എല്ലാ ആരോഗ്യ പ്രശ്നങ്ങള്‍ക്കും…\nകഴുത്ത് വേദന പരിഹരിക്കാൻ നിങ്ങൾ ചെയ്യേണ്ടത്…\nപുതിയ തലമുറ നേരിടുന്ന ഏറ്റവും വലിയ ആരോഗ്യ പ്രശ്നമാണ് കഴുത്ത് വേദന. പണ്ടൊക്കെ ഇത്തരം വേദനകൾ പ്രായമാകുന്നതിന്റെ ലക്ഷണങ്ങളായാണ് കൊണ്ടുവന്നിരുന്നത്. എന്നാൽ ഇന്ന് കഴുത്ത് വേദന അല്ലെങ്കിൽ…\nആരോഗ്യത്തിനായി പ്രാതല് ഒമ്പത് മണിക്കു മുന്‍പ് കഴിക്കൂ!\nരാത്രി മുഴുവന് ഒഴിഞ്ഞ വയറിനും ശരീരത്തിനും പോഷകങ്ങളും ഗ്ലുക്കോസും നല്‍കുന്നത് പ്രഭാത ഭക്ഷണത്തില് ഉള്‍പ്പെടുത്തുന്ന അന്നജത്തില് നിന്നാണ്. അതുകൊണ്ടു തന്നെ, പ്രഭാതഭക്ഷണം വളരെ പ്രാധാന്യം അര്‍ഹിക്കുന്നു. പ്രാതല്…\nവെയിലേറ്റ് മുഖം കരുവാളിക്കുന്നത് എല്ലാ പ്രായക്കാരെയും അലട്ടുന്ന പ്രശ്‌നമാണ്. ഇതിന് പ്രതിവിധിയായി പല വഴികൾ പരീക്ഷിച്ച് മടുത്തവരാണ് നിങ്ങളെങ്കിൽ അടുക്കളയിലുണ്ട് ചില വഴികൾ. മുഖത്തെ കരുവാളിപ്പകറ്റാൻ ഇതാ…\nസൂറിച്ച്: സ്ത്രീക‍ള്‍ക്കിടയിൽ ജോലി സമ്മർദം മൂലമുള്ള സ്ട്രോക്ക് വർധിക്കുന്നതായും പുരുഷന്മാരേക്കാൾ കൂടുതൽ ഹൃദയസംബന്ധിയായ രോഗങ്ങൾ അധികരിക്കുന്നതായും യൂറോപ്യൻ സ്ട്രോക്ക് യൂണിയൻ്റെ പഠനം. പ്രമേഹം, കൊളസ്ട്രോൾ, പുകവലി, അമിതവണ്ണം,…\nവയറില്ലല്ലോ, ചെറിയ വയർ തുടങ്ങിയ പരിഹാസങ്ങള്, രണ്ട് തവണ അബോര്‍ഷൻ: മറ്റേണിറ്റി ഫോട്ടോ ഡിലീറ്റ് ചെയ്യണമെന്ന് ഭീഷണി\n. നമ്മുടെ സംസ്‌കാരത്തിന് യോജിച്ചതല്ല ഇതെന്നായിരുന്നു ചിലര് പറഞ്ഞത്.\n‘പിരീഡ്‌സ്’ വൈകിയാല് കഴിക്കേണ്ട ഭക്ഷണങ്ങള് എന്തെല്ലാം?\nആര്‍ത്തവത്തിന്റെ തിയ്യതികള് ചിലപ്പോഴൊക്കെമിക്കവരിലും അങ്ങോട്ടോ ഇങ്ങോട്ടോ മാറി പോകാറുണ്ട്. മോശം ഡയറ്റ്, ഉറക്കപ്രശ്‌നങ്ങള്, സ്‌ട്രെസ് എന്നിങ്ങനെയുള്ള ഘടകങ്ങളാണ് പലപ്പോഴും ആര്‍ത്തവ തീയ്യതികളെ മാറ്റി മറിക്കുന്നത്. അങ്ങനെയുള്ള സന്ദര്‍ഭങ്ങളില്…\nഭക്ഷണത്തിനിടെ വെള്ളം കുടിക്കുന്നത് നമ്മുടെ ശരീരത്തിന് ഗുണവും ദോഷവും ചെയ്യാറുണ്ട്. അതേസമയം, ഇടയ്ക്ക് വെള്ളം കുടിക്കുന്നത് ഒഴിവാക്കി ഭക്ഷണത്തിന് മുന്‍പോ ശേഷമോ കുടിക്കുന്നതാണ് ആരോഗ്യത്തിന് നല്ലത്. ആഹാരത്തിന്…\nആരോഗ്യത്തിന് അല്‍പ്പം നെയ്യ് കഴിക്കാം\nനെയ്യ് പലര്‍ക്കും ഇഷ്ടമാണെങ്കില് പോലും ഭാരം കൂടുമെന്ന് കരുതി ഒഴിവാക്കാറാണ് പതിവ്. എന്നാല് നെയ്യ് ഒഴിവാക്കും മുമ്പ് ഈ കാര്യങ്ങള് അറിയണം. ആരോഗ്യകരമായ കൊഴുപ്പുകള്, വിറ്റാമിന് എ…\nശരീരത്തിലെ വിഷപദാര്‍ത്ഥങ്ങള് പുറം തള്ളാൻ കട്ടന്‍കാപ്പി\nനമ്മളില് പലരുടേയും ഓരോ ദിവസവും തുടങ്ങുന്നതു തന്നെ ഒരു കാപ്പിയില് ആയിരിക്കും അല്ലേ? കട്ടന്‍കാപ്പി കുടിക്കുന്നവരും, പാല്‍ക്കാപ്പി കുടിക്കുന്നവരും ഉണ്ട്, എന്നാല് ആരോഗ്യ സംരക്ഷണത്തിന് കൂടുതല് നല്ലത്…\nമുഖക്കുരു തടയാന് എട്ടു വഴികള്\nപ്രായഭേദമന്യേ എല്ലാവരെയും അലട്ടുന്ന പ്രശ്നമാണ് മുഖക്കുരു. കൗമാരക്കാരില് വര്‍ധിച്ചുവരുന്ന മുഖക്കുരു മാറാന് എല്ലാ വഴികളും നമ്മള് പരീക്ഷിക്കാറുണ്ട്. പരസ്യങ്ങളില് കാണുന്ന ഉല്‍പ്പന്നങ്ങള് ഉപയോഗിച്ചിട്ടും മുഖക്കുരുവിന് യാതൊരു കുറവും…\nമനുഷ്യശരീരത്തെ ഏറ്റവുമധികം ബാധിക്കുന്ന ഒന്നാണ് പ്രമേഹം. ഇത് പലപ്പോഴും കണ്ണിന്റെ ആരോഗ്യത്തെ പ്രതികൂലമായി ബാധിക്കാറുണ്ട്. ഷുഗർ അധികമാകുന്നതോടെ പലരുടെയും കാഴ്ചയെ ഇത് ബാധിക്കുന്നതായി നമുക്കറിയാം. എങ്ങനെയാണ് പ്രമേഹം…\nമനുഷ്യശരീരത്തെ ഏറ്റവുമധികം ദോഷകരമായി ബാധിക്കുന്ന ഒന്നാണ് കൊളസ്‌ട്രോൾ എന്ന രോഗാവസ്ഥ. കൊളസ്‌ട്രോളിനെ അകറ്റി നിർത്താൻ ധാരാളം മാർഗ്ഗങ്ങൾ മനുഷ്യർ പരീക്ഷിക്കുന്നുണ്ട്. അവയിൽ ഏറ്റവും ഫലപ്രദമായത് വ്യായാമം തന്നെയാണെന്നാണ്…\nഭക്ഷണത്തിൽ നിർബന്ധമായും ഉൾപ്പെടുത്തേണ്ട ഒന്നാണ് ഇലക്കറികൾ. ധാരാളം പോഷകഗുണങ്ങൾ അടങ്ങിയിട്ടുള്ള ഇലക്കറി നിരവധി അസുഖങ്ങൾക്കുള്ള നല്ലൊരു മരുന്നാണെന്നും പറ‌യാം. കണ്ണുകളെ ബാധിക്കുന്ന ഗ്ലൂക്കോമ എന്ന രോഗം ഏറ്റവുമധികം…\nപാവയ്ക്ക ജ്യൂസിന്റെ ഔഷധ ഗുണങ്ങൾ\nപലർക്കും പാവയ്ക്ക കഴിക്കാൻ മടിയാണ്. കയ്പ്പുള്ളത് കൊണ്ട് തന്നെയാണ് പലരും പാവയ്ക്ക കഴിക്കാൻ മടികാണിക്കുന്നത്. എന്നാൽ, പാവയ്ക്ക കഴിച്ചാലുള്ള ഗുണങ്ങൾ ചെറുതൊന്നുമല്ലെന്ന് ഓർക്കുക. രക്തത്തിലെ ഗ്ലൂക്കോസിന്റെ അളവ്…\nഅമിതമായി ചായ കുടിക്കുന്നവരാണോ നിങ്ങൾ? എങ്കിൽ സൂക്ഷിക്കുക!\nദിവസവും രണ്ടില് കൂടുതല് ചായ കുടിക്കുന്നത് ആരോഗ്യത്തിന് അത്ര നല്ലതല്ല. സാധാരണ ഒരു കപ്പ് ചായയില് അടങ്ങിയിരിക്കുന്നത് 40 ഗ്രാം കഫീനാണ്. ചായ കുടി ശീലമാക്കിയവര് പെട്ടെന്ന്…\nമരുന്നില്ലാതെയും രക്തസമ്മര്‍ദ്ദം നിയന്ത്രിക്കാം!\nഇന്ന് ഏറ്റവും കൂടുതലായി ആളുകളില് കണ്ടു വരുന്ന ഒരു അസുഖമാണ് രക്ത സമ്മര്‍ദ്ദം (ബ്ലഡ് പ്രഷര്). രാജ്യത്ത് മൂന്നില് ഒരാള് രക്തസമ്മര്‍ദ്ദത്തിന് മരുന്നു കഴിക്കുന്നവരായിരിക്കും. എന്നാല് മരുന്നു…\nവൈറ്റമിൻ എ, സി എന്നിവയാൽ സമ്പുഷ്ടമാണ് പേരയ്ക്ക. സാധാരണ വലിപ്പമുള്ള ഒരു ഓറഞ്ചിലുള്ളതിനേക്കാൾ നാലിരട്ടി വൈറ്റമിൻ സി ഒരു പേരയ്ക്കയിൽ അടങ്ങിയിട്ടുണ്ട്. വൈറ്റമിൻ ബി2, ഇ, കെ,…


no comments / നോ കമന്റ്സ് : April 2011\nഅബ്ദുല് ബായിസ് എന്ന ആണ്‍കുട്ടി\nഅഴിമതിക്കെതിരെ ഘോരഘോരം പ്രസംഗിച്ചും, ഹര്‍ത്താലുകളും പ്രകടനങ്ങളും ടേബിള് ടോക്കുകളും കാമ്പയിനുകളും നടത്തിയും കാലമേറെ കളഞ്ഞവരാണ് നമ്മള്. എന്നിട്ടും ആ അര്‍ബുദം വളര്‍ന്നു കൊണ്ടേയിരുന്നു. അവസാനം അണ്ണാ ഹസാരെ എന്ന വയോവൃദ്ധന്‍റെ ഗാന്ധിയന് സമരമുറകള് തന്നെ വേണ്ടിവന്നു; അധികാരി വര്‍ഗ്ഗത്തിന്‍റെ കണ്ണൊന്നു തുറപ്പിക്കാന്!!!\nഅണ്ണാ ഹസാരെയെപ്പോലെ, ഭരണകൂട നിഷ്ക്രിയത്വത്തിനെതിരെ ഒറ്റയാള് പോരാട്ടം നടത്തി ശ്രദ്ധേയനാവുകയാണ് മലപ്പുറം ചട്ടിപ്പറമ്പ് സ്വദേശിയായ പി. അബ്ദുല് ബായിസ് എന്ന കോളേജ് വിദ്യാര്‍ഥി. രാഷ്ട്രീയ നേതാക്കളുടെയും സാംസ്കാരിക പ്രവര്‍ത്തകരുടെയും ഒരു ദിവസത്തെ പ്രതീകാത്മക നിരാഹാര സമരെത്തെക്കാളും ഞാന് വിലമതിക്കുന്നത് അബ്ദുല് ബായിസിന്‍റെ ഇച്ചാശക്തിയെയാണ്. അബ്ദുല് ബായിസ്, ഞങ്ങള്‍ക്കൊന്നും ചെയ്യാന് തോന്നാത്ത, അഥവാ കഴിയാത്ത ഒന്നാണ് നിങ്ങള് ചെയ്തിരിക്കുന്നത്... അഭിവാദ്യങ്ങള്.....\nമാരക കീടനാശിനിയായ എന്‍ഡോസള്‍ഫാന് നിരോധിക്കണമെന്നാവശ്യപ്പെട്ടു രാജ്യമൊട്ടാകെ നടക്കുന്ന പ്രതിഷേധസമരങ്ങള്‍ക്കിടയില്, കാസര്‍കോട്ടെ ദുരിത ബാധിതര്‍ക്ക് ഐക്യദാര്‍ഡ്യം പ്രകടിപ്പിച്ചാണ് കഴിഞ്ഞ ഞായറാഴ്ച (ഏപ്രില് 24 ന്) ബായിസ് സമരം തുടങ്ങിയത്. സ്റ്റോക്ക്‌ഹോം കണ്‍വെന്‍ഷന് അവസാനിക്കുന്ന ഏപ്രില് 29 വരെ സമരം തുടരാനായിരുന്നു പരിപാടി.\nആരോഗ്യസ്ഥിതി മോശമായതിനെത്തുടര്‍ന്ന് ബായിസിനെ പോലീസ് ചൊവ്വാഴ്ച ആശുപത്രിയിലേക്ക് മാറ്റിയെങ്കിലും അവിടെയും ബായിസ് നിരാഹാരം തുടര്‍ന്നു. വിവിധ രംഗങ്ങളില് നിന്നുള്ള നൂറുകണക്കിന് ആളുകളാണ് ഈ 'ജൂനിയര് ഹസാരെ'ക്ക് പിന്തുണയുമായി മലപ്പുറം കളക്ട്രേറ്റിനു മുന്നിലുള്ള സമരപന്തലിലെത്തിയത്. ബുധനാഴ്ച മുതല് ബായിസിന്‍റെ ആരോഗ്യസ്ഥിതി വഷളായാതിനെത്തുടര്‍ന്നു നിരാഹാര സമരം സുഹൃത്തുക്കളായ പരിസ്ഥിതി പ്രവര്‍ത്തകര് ഏറ്റെടുത്തു.\nകല്‍പ്പറ്റ ഗവ. കോളേജില് ഒന്നാം വര്‍ഷ മാസ് കമ്മ്യൂണിക്കേഷന് ബിരുദവിദ്യാര്‍ഥിയായ ബായിസ് വാര്‍ത്തയില് ഇടം പിടിക്കുന്നത് ഇതാദ്യമായല്ല. പ്ലസ്‌ടുവിന് പഠിക്കുമ്പോള് സ്വന്തമായി 'സത്യപഥം' എന്ന ഒരു പത്രം പ്രസിദ്ധീകരിച്ചു കൊണ്ടാണ് ഈ കുട്ടിപത്രാധിപര് അന്ന് 'ആക്ടിവിസം' തുടങ്ങിയത്.\n2009 നവംബറില് മലപ്പുറം പ്രസ് ക്ലബ്ബില് വെച്ചു പുറത്തിറക്കിയ ആ പത്രത്തിന് അധികം ആയുസ്സുണ്ടാവുമെന്നാരും കരുതിയിരുന്നില്ല... പ്രാദേശിക വാര്‍ത്തകളും സംഭവ വികാസങ്ങളും ഉള്‍കൊള്ളിച്ചുകൊണ്ടുള്ള സത്യപഥം ഇതു വരെ 18 ലക്കങ്ങള് ഇറക്കാനും ബായിസിനു കഴിഞ്ഞു.\nബായിസ് ഒരു പ്രതീകമാണ്. ജനങ്ങളുടെ പ്രശ്നങ്ങളില് ഇടപെടാത്ത, മുട്ടാപ്പോക്ക് കാരണങ്ങള് പറഞ്ഞ്, എന്തിലും ഏതിലും രാഷ്ട്രീയം കാണുന്ന അല്ലെങ്കില് കലര്‍ത്തുന്ന, നട്ടെല്ലില്ലാത്ത രാഷ്ട്രീയ ഷണ്ഡത്വത്തിനെതിരായ സമാധാനപരമായ ഒരു പ്രതിഷേധത്തിന്‍റെ പ്രതീകം....\nLabels: abdul bayis, anna hasare, ban edosulfan, News Clippings


ആര്‍ച്ച്ബിഷപ് ബച്ചിനെല്ലി പുരസ്‌കാരം എ. മൊയ്തീന് സമ്മാനിച്ചു – JEEVANAADAM official newspaper of Roman catholics (latin rite) of Kerala, owned by KRLCBC\nആര്‍ച്ച്ബിഷപ് ബച്ചിനെല്ലി പുരസ്‌കാരം എ. മൊയ്തീന് സമ്മാനിച്ചു\nകണ്ണൂര്: അധ്യാപകര് മാനവപുരോഗതിയില് നിര്‍ണായക പങ്കുവഹിക്കുന്നവരാണെന്ന് ബിഷപ് ഡോ. അലക്‌സ് വടക്കുംതല പറഞ്ഞു. പള്ളിക്കൊപ്പം പള്ളിക്കൂടം എന്ന ഇടയലേഖനത്തിലൂടെ കേരളത്തിലെ പൊതുവിദ്യാഭ്യാസത്തിന് അടിസ്ഥാനശില പാകിയ ആര്‍ച്ച്ബിഷപ് ഡോ. ബെര്‍ണര്‍ദീന് ബച്ചിനെല്ലിയുടെ സ്മരണാര്‍ഥം കേരള റീജ്യന് ലാറ്റിന് കാത്തലിക് കൗണ്‍സില് (കെആര്‍എല്‍സിസി) ഏര്‍പ്പെടുത്തിയ അധ്യാപക പുരസ്‌കാരം കണ്ണൂര് പെരിങ്ങാനം ഗവണ്‍മെന്റ് എല്‍പി സ്‌കൂള് ഹെഡ്മാസ്റ്റര് എ. മൊയ്തീന് നല്കി സംസാരിക്കുകയായിരുന്നു ബിഷപ്. ക്രാന്തദര്‍ശിയായ മഹാനായിരുന്നു ആര്‍ച്ച്ബിഷപ് ബച്ചിനെല്ലി. ഒരു സമൂഹം ഉയര്‍ന്നുവരണമെങ്കില് ജാതിമതഭേദമെന്യേ എല്ലാവര്‍ക്കും വിദ്യാഭ്യാസം അനിവാര്യമാണെന്ന് അദ്ദേഹം മനസിലാക്കുകയും അതനുസരിച്ച് പ്രവര്‍ത്തിക്കുകയും ചെയ്തതായി ബിഷപ് അലക്‌സ് വടക്കുംതല ചൂണ്ടിക്കാട്ടി.\nകണ്ണൂര് ജില്ലാ പഞ്ചായത്ത് പ്രസിഡന്റ് കെ.വി സുരേഷ് ചടങ്ങ് ഉദ്ഘാടനം ചെയ്തു. എസ്ആര്‍ഒഐ കണ്‍വീനര് കെ.ആര് ബിജു പുരസ്‌കാര ജേതാവിനെ പരിചയപ്പെടുത്തി. തില്ലങ്കേരി ഗ്രാമപഞ്ചായത്ത് പ്രസിഡന്റ് പി.പി സുഭാഷ് മുഖ്യപ്രഭാഷണം നടത്തി. കണ്ണൂര് രൂപത വികാരി ജനറല് മോണ്. ക്ലാരന്‍സ് പാലിയത്ത്, ഇരിട്ടി ബ്ലോക്ക് പഞ്ചായത്ത് പ്രസിഡന്റ് എന്.ടി റോസമ്മ, തില്ലങ്കേരി ഗ്രാമപഞ്ചായത്ത് വൈസ് പ്രസിഡന്റ് സി. ഷൈമ, ഇരിട്ടി ബ്ലോക്ക്പഞ്ചായത്ത് ആരോഗ്യ-വിദ്യാഭ്യാസ സ്ഥിരം സമിതി അധ്യക്ഷ കെ. കാര്‍ത്യായനി, കെആര്‍എല്‍സിസി ജനറല് സെക്രട്ടറി ഫാ. ഫ്രാന്‍സിസ് സേവ്യര് താന്നിക്കാപ്പറമ്പില്, അസോസിയേറ്റ് സെക്രട്ടറി ഫാ. തോമസ് തറയില്, കെആര്‍എല്‍സിബിസി മീഡിയാ കമ്മീഷന് സെക്രട്ടറി ഫാ. സെബാസ്റ്റ്യന് മില്‍ട്ടണ് കളപ്പുരയ്ക്കല്, കെആര്‍എല്‍സിസി സെക്രട്ടറി സ്മിതാ ബിജോയ്, ട്രഷറര് ആന്റണി നൊറോണ എന്നിവര് സംബന്ധിച്ചു. പുരസ്‌കാര ജേതാവ് എ. മൊയ്തീന് മറുപടി പ്രസംഗം നടത്തി. കെആര്‍എല്‍സിസി വൈസ് പ്രസിഡന്റ് ഷാജി ജോര്‍ജ് സ്വാഗതവും എസ്എംസി ചെയര്‍മാന് എന്. വിജേഷ് നന്ദിയും പറഞ്ഞു.\nകേരളത്തിലെ സര്‍ക്കാര്, എയ്ഡഡ് വിദ്യാലയങ്ങളിലെ മികച്ച അധ്യാപകര്‍ക്കാണ് ബച്ചിനെല്ലി പുരസ്‌കാരം ഏര്‍പ്പെടുത്തിയിരിക്കുന്നത്. ഒരു ലക്ഷം രൂപയും പ്രശസ്തിപത്രവും ഉള്‍പ്പെട്ടതാണ് പുരസ്‌കാരം.\nകണ്ണൂര് ജില്ലയിലെ മുഴക്കുന്നില് സ്വദേശിയായ എ. മൊയ്തീന് 1985ല് തലശേരി കേളോത്ത് വളപ്പ് എല്‍പി സ്‌കൂളില് അധ്യാപകനായാണ് സേവനം ആരംഭിക്കുന്നത്. മുഴക്കുന്ന ഗവണ്‍മെന്റ് എല്‍പി സ്‌കൂള്, ഇരിട്ടി ബിആര്‍സി, പാലാ ഗവണ്‍മെന്റ് ഹയര് സെക്കന്‍ഡറി സ്‌കൂള് എന്നിവിടങ്ങളില് ജോലി ചെയ്തു. 2017ല് പെരിങ്ങാനം ഗവണ്‍മെന്റ് എല്‍പി സ്‌കൂളില് പ്രഥമാധ്യാപകനായി.\nആലപ്പുഴ രൂപതയുടെ പുതിയ മെത്രാന്


4 Hours4Minutes 45 Seconds Ago\nബ്രിസ്റ്റോളിലെ സെന്റ് ജോര്‍ജ്ജില് താമസിക്കുന്ന ബാബുവിന്റെയും ഡെന്നീസിന്റെയും പിതാവ് തൃശൂര് മാള ചേലങ്കര സ്വദേശി ചുമ്മാര് ചേലങ്കര (87)നാട്ടില് നിര്യാതനായി . പെട്ടെന്നായിരുന്നു മരണം. മരണ സമയത്ത് ഡെന്നീസ് ഒപ്പമുണ്ടായിരുന്നു.\nഭാര്യ ; റോസി ചുമ്മാര്\nസംസ്‌കാരം സെന്റ് മേരീസ് ഇമ്മാക്കുലേറ്റ് ചര്‍ച്ചില് ബുധനാഴ്ച ഉച്ചയ്ക്ക് 1.30ന്\nബാബുവും കുടുംബവും നാട്ടിലേക്ക് തിരിക്കും. പിതാവിനെ കാണാനായി ഡെന്നീസും കുടുംബവും നാട്ടിലുണ്ടായിരുന്നു.\nഡെയ്‌സി, ബാബു,ബെന്നി, മിനി എന്നിവര് മക്കളും ആന്റണി, ബിജി, റെജി, സണ്ണി എന്നിവര് മരുമക്കളുമാണ്.\nപരേതന്റെ വിയോഗത്തില് ദുഖിതരായ കുടുംബത്തിന്റെ വേദനയില് യൂറോപ് മലയാളിയും പങ്കുചേരുന്നു


അടഞ്ഞുകിടക്കുന്ന പൊന്‍മുടി വിനോദസഞ്ചാരികൾക്കായി നാളെ തുറക്കും | Breaking News from Kerala Districts India and World. News Sports News Cricket News Updates\nFeb 22, 2022 04:35 PM | By Anjana Shaji\nകേരളത്തിലെ പ്രധാനപ്പെട്ട വിനോദസഞ്ചാര കേന്ദ്രങ്ങളിലൊന്നായ പൊന്‍മുടി നാളെ തുറക്കും. ഒരുമാസത്തിലേറയായി അടഞ്ഞുകിടക്കുന്ന പൊന്‍മുടി തുറക്കുന്നത് സംബന്ധിച്ച് ജില്ലാകളക്ടര്‍ക്കും തിരുവനന്തപുരം ഡി.എഫ്.ഒ കെ.ഐ. പ്രദീപ്കുമാറിനും എം.എല്.എ ഡി.കെ. മുരളി അടിയന്തര നിര്‍ദ്ദേശം നല്‍കിയിരുന്നു. ഇതിനെ തുടര്‍ന്നാണ് പൊന്‍മുടി തുറക്കാന് കളക്ടര് അനുമതി നല്‍കിയത്.\nജനുവരി 18നാണ് ഒമിക്രോണ് വ്യാപനത്തെ തുടര്‍ന്ന് പൊന്‍മുടി അടച്ചത്. പൊന്‍മുടിയില് നാളെയെത്തുന്ന എല്ലാ സഞ്ചാരികളേയും കടത്തിവിടാനാണ് തീരുമാനം. തത്കാലം ഓണ്‍ലൈന് സംവിധാനമില്ല. പൊന്‍മുടിക്കൊപ്പം മങ്കയം, കല്ലാര് മീന്‍മുട്ടിയും തുറക്കുമെന്ന് ഡി.എഫ്.ഒ അറിയിച്ചു.\nകഴിഞ്ഞ വര്‍ഷത്തില് അഞ്ച് മാസം മാത്രമാണ് പൊന്‍മുടി സഞ്ചാരികള്‍ക്കായി തുറന്നുകൊടുത്തത്. വനംവകുപ്പിന് പാസിനത്തില് ലഭിക്കേണ്ട ലക്ഷക്കണക്കിന് രൂപയാണ് പൊന്‍മുടി അടഞ്ഞുകിടന്നതോടെ നഷ്ടമായത്. അടച്ചിടലിന് ശേഷം തുറന്നപ്പോള് പൊന്‍മുടിയിലേക്ക് സഞ്ചാരികളുടെ കുത്തൊഴുക്കായിരുന്നു.\nകല്ലാറില് രണ്ട് വിനോദസഞ്ചാരികളായ യുവാക്കള് മുങ്ങിമരിക്കുകയും ചെയ്തു. ഇതിനെ തുടര്‍ന്ന് സഞ്ചാരികളെ നിയന്ത്രിക്കുന്നതിനും അപകടമരണങ്ങള്‍ക്ക് തടയിടുന്നതിനുമായി വനംവകുപ്പും പൊലീസും ചേര്‍ന്ന് വിവിധ പദ്ധതികള് ആവിഷ്‌ക്കരിച്ചിരുന്നു.\nഒരുമാസമായി പൊന്‍മുടി അടഞ്ഞുകിടക്കുന്നതിനാല് വന്യമൃഗങ്ങളുടെ ശല്യം രൂക്ഷമാണ്. കാട്ടാന, കാട്ടുപോത്ത്, പന്നി, കേഴ തുടങ്ങിയവ ജനവാസ മേഖലയിലേക്കും ഇറങ്ങുന്നുണ്ട്. പൊന്‍മുടി തോട്ടം മേഖലയില് ഒറ്റയാന് വിഹരിക്കുന്നതായി തൊഴിലാളികള് പറയുന്നു. ഒറ്റയാന് ഒരുമാസം മുന്‍പാണ് പൊന്‍മുടി കല്ലാര് മേഖലയില് എത്തിയത്. ഇതുവരെ കാട്ടിലേക്ക് മടങ്ങിയിട്ടില്ല.\nനാല് മാസം മുന്‍പ് ശക്തമായ മഴയില് തകര്‍ന്ന പൊന്‍മുടിയിലേക്കുള്ള റോഡിന്റെ പണി ഇനിയും പൂര്‍ത്തീകരിച്ചിട്ടില്ല. കല്ലാര് ഗോള്‍ഡന്‍വാലിക്ക് സമീപമാണ് റോഡിന്റെ ഒരു വശം ഇടിഞ്ഞുതാഴ്ന്നത്. പണി ഇപ്പോഴും ഇഴഞ്ഞുനീങ്ങുന്നതിനാല് റോഡിന്റെ ഒരു വശത്തുകൂടിയാണ് വാഹനങ്ങള് സഞ്ചരിക്കുന്നത്.\nThe closed Ponmudi will reopen for tourists tomorrow


കഥയില്ലാത്തവന്റെ കഥ, എഴുതിയത് എം എന് പാലൂര് , വിഷയം ജീവചരിത്രം , ISBN 9789380884202, Published by Green Books ::: കേരളാ ബുക്ക് സ്റ്റോർ\nISBN : 9789380884202\nBook Name in English : Kathayillathavante Katha\nനിറവാര്‍ന്ന വെളിച്ചമാണ് പാലൂരിന്റെ കവിതയും ജീവിതവും. കാലുഷ്യങ്ങളില്ല, ആത്മനിന്ദകളില്ല. ജീവിതത്തെ പ്രസാദമധുരമായി മാത്രം കാണാ‌ന് ശീലിച്ച ഒരാള്. വരുംതലമുറയ്ക്കായി ഒരു പോസിറ്റീവ് തിങ്കിങ് ഗ്രന്ഥം. ചെറുകാടിന്റെ ജീവിതപ്പാതപോലെ, തിക്കോടിയന്റെ അരങ്ങുകാണാത്ത നടനെപ്പോലെ, പി. കുഞ്ഞിരാമ‌ന്‍നായരുടെ കവിയുടെ കാല്‍പാടുകള്‍പോലെ, ജീവിതത്തിന്റെ പ്രകാശഗോപുരവുമായി എം.എ‌ന്. പാലൂര് നടന്നുവരുന്നു.\nWrite Your Review about കഥയില്ലാത്തവന്റെ കഥ


തിരുവല്ലയിലെ പി ബി സന്ദീപ് കുമാറിന്റേത് രാഷ്ട്രീയ കൊലപാതകമല്ലെന്ന് പൊലീസ്;ജിഷ്ണു യുവമോര്‍ച്ച മുന്‍ഭാരവാഹി, മറ്റ് പ്രതികള്‍ക്ക് ആര്‍എസ്എസ് ബന്ധമില്ല - Mangalam News Online\nതിരുവല്ല >>തിരുവല്ലയിലെ പി ബി സന്ദീപ് കുമാറിന്റേത് രാഷ്ട്രീയ കൊലപാതകമല്ലെന്ന് പൊലീസ്. വ്യക്തി വൈരാഗ്യമാണ് കൊലയ്ക്ക് പിന്നിലെന്ന് സംശയിക്കുന്നതായി എസ് പി ആര് നിശാന്തിനി പറഞ്ഞു.\nകൊലപാതകത്തിന് പിന്നില് അഞ്ചാംഗ സംഘമാണ്. പി ബി സന്ദീപ് കുമാറിനെ കൊലപ്പെടുത്തിയ കേസിലെ നാല് പ്രതികള് പൊലീസ് കസ്റ്റഡിയിലാണ്.\nതിരുവല്ല പെരിങ്ങര സിപിഎം ലോക്കല് സെക്രട്ടറി പി.ബി.സന്ദീപ്കുമാറിനെ കൊലപ്പെടുത്തിയ കേസില്4പ്രതികളും പിടിയിലായി. പെരിങ്ങര സ്വദേശികളായ ജിഷ്ണു, നന്ദു, പ്രമോദ് എന്നിവരും കണ്ണൂര് സ്വദേശി മുഹമ്മദ് ഫൈസലുമാണ് പിടിയിലായത്. ജിഷ്ണു യുവമോര്‍ച്ചയുടെ മുന് ഭാരവാഹിയാണ്. പ്രതി ജിഷ്ണു മുഹമ്മദ് ഫൈസലിനെ ജയിലില് വച്ചാണ് പരിചയപ്പെട്ടത്.\nആര്‍എസ്എസ് പ്രവര്‍ത്തകരാണ് കൊലയ്ക്കു പിന്നിലെന്നു സിപിഎം ആരോപിച്ചിരുന്നെങ്കിലും മറ്റ് പ്രതികള്‍ക്ക് ആര്‍എസ്എസ് ബന്ധമില്ല. ഒരാള് കൂടിയാണ് ഇനി പിടിയിലാകാനുള്ളത്.\nഗുണ്ടാ സംഘങ്ങളില്‍പ്പെട്ടവരാണ് പിടിയിലായവരെല്ലാം. നേരത്തെ ജയിലിലും കിടന്നിട്ടുണ്ട്. ഇന്നലെ രാത്രി 8ന് ആണ് സന്ദിപിനെ ബൈക്കിലെത്തിയ സംഘം നടുറോഡില് തടഞ്ഞു നിര്‍ത്തി വെട്ടിയും കുത്തിയും കൊലപ്പെടുത്തിയത്.\nTaggedP B SNDEEP KAUMAR\nPrevious Article സന്ദീപ് കൊലപാതകം; നാല് പ്രതികള് പിടിയില്;പിടിയിലായത് ആലപ്പുഴ കരുവാറ്റയില് നിന്ന്\nNext Article വൃത്തിയും ശുദ്ധിയുമുള്ള ഭക്ഷണം ആരു പാകം ചെയ്താലും അത് ഹലാലാണെന്ന് മഹല്ല് ജമാഅത്ത് കൗണ്‍സില്


b Studio: February 2013\nജോൺ എബ്രഹാമിന്റെ അമ്മ അറിയാൻ എന്ന ചിത്രത്തിലെ നായകനായിരുന്ന ജോയ് മാത്യു സംവിധാനം ചെയ്ത സിനിമയാണു ഇന്റർനാഷ്ണൽ ഫിലിം ഫെസ്റ്റിവലിൽ ജനപ്രിയ ചിത്രമായി തിരഞ്ഞെടുക്കപ്പെട്ട ഷട്ടര്. ലാൽ, വിനയ് ഫോർട്ട്, സജിത മഠത്തിൽ,ശ്രീനിവാസൻ തുടങ്ങിയവരാണു ചിത്രത്തിലെ പ്രധാന വേഷങ്ങളിൽ എത്തുന്നത്. സംവിധായകൻ തന്നെയാണു ചിത്രത്തിന്റെ രചന നിർവ്വഹിച്ചിരിക്കുന്നത്.\nകോഴിക്കോടൻ പശ്ചാത്തലത്തിൽ രണ്ട് രാത്രികളിലും ഒരു പകലിലുമായി നടക്കുന്ന കഥയാണു ഷട്ടറിന്റെത്. തെറ്റാണെന്ന് വ്യക്തമായി ബോധ്യമുണ്ടായിട്ടും ഒരു ഹരത്തിനു വേണ്ട് മാത്രം ചില്ലറ തെറ്റുകൾ ചെയ്യാത്തവരായി ആരുമുണ്ടാകില്ല. അതു പോലെ ഒരു തെറ്റിൽ ചെന്ന് ചാടുന്ന റഷീദ് എന്ന മധ്യവയസ്ക്കനും അയാളുടെ സുഹൃത്തായ ഓട്ടോ ഡ്രൈവർ സുരനുമാണു ഈ സിനിമയെ മുന്നോട്ട് നയിക്കുന്നത്. ഒരു വേശ്യയുമായി സ്വന്തം വീടിന്റെ മുന്നിൽ തന്നെയുള്ള കടമുറിയ്ക്കുള്ളിലെ ഷട്ടറിനുള്ളിൽ അകപ്പെടുന്ന റഷീദ്. (വെറുതെ അങ്ങനെ അകപ്പെടുകയല്ല കേട്ടോ. വഴിയിൽ കസ്റ്റമറെ കാത്ത് നിന്നിരുന്ന ആളിനെ ഓട്ടോയിൽ കയറ്റി വേറെ ഒരു സ്ഥലവും കിട്ടാത്തത് കൊണ്ട് സ്വന്തം കടമുറിയിലേക്ക് കയറിയതാണു).\nഇവർക്ക് ഭക്ഷണം വാങ്ങിക്കാനായി സുരൻ ഷട്ടർ പുറത്ത് നിന്ന് പൂട്ടി പോകുന്നു. വഴിയിൽ വെച്ച് മദ്യപിച്ച് വണ്ടി ഓടിച്ചതിനു സുരൻ പോലീസ് പിടിയിൽ ആകുന്നു. പുറത്തിറങ്ങാൻ കഴിയാതെ ഷട്ടറിനുള്ളിൽ റഷീദും തങ്കം എന്ന് വിളിക്കാവുന്ന വേശ്യയും. നേരം വെളുക്കുന്നു. സ്റ്റേഷനിൽ നിന്ന് പുറത്തിറങ്ങിയ സുരനു പകൽ ആയത് കൊണ്ട് ഇവരെ പുറത്തിറക്കാൻ കഴിയുന്നില്ല. പിന്നീട് എന്ത് സംഭവിക്കും എന്നതാണു ഷട്ടറിലൂടെ പറയുന്നത്. അന്ന് രാത്രി വന്ന് തുറന്ന് വിട്ടാ പോരെ സംഗതി കഴിഞ്ഞില്ലേ എന്ന് ചിന്തിക്കുന്നവരുണ്ടാകും. പക്ഷെ സ്വന്തം വീടിന്റെ മുറ്റത്തെ കടമുറിയിൽ എപ്പോൾ വേണമെങ്കിലും തുറക്കാവുന്ന ഷട്ടറിന്റെ ഉള്ളിൽ ഇരിക്കുമ്പോഴത്തെ മാനസികാവസ്ഥ അത് ഒരു ഒന്നൊന്നര അനുഭവം തന്നെയാണു.\nഇതാണു സിനിമയുടെ കഥയെങ്കിലും ഇതിൽ പല ഉപകഥകളും പറഞ്ഞ് പോകുന്നുണ്ട്. നടന്റെ ഡേറ്റ് കിട്ടാൻ വേണ്ടി നടക്കുന്ന സംവിധായകന്റെ വേഷം ചെയ്യുന്ന ശ്രീനിവാസൻ. റഷീദിന്റെ കോളേജിൽ പഠിക്കുന്ന ന്യൂജനറേഷൻ മകൾ. പക്ഷെ എല്ലാം നന്നായി കോർത്തിണക്കി അവതരിപ്പിക്കാൻ ജോയ് മാത്യുവിനു കഴിഞ്ഞിട്ടുണ്ട്. റഷീദിന്റെ സുഹൃത്ത് ബന്ധങ്ങളിലെ പൊള്ളത്തരങ്ങൾ, വേശ്യാ സ്ത്രീയുടെ തങ്കപ്പെട്ട മനസ്സ്, പ്രേംകുമാറിന്റെ പോലീസ് വേഷം, റഷീദിന്റ് കട മുറികളിലൊന്ന് ഒഴിഞ്ഞ് കൊടുക്കാത്ത വർക്ക്ഷോപ്പ്കാരൻ. അങ്ങനെ സിനിമയിലെ എല്ലാ കഥാപാത്രങ്ങൾക്കും കൃത്യമായ ഒരു സ്ഥാനം നൽകുന്നതിൽ സംവിധായകൻ വിജയിച്ചിട്ടുണ്ട്.\nലാലിനെ സംബന്ധിച്ചിടത്തോളം റഷീദ് എന്ന ഗൾഫ് മലയാളിയുടെ വേഷം ഒരു വലിയ വെല്ലുവിളിയൊന്നുമല്ല. കാരണം ഇതിലും ശക്തമായ കഥാപാത്രം കിട്ടിയാലും അനായാസം അഭിനയിച്ച് ഫലിപ്പിക്കാൻ അദ്ദേഹത്തിനു കഴിയും. പക്ഷെ വിനയ് ഫോർട്ടിനു മലയാള സിനിമയിൽ ഒരുപാട് മൈലേജ് നൽകാൻ ഈ ചിത്രം സഹായിക്കും. തീവ്രം ശ്രദ്ധിക്കപ്പെടാതെ പോയതിന്റെ ക്ഷീണം വിനയിനു ഷട്ടർ തീർത്ത് കൊടുക്കും. സജിത മഠത്തിലിനു ലഭിച്ച വേഷം ആ നടി ഗംഭീരമാക്കി.\nആകെ മൊത്തത്തിൽ ഷട്ടർ ഒരു നല്ല സിനിമയും ഒപ്പം ഒരു മികച്ച സിനിമയുമാണെന്നതിൽ തർക്കമില്ല. പക്ഷെ ഇതൊരു മഹത്തായ സിനിമയാണെന്ന് ആരെങ്കിലും പറഞ്ഞാൽ, (അങ്ങനെ ആരും പറയുമെന്ന് തോന്നുന്നില്ല) അത് അംഗീകരിച്ചു കൊടുക്കാൻ ഒരല്പം ബുദ്ധിമുട്ടുണ്ട്.\nPosted bybStudio at 6:03 PM\nമിമിക്രി കാണിക്കുന്നതിനെ മാസ് എന്നും മേയ്ക്കപ്പ് ഇട്ട് അഭിനയിക്കുന്നതിനെ ക്ലാസ് എന്നും പറഞ്ഞ് ആഘോഷിക്കേണ്ട ഗതികേടിലാണു ഇന്ന് മലയാള സിനിമ. കൂടാതെ ന്യൂജനറേഷൻ വധവും ഉദയ് സിബി കോപ്രായത്തരങ്ങളും കൂടിയാവുമ്പോൾ പ്രേക്ഷകർ തിയറ്ററുകളിൽ കൊലാക്കൊല ചെയ്യപ്പെടുകയാണു.\nആർക്കു വേണമെങ്കിലും എപ്പോൾ വേണമെങ്കിലും എടുക്കാവുന്ന ഒന്നായി സിനിമ മാറി കഴിഞ്ഞിരിക്കുന്നു. വെറും5ലക്ഷം കൊണ്ട് സിനിമ പിടിച്ച് സന്തോഷ് പണ്ഡിറ്റ് അത് തെളിയിച്ചതാണു. തെരുവ് വേശ്യകൾ പോലും പറയാൻ അറയ്ക്കുന്ന വാക്കുകൾ നായികമാരെ കൊണ്ട് പറയിച്ച് മലയാളികളുടെ അടക്കി വെച്ചിരിക്കുന്ന വികാരങ്ങളെ താലോലിച്ച് വിട്ട് കൊണ്ട് ഹിറ്റുകളും സൂപ്പർ ഹിറ്റുകളും ജനിയ്ക്കുമ്പോൾ ഇന്നത്തെ സിനിമക്കാരും പ്രേക്ഷകരും മറന്നു പോയ ഒരു കഥ പറയുകയാണു കമൽ തന്റെ സെലുലോയ്ഡ് എന്ന ചിത്രത്തിലൂടെ..!\nആരാണീ ജെ സി ഡാനിയേൽ.. ??ഇന്ന് മലയാള സിനിമയിൽ പ്രവർത്തിക്കുന്ന പലർക്കും, മലയാള സിനിമ മുടക്കം കൂടാതെ കാണുന്ന പലർക്കും ഈ പേരു പരിചിതമാവാൻ വഴിയില്ല. മലയാള സിനിമ ചരിത്രത്തിൽ അനിഷേധ്യമായ സ്ഥാനമുള്ള വ്യക്തി. ആദ്യമായി മലയാളത്തിൽ ഒരു ചലന ചിത്രം ഉണ്ടാക്കിയ മലയാള സിനിമയുടെ പിതാവ്.\nജീവിച്ചിരുന്നപ്പോൾ നമ്മൾ അദ്ദേഹത്തെ അംഗീകരിച്ചില്ല. എന്നാൽ മരിച്ച് കഴിഞ്ഞപ്പോൾ അദ്ദേഹത്തിന്റെ മഹത്വം തിരിച്ചറിഞ്ഞു. അതാണല്ലോ പതിവ് അതാണല്ലോ ശീലവും. ഈ സിനിമയെ കുറിച്ച് കൂടുതലൊന്നും പറയാനില്ല. മലയാള സിനിമയെ സ്നേഹിക്കുന്ന ഒരാളാണു താങ്കളെങ്കിൽ ഈ ചിത്രം പോയി കാണുക. ജെ സി ദാനിയേലിന്റെ സന്തോഷങ്ങളിലും സങ്കടങ്ങളിലും നിശബ്ദമായി പങ്കു ചേരാം.\nതിയറ്ററിലെ ഇരുട്ടിൽ നിന്ന് സിനിമ അവസാനിക്കുമ്പോൾ തെളിയുന്ന വെളിച്ചത്തിൽ നിങ്ങളുടെ കണ്ണുകളിൽ കാണുന്ന കണ്ണു നീർത്തുളിക്കൾ അതു മാത്രം മതി ഈ നല്ല സിനിമയുടെ സാക്ഷ്യപത്രമാക്കാൻ. പൃഥ്വിരാജ്,മമത്,ചാദ്നി തുടങ്ങിയവർക്ക് അഭിമാനിക്കാം കമൽ എന്ന അനുഗ്രഹീത സംവിധായകന്റെ കരവിരുതിൽ വിരിഞ്ഞ ഈ ചിത്രത്തിന്റെ ഭാഗമാകാൻ കഴിഞ്ഞതിൽ.\nമലയാള സിനിമയിലെ ആദ്യ് നായിക ആയിരുന്ന റോസിക്ക് പിന്നെന്ത് സംഭവിച്ചു എന്ന് ഈ ചിത്രത്തിൽ പറയുന്നില്ല എന്നത് ഒരു കുറവായി പലർക്കും തോന്നാം. എന്നാൽ താൻ അഭിനയിച്ച സിനിമ ഒരിക്കലും വെള്ളിത്തിരയിൽ കാണാൻ കഴിയാതെ ജാതിവെറിയന്മാരാൽ ഇരുട്ടിലേക്ക് ഓടി മറയേണ്ടി വന്ന റോസിയുടെ മനോവേദന ചിന്തിച്ചെടുക്കാൻ കഴിയുന്ന ആരും ഇങ്ങനെ ഒരു പരാതി ഉന്നയിക്കില്ല എന്നതാണു വാസ്തവം.\nപറഞ്ഞു വന്നതിനിടയിൽ സിനിമയുടെ കഥ പറയാൻ മറന്നു. മനഃപൂർവ്വം പരാമർശിക്കാതിരുന്നതാണു. കാരണം ഇത് ചരിത്രമാണു തിരുത്തിയെഴുതപ്പെടാൻ കഴിയാത്ത ചരിത്രം...!!!\nPosted bybStudio at 2:34 AM\nജോഷിയെ പോലെ ഉള്ള മഹാന്മാരായ സംവിധായകർ ലോക്പാൽ പോലുള്ള ചവറുകൾ ചെയ്യുമ്പോൾ.. ഉദയ് കൃഷ്ണ - സിബി കെ തോമസുമാർ ചേർന്ന് മാസ് വിജയങ്ങൾ നൽകി മലയാള സിനിമയെ വല്ലാണ്ടങ്ങ് അനുഗ്രഹീതമാക്കുമ്പോൾ വിനയനും ആവാം. ആ പടം കാണാനും തിയറ്ററിൽ ആൾകൂട്ടമുണ്ടാകും അത് അമ്മയല്ല അപ്പനല്ല ഇവന്റെയൊക്കെ കുഴിമാടത്തിൽ കിടക്കുന്ന അപ്പനപ്പൂപ്പന്മാർ വന്ന് വിലക്കിയാലും പ്രേക്ഷകർ തിയറ്ററിൽ പോയി പടം കാണും.\nഅത് വിനയനു നന്നായിട്ടറിയാം. അതു കൊണ്ടാണു കയ്യിലിരുന്ന കാശെല്ലാം ഇറക്കി3ഡിയിൽ ഒരു പടം പിടിച്ചത്. പടം പിടിക്കാൻ വിനയനെ ആരും പഠിപ്പിക്കണ്ട. ഒരാളുടെയും അസിസ്റ്റന്റ് പോലുമാവാതെ സ്വന്തമായി ഒരു ദിവസമങ്ങ് സംവിധായകനായി തുടങ്ങിയതാണീ പണി. അതു പോരാഞ്ഞ് സാക്ഷാൽ കമലഹാസന്റെ വിശ്വരൂപം ഇറങ്ങുന്നതിനു വർഷങ്ങൾക്ക് മുൻപേ അതിന്റെ മലയാളം വേർഷൻ വരെ എടുത്ത് അത്ഭുതം സൃഷ്ടിച്ചതാണീ വിനയൻ.\nഇത്തവണ വിനയൻ ഡ്രാക്കുളയുടെ കഥയുമായാണു വന്നിരിക്കുന്നത്.3ഡിയാക്കാൻ പറ്റിയ സബ്ജക്ട് ആണു. അങ്ങ് റുമാനിയയിലെ ഡ്രാക്കുള കൊട്ടാരത്തിൽ നിന്ന് കഥ തുടങ്ങി കേരളത്തിലെ ഒരു ശ്മാശനത്തിൽ കഥ അവസാനിക്കുന്നു. സുധീർ ആണു ഡ്രാക്കുളയുടെ വേഷം കൈകാര്യം ചെയ്തിരിക്കുന്നത്. പിന്നെ പേരറിയാത്ത കുറെ നടികൾ ഒപ്പം അന്തരിച്ച മഹാനടൻ തിലകൻ ,കൃഷ്ണ, നാസർ , പ്രഭു എന്നിവരും ചിത്രത്തിലുണ്ട്.\nടെക്നിക്കൽ പെർഫക്ഷനിൽ ഹോളിവുഡ് ചിത്രങ്ങളോട് കിടപിടിക്കുന്ന മികവൊന്നുമില്ലെങ്കിലും കയ്യടി നേടുന്ന ചില ഇഫ്ക്ടുകൾ3ഡിയിൽ ഒരുക്കിയിട്ടുണ്ട്. സുധീറിന്റെ പ്രകടനം അഭിനന്ദനമർഹിക്കുന്നു. ചില സീനുകൾ മികച്ചതാണെങ്കിൽ മറ്റ് ചില സീനുകൾ നീല ചിത്രങ്ങളെ ഓർമ്മിപ്പിക്കുന്ന തരത്തിലാണു എടുത്തിരിക്കുന്നത്. മൊത്തത്തിൽ ഒരു വിനയൻ ടച്ച് ഉള്ള 3ഡി സിനിമ അതാണു ഡ്രാക്കുള.\nഒരു 3ഡി പടം കാണാനുള്ള കൗതുകം കൊണ്ടാണു കുടുംബ പ്രേക്ഷകർ ഈ ചിത്രം കാണാൻ എത്തിയിരിക്കുന്നത് എന്ന് മനസ്സിലാക്കാം, എന്നാൽ വിനയൻ ചിത്രങ്ങളെ പരിഹസിച്ച് നടക്കുന്ന ചില ന്യൂജനറേഷൻ ക്ടാങ്ങൾ ഈ ചിത്രം കാണാൻ എത്തിയിരിക്കുന്നതിന്റെ പിന്നിലെ ചേതോവികാരം മറ്റൊന്നുമല്ല.3ഡിയിൽ കാണുന്നതിന്റെ ഒരു സുഖം.. ഏത്.. ലത്.... !!\nPosted bybStudio at 12:44 AM


രണ്ടും കളിസ്ഥലം: ഒന്ന് കുട്ടികള്‍ക്കായി സിപിഐഎം പിടിച്ചെടുത്തു; തിരുവനന്തപുരത്ത് കുട്ടികളെ ആര്‍എസ്എസ് വിരട്ടിയോടിച്ചു\nSun Jun 24 2018 03:22:08 GMT+0530 (IST)\nSpecial Correspondent| Updated On: 2017-09-17 09:00:48.0 | Location : തിരുവനന്തപുരം\nതിരുവനന്തപുരത്ത് ആര്‍എസ്എസ് ശാഖയ്ക്കായി കുട്ടികളുടെ കളിസ്ഥലം വിരട്ടിയോടിച്ച് സ്വന്തമാക്കിയപ്പോള് ചേര്‍ത്തല കോടന്തുരുത്തില് സിപിഐഎം ചെയ്തത്....\nതിരുവനന്തപുരത്ത് വിളവൂര്‍ക്കാലയില് ആര്‍എസ്എസ് ശാഖ നടത്താന് കുട്ടികളെ അടിച്ചോടിച്ച് കളിസ്ഥലം സ്വന്തമാക്കിയ സംഭവം വിവാദമാകുമ്പോള് ആലപ്പുഴ ചേര്‍ത്തല കോടംതുരുത്തിലെ കുട്ടികള് ഓര്‍ക്കുന്ന ഒന്നുണ്ട്; തങ്ങളുടെ കളിസ്ഥലം തിരിച്ചു പിടിച്ചെടുത്തു തന്ന സിപിഐഎമ്മിനെക്കുറിച്ച്. കോടംതുരുത്തില് കളിസ്ഥലം തരിശിടാന് അനുവദിക്കില്ലെന്നായിരുന്നു സിപിഐഎമ്മിന്റെ നിലപാട്. തിരുവനന്തപുരത്താവട്ടെ ശാഖയ്ക്കായി കളിസ്ഥലം ദണ്ഡ വീശി അടിച്ചോടിച്ചു.\nകൊച്ചിയിലെ ഒരു ഗ്രൂപ്പിന് കൈമാറിയതിനുശേഷമാണ് 70 വര്‍ഷത്തോളം ചരിത്രമുള്ള കളിസ്ഥലം അടുത്തിടെ താഴിട്ടുപൂട്ടിയത്. 10 നും 30 നും വയസുപ്രായമുള്ള നാല്‍പ്പതോളം പേര്‍ക്ക് വേറെ കളിസ്ഥലമില്ലാത്ത ഘട്ടത്തിലാണ് സിപിഐഎം വിഷയത്തിലിടപെട്ടത്. സമീപത്തെ ക്ലബിന്റെ വാര്‍ഷികാഘോഷം ഗ്രൗണ്ടില്‍വച്ചു നടത്താന് ഉടമകള് സമ്മതിച്ചിരുന്നു. വായനശാല അധികൃതര്‍ക്ക് താക്കോലും നല്‍കി. എന്നാല് കുട്ടികള്‍ക്ക് കളിക്കാന് കളിസ്ഥലം തുറന്നുതരില്ലെന്ന നിലപാട് തുടര്‍ന്നതോടെ കുട്ടികളും മുതിര്‍ന്നവരും മതിലുചാടി പോസ്റ്റ് കുഴിച്ചിട്ട് കളിക്കാനും ആരംഭിച്ചു. സ്ഥലമുടമകളുമായി ബന്ധപ്പെട്ടവര്, കളിച്ചവരെ ബലം പ്രയോഗിച്ച് ഇറക്കിവിട്ടതിനു പിന്നാലെയാണ് സിപിഐഎം വിഷയത്തിലിടപെട്ടത്. ക്രിക്കറ്റും ഫുട്‌ബോളും വോളിബോളും ഷട്ടിലുമൊക്കെ ഒരുമിച്ച് കളിച്ചുകൊണ്ടിരുന്ന ഇടം നഷ്ടമായതിനെതിരേ ശക്തമായ ഇടപെടലാണ് നടത്തിയത്. സ്ഥലമുടമകളുമായി നടത്തിയ ചര്‍ച്ചയില് നിര്‍മ്മാണം തുടരുന്നതുവരെ സ്ഥലം കളിക്കാനായി ഉപയോഗിക്കാന് അനുവദിക്കുകയായിരുന്നു. കളിസ്ഥലത്തിന്റെ മൂന്നിലൊന്നു ഭാഗം മാത്രമാണ് നിര്‍മ്മാണം നടക്കുന്നത്. ബാക്കിസ്ഥലത്ത് എല്ലാക്കാലത്തും കളിക്കാനാകുമെന്ന പ്രതീക്ഷയും കുട്ടികളില് നിലനിര്‍ത്തിയായിരുന്നു സിപിഐഎം ഇടപെടല്.\nഎന്നാല് ഇതിനു നേരെ വിപരീതമായി കുട്ടികളെ ഭീഷണിപ്പെടുത്തി കളിസ്ഥലത്തുനിന്ന് ഇറക്കിവിടുകയാണ് തിരുവനന്തപുരത്ത് ആര്‍എസ്എസ് നടത്തിയത്. വിളവൂര്‍ക്കാല പൊറ്റയില്, വര്‍ഷങ്ങളായി കുട്ടികള് കളിച്ചിരുന്ന സ്ഥലത്തുനിന്ന് ശാഖ നടത്താനായി അവരെ ഭീഷണിപ്പെടുത്തി ഇറക്കിവിടുകയായിരുന്നു ആര്‍എസ്എസ്. ദണ്ഡവീശി തല്ലാനോങ്ങിയാണ് കുട്ടികളെ, നേതാക്കള് ഓടിച്ചുവിട്ടത്. തെരഞ്ഞെടുപ്പ് സമയത്ത് കുമ്മനം രാജശേഖരന്റെ ഒപ്പമുണ്ടായിരുന്ന ശ്രീജിത്ത്, ആര്‍എസ്എസ് മണ്ഡലം കാര്യവാഹക് ഷിബു എന്നിവരുടെ നേതൃത്വത്തിലുള്ള സംഘമായിരുന്നു കുട്ടികളെ തല്ലിയോടിക്കാന് തുനിഞ്ഞത്.


ഭാര്യയുടെ പിറന്നാള് ദിവസം സര്‍പ്രൈസ് നല്‍കാന് ശ്രമിച്ച യുവാവ് ഫ്‌ളാറ്റില് നിന്ന് വീണു മരിച്ചു\nആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല.\nഭാര്യയുടെ പിറന്നാള് ദിവസം സര്‍പ്രൈസ് നല്‍കാന് ശ്രമിച്ച യുവാവിന് ദാരുണാന്ത്യം. മുംബൈയിലാണ് സംഭവം. ബെല്‍ജിയത്തില് ഐടി പ്രൊഫഷണലായി ജോലി ചെയ്യുന്ന തേജസ് ഡബ്ലേ എന്ന 32 കാരനാണ് മരിച്ചത്. പൂനെയിലെ ഐടി കമ്പനിയില് ജോലി ചെയ്യുകയാണ് തേജസിന്റെ ഭാര്യ. പ്രണയവിവാഹമായിരുന്നു. 2014 ലാണ് തേജസ് ജോലിക്കായി ബെല്‍ജിയത്തിലേക്ക് പോയത്. ഭാര്യയ്ക്ക് പിറന്നാള് സര്‍പ്രൈസ് നല്‍കാനാണ് ബെല്‍ജിയത്തില് നിന്ന് പൂനെയില് എത്തിയത്. ഏതാനും സുഹൃത്തുക്കള്‍ക്കേ തേജന് നാട്ടിലെത്തിയത് അറിയാമായിരുന്നുള്ളൂ.\nസുഹൃത്തായ രോഹിത് സിന്‍ഹയുടെ വീട്ടിലാണ് രാത്രി തേജസ് തങ്ങിയത്. പുലരുവോളം സര്‍പ്രൈസ് പദ്ധതികളെ കുറിച്ച് കൂട്ടുകാര് ചര്‍ച്ച ചെയ്തു. ശേഷം പുലര്‍ച്ചെ മൂന്നു മണിക്കാണ് ഉറങ്ങാന് കിടന്നത്. അഞ്ചരയ്ക്ക് ഉറക്കമെണീറ്റ് ഭാര്യയ്ക്ക് സര്‍പ്രൈസ് നല്‍കാന് ജനലിലൂടെ ഫ്‌ളാറ്റിന് അകത്തേക്ക് കയറാന് ശ്രമിക്കവേ ആറാം നിലയില് നിന്ന് നിലതെറ്റി വീഴുകയായിരുന്നു.\nഫ്‌ളാറ്റിലെ സെക്യൂരിറ്റി തേജസ്സിന്റെ സുഹൃത്തുക്കളെ വിവരം അറിയിച്ചു. ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. മദ്യപിച്ചിരുന്നോ എന്നും പരിശോധിക്കുന്നുണ്ട്. തേജസിന്റെ ഫ്‌ളാറ്റിനകത്തേക്ക് കടക്കാന് ശ്രമിച്ച ഭാഗത്തെ ഫ്രഞ്ച് വിന്‍ഡോയ്ക്ക് ഗ്രില്ലില്ലായിരുന്നുവെന്നും ഇരുട്ടും അശ്രദ്ധയും ദുരന്തത്തിന് കാരണമായതെന്നും പോലീസ് പറഞ്ഞു .


‘രാജ്യദ്രോഹം’ ഉപയോഗിച്ച് വിയോജിപ്പിന്റെ ശബ്ദം അടിച്ചമര്‍ത്താന് കഴിയില്ല; ഐഷേ ഘോഷ് – Kairali News | Kairali News Live l Latest Malayalam News\nഐഷാ സുല്‍ത്താനയ്ക്ക് ഐകദാർഢ്യവുമായി ജെഎന്‍യു വിദ്യാര്‍ത്ഥി യൂണിയന് പ്രസിഡണ്ട് ഐഷേ ഘോഷ്. ‘രാജ്യദ്രോഹം’ ഉപയോഗിച്ച് വിയോജിപ്പിന്റെ ശബ്ദം അടിച്ചമര്‍ത്താന് കഴിയില്ലെന്നും ഐഷക്ക് ഒപ്പമുണ്ടാവുമെന്നും ഐഷേ ഘോഷ് അറിച്ചു. ഐഷാ സുല്‍ത്താനയുടെ ബയോവെപ്പണ് പ്രയോഗത്തിനെതിരെ സംഘപരിവാര് ആക്രമണം നടക്കുന്നതിനിടെയാണ് ഐഷേ ഫേസ്ബുക്കിലൂടെ പിന്തുണ അറിയിച്ചത്.\nചാനല് ചര്‍ച്ചക്കിടെയായിരുന്നു ഐഷാ സുല്‍ത്താന ‘ബയോവെപ്പണ്’ എന്ന പ്രയോഗം നടത്തിയത്. ലക്ഷ്യദ്വീപില് ജൈവായുധ പ്രയോഗം നടത്തിയെന്നായിരുന്നു ഐഷ പറഞ്ഞത്. പിന്നാലെ സംഘപരിവാര് അനൂകൂലികള് സോഷ്യല്‍മീഡിയയില് ഉള്‍പ്പെടെ ഐഷക്കെതിരെ ആക്രമണം അഴിച്ചുവിട്ടത്. രാജ്യദ്രോഹം ഉള്‍പ്പെടെയുള്ള വകുപ്പുകള് ചുമത്തി കവരത്തി പൊലീസ് കേസും രജിസ്റ്റര് ചെയ്തു. ലക്ഷദ്വീപ് ബിജെപി പ്രസിഡന്റ് സി അബ്ദുല് ഖാദര് ഹാജിയുടെ പരാതിയുടെ അടിസ്ഥാനത്തിലാണ് കേസ്.\nവിഷയത്തില് ലക്ഷദ്വീപ് എംപി മുഹമ്മദ് ഫൈസല് ഐഷക്ക് പിന്തുണയറിച്ചിട്ടുണ്ട്. ബയോവെപ്പണ്’ പ്രയോഗത്തെക്കുറിച്ച് ഫേസ്ബുക്ക് പോസ്റ്റിലൂടെയും വീഡിയോയിലൂടെയും വളരെ വ്യക്തമായ വിശദീകരണമാണ് ഐഷ സുല്‍ത്താന നല്‍കിയത്. താന് രാജ്യത്തിനോ, ഇന്ത്യന് സര്‍ക്കാരിനോ, ലക്ഷദ്വീപ് അഡ്മിനിസ്‌ട്രേഷനോ എതിരായി അല്ല ആ വാക്ക് ഉപയോഗിച്ചതെന്നും വളരെ വ്യക്തമായി പറഞ്ഞതാണ്. ആ സ്ഥിതിക്ക് പിന്നെ അതിന്റെ മേലൊരു കേസിന് പ്രസക്തിയില്ല. രാജ്യദ്രോഹകുറ്റം ചുമത്താന് രാജ്യത്തിനെതിരായി സംസാരിക്കണം. അത് ചെയ്തിട്ടില്ല എന്ന് ഐഷ സുല്‍ത്താന തന്നെ വ്യക്തമാക്കിട്ടുണ്ട്.\nഅതുകൊണ്ടുതന്നെ നിയമനടപടികളുമായി മുന്നോട്ടുപോകുന്നതില് അടക്കം ആവശ്യമുള്ള എല്ലാ പിന്തുണയും കൊടുക്കുക എന്നത് എംപിയെന്ന നിലയില് എന്നില് അര്‍പ്പിതമായ ഉത്തരവാദിത്വമാണ്. താന് അതുചെയ്യുമെന്നും മുഹമ്മദ് ഫൈസല് എംപി വ്യക്തമാക്കി.\nTags: Aishe Ghoshayisha sulthanalakshadweep issue


ദിവാകരകവി - സര്‍വ്വവിജ്ഞാനകോശം\nപല കവികള് ഈ പേരില് പ്രസിദ്ധരായുണ്ട്. സംസ്കൃതകവിയും രാജാവുമായിരുന്ന ഹര്‍ഷവര്‍ധനന്റെ സദസ്യന്; കേരളത്തിലെ ആദ്യത്തെ ചമ്പുകൃതിയായി കരുതപ്പെടുന്ന അമോഘരാഘവത്തിന്റെ കര്‍ത്താവ്; വിജയനഗര സാമ്രാജ്യത്തിലെ കൃഷ്ണദേവരായരുടെ സഭാകവി; കോഴിക്കോട് സാമൂതിരിയായിരുന്ന മാനവേദന്റെ ആസ്ഥാന പണ്ഡിതന്; ജാതകപദ്ധതിയുടെ വ്യാഖ്യാനരചയിതാവ് തുടങ്ങിയവര് ഇക്കൂട്ടത്തില്‍പ്പെടുന്നു.\n1.ഹര്‍ഷവര്‍ധനന്റെ (7-ാം ശ.) സഭാകവിയായ മാതംഗദിവാകരന് ജൈനധര്‍മാവലംബിയായിരുന്നു. ജൈനമുനിയായ ഋഷഭദേവനെ പ്രകീര്‍ത്തിക്കുന്ന ഭക്താമരസ്തോത്രം ഇദ്ദേഹത്തിന്റേതാണെന്നു വിശ്വാസമുണ്ട്. 10-ാം ശ.-ത്തിലോ അതിനു മുമ്പോ മാള്‍വയിലെ പരമാര രാജവംശത്തിലെ രാജാവായിരുന്ന വൈരിസിംഹന്റെ മന്ത്രിയായിരുന്ന മാനതുംഗനാണ് ഭക്താമരസ്തോത്രം രചിച്ചത് എന്നും പരാമര്‍ശമുണ്ട്. പ്രഭാവകചരിതം, ഭയഹരസ്തോത്രം എന്നിവയും മാനതുംഗന് രചിച്ചതായി കരുതപ്പെടുന്നു. ജൈനഗുരുവായ പാര്‍ശ്വനാഥനെ പ്രകീര്‍ത്തിക്കുന്ന ഭയഹരസ്തോത്രം 14-ാം ശ.-ത്തില് ജീവിച്ചിരുന്ന മാനതുംഗന് എന്ന മറ്റൊരു കവി രചിച്ചതാണെന്നു പരാമര്‍ശമുണ്ട്. ജിനപ്രഭാസൂരി ഈ കാവ്യത്തിനു വ്യാഖ്യാനം രചിച്ചു. കല്യാണമന്ദിരസ്തോത്രം, ന്യായാവതാരം എന്നീ കൃതികളുടെ രചയിതാവായ സിദ്ധസേന ദിവാകരന്‍തന്നെയാണ് മാനതുംഗന് എന്ന പേരിലും മാതംഗദിവാകരന് എന്ന പേരിലും അറിയപ്പെട്ടത് എന്നും രേഖപ്പെടുത്തിക്കാണുന്നു. ജൈനധര്‍മപ്രശസ്തിപരമായ കൃതിയാണ് കല്യാണമന്ദിരസ്തോത്രം. മുപ്പത്തിരണ്ടു പദ്യങ്ങള് വീതമുള്ള മുപ്പത്തിരണ്ട് സ്തോത്രങ്ങള് ഈ ബൃഹദ്ഗ്രന്ഥത്തിലുണ്ട്.\nഭക്താമരസ്തോത്രത്തിന്റെ രചനയെ സംബന്ധിച്ച ഒരു ഐതിഹ്യം പ്രസിദ്ധമാണ്. ഹര്‍ഷവര്‍ധന രാജാവിന്റെ സദസ്യരില് പ്രമുഖരായിരുന്ന മറ്റു രണ്ടുപേരായിരുന്നു മയൂരനും ബാണഭട്ടനും. സൂര്യശതകം എന്ന കാവ്യരചനയിലൂടെ സൂര്യദേവന്റെ അനുഗ്രഹത്താല് മയൂരന് തന്റെ രാജയക്ഷ്മാവ് എന്ന രോഗത്തിന്റെ ശമനവും ചണ്ഡീശതകത്തിന്റെ രചനയിലൂടെ ബാണഭട്ടന് തന്റെ കൈകാലുകളിലുണ്ടായ മുറിവുകള്‍ക്കു പരിഹാരവും ഉണ്ടായി. മാതംഗദിവാകരനാകട്ടെ, തനിക്കും രാജാവിനും ഒരേസമയമുണ്ടായ വിപത്തില്‍നിന്നു മോചനം ലഭിക്കണമെന്ന ആഗ്രഹത്തോടെ ജൈനമുനിയായ ഋഷഭദേവനെ പ്രകീര്‍ത്തിക്കുന്ന ഭക്താമരസ്തോത്രം രചിച്ചു. ഋഷഭദേവന്റെ അനുഗ്രഹത്താല് കവിക്കും രാജാവിനും വിപത്തില്‍നിന്നു മോചനം ലഭിച്ചു എന്നാണ് ഐതിഹ്യം.\n2.കേരളത്തില് വിരചിതമായ സംസ്കൃത ചമ്പുക്കളില് ആദ്യത്തേതെന്നറിയപ്പെടുന്ന അമോഘരാഘവത്തിന്റെ രചയിതാവ് 13-ാം ശ.-ത്തില് ജീവിച്ചിരുന്ന ദിവാകരകവിയാണ്. രാമായണം ബാലകാണ്ഡത്തിലെ കഥയാണ് ഏഴ് ഉച്ഛ്വാസങ്ങളുള്ള (അധ്യായങ്ങള്) ഇതിലെ ഇതിവൃത്തം. ഭാര്‍ഗവഗോത്രത്തില് ജനിച്ചവനും ബ്രാഹ്മണനുമായ കവി, നാരായണന്റെ പൗത്രനും കാശിയില്‍വച്ച് കൈവല്യപദം പ്രാപിച്ച വിശ്വേശ്വരന്റെ പുത്രനും വിഷ്ണുവിന്റെ കനിഷ്ഠ സഹോദരനുമാണെന്ന് ഗ്രന്ഥാരംഭത്തില് പരാമര്‍ശമുണ്ട്. പിതാവുതന്നെയായിരുന്നു വ്യാകരണം പഠിപ്പിച്ചത്. രാഘവന് എന്നു പേരുള്ള രാജാവിന്റെ ആശ്രിതനായിരുന്നു ഇദ്ദേഹം. കോലത്തുനാട്ടിലെ പ്രസിദ്ധ സംസ്കൃതപണ്ഡിതനും കവിയുമായിരുന്ന രാഘവാനന്ദന്റെ പുരസ്കര്‍ത്താവായ രാഘവന് എന്ന രാജാവായിരിക്കാം ഇദ്ദേഹം എന്ന് കേരള സാഹിത്യചരിത്രത്തില് ഉള്ളൂര് അഭിപ്രായപ്പെടുന്നു.\n3.16-ാം ശ.-ത്തിന്റെ പൂര്‍വാര്‍ധത്തില് വിജയനഗര സാമാജ്യം ഭരിച്ചിരുന്ന കൃഷ്ണദേവരായരുടെ സഭാകവി. ഇദ്ദേഹം വൈദ്യേശ്വരന്റെയും മുക്തംബയുടെയും പുത്രനായിരുന്നു. രുദ്രന് എന്ന രാജാവില്‍നിന്ന് 'കവിചന്ദ്രരായ' എന്ന ബിരുദം ലഭിച്ചിരുന്നതായി കൃതിയില് പരാമര്‍ശമുണ്ട്. പാരിജാതഹരണം നാടകം, രസമഞ്ജരി, ദേവീസ്തുതി, ഭാരതാമൃതം എന്നിവയാണ് പ്രധാന കൃതികള്. നാല്പതിലധികം സര്‍ഗങ്ങളിലായി മഹാഭാരതകഥകള് വര്‍ണിക്കുന്ന ബൃഹത്കാവ്യമാണ് ഭാരതാമൃതം.\n4.17-ാം ശ.-ത്തില് കോഴിക്കോട് സാമൂതിരിയായിരുന്ന മാനവേദന്റെ ആസ്ഥാനപണ്ഡിതനായ ഒരു ദിവാകരകവി ലക്ഷ്മീമാനവേദം എന്ന നാടകത്തിന്റെ രചയിതാവാണ്. ഇദ്ദേഹം ചോളദേശത്ത് ശ്രീവല്ലഭാഗ്രഹാരത്തില് ഉദ്ബാഹുസുന്ദരന് എന്ന ബ്രാഹ്മണന്റെ പുത്രനായിരുന്നു എന്ന് കൃതിയില് സൂചിപ്പിച്ചിട്ടുണ്ട്. കൃഷ്ണഗീതി കര്‍ത്താവായ മാനവേദനല്ല ഇദ്ദേഹത്തിന്റെ പുരസ്കര്‍ത്താവ്, അദ്ദേഹത്തിന്റെ പൂര്‍വികനായ മറ്റൊരു മാനവേദനാണ് എന്ന് അഭിപ്രായമുണ്ട്. ചന്ദ്രലേഖ അഥവാ മാനവേദചരിതം എന്ന സട്ടകത്തിന്റെ രചയിതാവായ ഉഴുത്തിരവാരിയര് രണ്ടാമനും ഈ ദിവാകരകവിയും ഒരേ മാനവേദന്റെ സദസ്യരായിരുന്നു എന്നു പരാമര്‍ശമുണ്ട്.\n5.കേശവന് എന്ന പണ്ഡിതന് രചിച്ച ജാതകപദ്ധതി എന്ന കൃതിക്ക് (ജാതകപദ്ധതി എന്ന പേരില് വേറെയും കൃതികള് പ്രസിദ്ധമായുണ്ട്) ദിവാകരന് എന്ന പണ്ഡിതന് പ്രൗഢമനോരമ എന്ന പേരില് വ്യാഖ്യാനം രചിച്ചിട്ടുണ്ട്. കേരളീയനായ ഇദ്ദേഹം 15-ാം ശ.-ത്തില് ജീവിച്ചിരുന്നു.\nതന്ത്രസമുച്ചയം എന്ന പ്രസിദ്ധ കൃതിയുടെ രചയിതാവായ ചേന്നാസ് നാരായണന് നമ്പൂതിരി കൃതിയില് തന്റെ ഗുരുവിനെക്കുറിച്ചു പരാമര്‍ശിക്കുന്നുണ്ട്. 'ഗുരുദിവാകരഭദ്രകടാക്ഷരുക്' എന്ന പദ്യഭാഗത്തില് ദിവാകരന് തന്റെ ഗുരുവാണെന്നു രേഖപ്പെടുത്തുന്നു. 15-ാം ശ.-ത്തിന്റെ പൂര്‍വാര്‍ധത്തിലാണ് ഇദ്ദേഹം ജീവിച്ചിരുന്നത്.\n"http://web-edition.sarvavijnanakosam.gov.in/index.php?title=%E0%B4%A6%E0%B4%BF%E0%B4%B5%E0%B4%BE%E0%B4%95%E0%B4%B0%E0%B4%95%E0%B4%B5%E0%B4%BF" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 11:55,2മാര്‍ച്ച് 2009.


‘അവന് ഒരു ബിസ്കറ്റ് കൊടുത്താൽ ഉടൻ അടുത്ത കൈ നീട്ടും കുഞ്ഞാവയ്ക്ക് കൊടുക്കാൻ’: മോന്റെ സ്വന്തം കുഞ്ഞാവ... | saranya mohan family interview | saranya mohan with kids\nTuesday 23 February 2021 12:50 PM IST\nനാലു വയസ്സുകാരൻ അനന്തപത്മനാഭനും രണ്ടു വയസ്സുകാരി അന്നപൂർണയ്ക്കും അമ്മ നടിയൊന്നുമല്ല. അവർക്കൊപ്പം കളിക്കുന്ന, ചിരിക്കുന്ന ഇടയ്ക്കിടെ കണ്ണുരുട്ടുന്ന അവരുടെ സുഹൃത്താണ്. വീട്ടിൽ എപ്പോഴും ബഹളമാണ്. ചിരിയും കരച്ചിലും പല താ ളത്തിൽ പല ഭാവത്തിൽ അങ്ങനെ മാറി മാറി വരും.\n‘എന്റെ ഇരുപത്തിയാറാം വയസ്സിലാണ് മോനുണ്ടാകുന്നത്. സിസേറിയനായിരുന്നു. അതിന്റെ വേദന ഒരു വശത്ത്. ഒപ്പം കുഞ്ഞു കരയുമ്പോൾ ആകെ ടെൻഷന്. കരച്ചിലിന്റെ വക്കോളം തന്നെ നമ്മളും എത്തും. കുറച്ച് ദിവസങ്ങൾക്കുള്ളിൽ തന്നെ ഗതി മാറും. ആരും പഠിപ്പിച്ചു തന്നിട്ടോ, വായിച്ച് പഠിച്ചിട്ടോ അല്ല. അവന്റെ ഓരോ മാറ്റത്തിലൂടെയും വളർച്ചയിലൂടെയും എന്നിലെ അമ്മയും വളരുകയായിരുന്നു. അവനെ ഞാൻ തന്നെയാണ് കുളിപ്പിച്ചതൊക്കെയും.\nഓരോ പ്രായത്തിലും കുഞ്ഞുങ്ങൾക്ക് നമ്മൾ നൽകേണ്ട കരുതലുകളുണ്ട്. അതെല്ലാം എന്റെ മോനും അതുപോലെ കിട്ടണം എന്ന് ആഗ്രഹമുള്ളയാളാണ് ഞാൻ. കഥ പറഞ്ഞ് കൊടുക്കുക, പറമ്പിലൂടെ നടന്ന് ഭക്ഷണം കൊടുക്കുക തുടങ്ങിയ പരിപാടികളെല്ലാം ഞാനും ചെയ്തിട്ടുണ്ട്. ഭർത്താവിന്റെ വീട്ടിൽ അച്ഛനും അമ്മയും തൊട്ടടുത്ത് തന്നെയായി സഹോദരിയും കുടുംബവുമുണ്ട്. കുറച്ചു നാൾ മുൻപാണ് അച്ഛൻ മരിക്കുന്നത്. ഹിന്ദി അധ്യാപകനായിരുന്നു. കുഞ്ഞിനെ തൊട്ടിലിൽ കിടത്തി മീരാ ഭജൻ ഒക്കെ പാടിയാണ് അച്ഛൻ ഉറക്കിയിരുന്നത്.\nമോന് രണ്ടര വയസ്സുള്ളപ്പോഴാണ് മോളുണ്ടാകുന്നത്. ഇ നിയൊരു മോളെ തരണേ എന്ന് പ്രാർഥിച്ചിരുന്നു. അതുപോലെ തന്നെ സംഭവിച്ചു. മോളുടെ കാര്യങ്ങളെല്ലാം വളരെ എളുപ്പമായിരുന്നു. ആകെയുണ്ടായ പ്രശ്നം രണ്ടാമത്തെ കുഞ്ഞിന്റെ വരവ് മൂത്തയാളെ മനസ്സിലാക്കിക്കുക എന്നതായിരുന്നു.\nഞാനും ഭർത്താവ് അരവിന്ദ് കൃഷ്ണനും അതിൽ കൂടുതൽ ശ്രദ്ധാലുക്കളായിരുന്നു. അവനെ എല്ലാക്കാര്യത്തിനും മുന്നിൽ നിർത്തി. ചേട്ടൻ ആണ് കുഞ്ഞാവയുടെ എല്ലാം എന്ന് അവന്റെ കുഞ്ഞ് മനസ്സിനെ പഠിപ്പിച്ചു. ഇപ്പോഴും അവന് ഒരു ബിസ്കറ്റ് കൊടുത്താൽ ഉടൻ അടുത്ത കൈ നീട്ടും കുഞ്ഞാവയ്ക്ക് കൊടുക്കാൻ. കുഞ്ഞുങ്ങളുടെ കൂടെ കളിക്കുകയും പാട്ടു പാടുകയും ചെയ്യുമെങ്കിലും അത്യാവശ്യം ശാസിക്കുന്ന, വാശികൾ നടത്തി കൊടുക്കാത്ത അമ്മയാണ് ഞാൻ. അത് അവരുടെ ഭാവിക്ക് വേണ്ടി തന്നെയാണ്.\n‘‘രണ്ട് മക്കളുണ്ടാകുമ്പോള് പലയിടത്തും പതിവുള്ള കാര്യമാണ് മൂത്തയാളുടെ പരിഭവം. സ്നേഹം കുറഞ്ഞു പോകുമോ, പങ്കിട്ടു പോകുമോ എന്നൊക്കെയുള്ള തോന്നലുകൾ മൂത്തയാളുടെ മനസ്സിൽ ഉണ്ടാകാം. രണ്ടാമത്തെ കുഞ്ഞിനെ ഗർഭം ധരിച്ചപ്പോൾ തന്നെ ഞങ്ങൾ ഇ ക്കാര്യത്തിൽ പ്രത്യേക ശ്രദ്ധ നൽകിയിരുന്നു. മോന്റെ കുഞ്ഞുവാവയാണ് എന്ന മട്ടിൽ നേരത്തെ പറഞ്ഞു തുടങ്ങി. മെല്ലെ സ്നേഹം പങ്കിട്ടു പോകുമോയെന്നുള്ള തോന്നൽ അവനു മാറി. അനിയത്തിക്കുട്ടിക്ക് പങ്കിടുന്നതാണ് സ്നേഹം എന്ന വിചാരമായി അവന്.’’


munshivenu-death Archives - Calicut Journal\nHome » Tag Archives: munshivenu-death\nTag Archives: munshivenu-death\nമുന്‍ഷി എന്ന ടെലിവിഷന് പരിപാടിയിലൂടെ പ്രേക്ഷകര്‍ക്കു പ്രിയങ്കരനായി പിന്നീടു സിനിമകളിലെത്തിയ മുന്‍ഷി വേണു അന്തരിച്ചു. ഗുരുതരമായ വൃക്ക രോഗം ബാധിച്ച ചാലക്കുടിയിലെ പാലിയേറ്റീവ് കെയറില് ചികിത്സയിലായിരുന്നു. രോഗം മൂര്‍ച്ഛിച്ചതിനെ തുടര്‍ന്ന് കഴിഞ്ഞ ദിവസം ചാലക്കുടിയിലെ സ്വകാര്യ ആശുപത്രിയിലേക്ക് മാറ്റുകയായിരുന്നു. അവിവാഹിതനാണ്. സംസ്‌കാരം ശനിയാഴ്ച. ബന്ധുക്കളൊന്നും അധികം ഇല്ലാത്ത വേണു തിരുവനന്തപുരം വഴുതക്കാട് സ്വദേശിയാണ്. ചലച്ചിത്ര മോഹവുമായി ചെറുപ്പത്തിലേ അലഞ്ഞുതിരിഞ്ഞ വേണുവിന് ഒടുവില് മുന്‍ഷിയില് അഭിനയിക്കാന് അവസരം ലഭിക്കുകയായിരുന്നു. രണ്ടു വര്‍ഷത്തോളം മുന്‍ഷിയിലൂടെ വേണു തിളങ്ങി. ഇതോടെ കൃത്യമായ ഭക്ഷണവും, താമസവുമൊക്കെ വേണുവിന് ലഭിച്ചു തുടങ്ങി. ...


കുഞ്ഞ് പാല് കുടിയ്‌ക്കുന്നില്ലെങ്കില്.... | Reasons Baby Does Not Drink Milk - Malayalam BoldSky\n» കുഞ്ഞ് പാല് കുടിയ്‌ക്കുന്നില്ലെങ്കില്....\nകുഞ്ഞ് പാല് കുടിയ്‌ക്കുന്നില്ലെങ്കില്....\nPublished: Saturday, March 8, 2014, 17:29 [IST]\nകുട്ടികള് മുലപ്പാല് കുടിക്കാതെ വരുന്നത് ഒരു പ്രശ്നം തന്നെയാണ്. അതിന് പിന്നില് പല കാരണങ്ങളുണ്ടാവും. കുട്ടി പാല് മാത്രം കുടിക്കുന്ന പ്രായത്തില് പാലുകുടിക്കാതെ വന്നാല് എത്രയും പെട്ടന്ന് പീഡിയാട്രീഷ്യനെ സമീപിക്കേണ്ടതാണ്.\nമാതാപിതാക്കളെ സംബന്ധിച്ച് കുട്ടി പാല് കുടിക്കാതെ വരുന്നത് ഏറെ സംഘര്‍ഷവും, വെല്ലുവിളിയും ഉയര്‍ത്തുന്നതുമാണ്. പെട്ടന്നാണ് ഇത്തരത്തിലുള്ള മാറ്റമുണ്ടാകുന്നതെങ്കില് കുട്ടിക്ക് എന്തെങ്കിലും അസുഖങ്ങളുണ്ടാവാം. എന്നാല് കുട്ടി ജനിച്ച സമയം മുതല് ഈ പ്രശ്നമുണ്ടെങ്കില് എന്തെങ്കിലും ദുരൂഹമോ, ചിലപ്പോള് പ്രത്യക്ഷമോ ആയ കാരണമുണ്ടാകും.\nചിലപ്പോള് കുട്ടി ജനിച്ച ഉടനെ തന്നെ മുലപ്പാല് കുടിക്കുന്നതിന് തടസം വന്നിരിക്കാം. ആദ്യ തവണകളില് കുട്ടി പാല് കുടിക്കാന് വിസമ്മതിച്ചിരിക്കാം. ഏതാനും ദിവസങ്ങളിലെ പരിശീലനം വഴി ഇത് പരിഹരിക്കാനാകും. കുട്ടി പാല് കുടിക്കാതിരിക്കുന്നതിന് പിന്നില് പല കാരണങ്ങളുമുണ്ടാകും. അവ എന്താണെന്ന് കണ്ടെത്തേണ്ടതുണ്ട്. അത്തരം ചില കാരണങ്ങളാണ് ഇവിടെ പറയുന്നത്.\n1. ജനനസമയത്തെ പരുക്ക് - ജനനസമയത്തുണ്ടാകുന്ന പരുക്കുകള് സാധാരണമാണ്. ചിലപ്പോള് പ്രയാസം നിറഞ്ഞ പ്രസവത്തിലാകാം ഈ പരുക്കുകള് സംഭവിച്ചത്. കുട്ടി എടുക്കുന്നയുടനെയാണോ, അല്ലെങ്കില് പരിചരിക്കുന്ന സമയത്ത് മാത്രമാണോ കരയുന്നതെന്ന് ശ്രദ്ധിക്കുക.\n2. ശ്വസനവൈഷമ്യം - ചിലപ്പോള് കുഞ്ഞുങ്ങള്‍ക്ക് ശ്വാസതടസം മൂലം പാലുകുടിക്കാനും ഉള്ളിലേക്കിറക്കാനും പ്രയാസം അനുഭവപ്പെടാം. അതിനാല് പാല് കുടിക്കാന് വിസമ്മതിക്കാം.\n3. വായ സംബന്ധിച്ച പ്രശ്നങ്ങള് - വായില് എന്തെങ്കിലും പ്രശ്നങ്ങളുണ്ടെങ്കില് കുട്ടി പാല് കുടിക്കാന് വിസമ്മതിക്കും.\n4. കുട്ടി ഇഷ്ടപ്പെടുന്ന രീതി - കുട്ടികള്‍ക്ക് ചില പ്രത്യേക തരത്തിലുള്ള മുലയൂട്ടലാവും ഇഷ്ടപ്പെടുക. അത് മാറുമ്പോള് കുട്ടി പാല് കുടിക്കുന്നതിന് വിസമ്മതിക്കും. കുട്ടിക്ക് കുപ്പിയില് പാല് നല്‍കുമ്പോളും, മറ്റാരെങ്കിലും പാല് നല്‍കുമ്പോളും കുട്ടി വിസമ്മതം പ്രകടിപ്പിച്ചേക്കാം.\n5. വേദന - ചെവിയിലെ അണുബാധ പോലെ എന്തെങ്കിലും വേദനയുണ്ടാക്കുന്ന പ്രശ്നങ്ങളുള്ളപ്പോള് കുട്ടി പാല് കുടിക്കാന് വിസമ്മതിക്കും. ശിശുക്കള് കരച്ചിലിലൂടെയും,പാല് കുടിക്കാതെയുമാണ് തങ്ങളുടെ അസ്വസ്ഥതകള് പ്രകടിപ്പിക്കുക.\n6. വയറുവേദന - മിക്കവാറും എല്ലാക്കുട്ടികള്‍ക്കുമുണ്ടാകാവുന്ന പ്രശ്നമാണ് വയറുവേദന. ഇക്കാരണത്താല് കുട്ടികള് കരയുകയും അവരെ ശാന്തരാക്കാന് ഏറെ പാടുപെടേണ്ടി വരുകയും ചെയ്യും. ദഹനക്കുറവോ, ഭക്ഷണം പിടിക്കായ്കയോ, മറ്റെന്തെങ്കിലും കാരണമോ ആകാം വയറ് വേദനയ്ക്ക് പിന്നില്.\n7. അലര്‍ജി - അലര്‍ജിയും കുട്ടികളുടെ വിസമ്മതത്തിന് കാരണമാകുന്നതാണ്. പാലിനോട് അലര്‍ജിയുണ്ടോ എന്ന് മനസിലാക്കുക. ഉണ്ടെങ്കില് അവര് പാല് കുടിക്കുന്നതിന് വിസമ്മതിക്കും.\n8. പ്രതികരണം - അമിതമായ വെളിച്ചവും, ശബ്ദവും കുട്ടികള്‍ക്ക് അസ്വസ്ഥതയുണ്ടാക്കുകയും അവര് പാല് കുടിക്കുന്നതിന് വിസമ്മതിക്കുകയും ചെയ്യാം.\n9. രോഗങ്ങള് - ചിലപ്പോള് കുട്ടിക്ക് എന്തെങ്കിലും അസുഖങ്ങളുണ്ടായിരിക്കും. രോഗങ്ങളുടെ ആദ്യ സൂചനയെന്നത് പാല് കുടിക്കാനുള്ള വിസമ്മതമോ, കുടിക്കുന്നതിലെ അളവ് കുറവോ ആണ്.\n10. പാലിന്‍റെ ഒഴുക്ക് - ചിലപ്പോള് പാല് അമിതമായോ, കുറഞ്ഞ അളവിലോ ആകും കുട്ടിക്ക് ലഭിക്കുന്നത്. ഇത് സംബന്ധിച്ച് അമ്മയ്ക്ക് അറിവുണ്ടാകില്ല. കുട്ടി പാല് കുടിക്കാതിരിക്കുമ്പോള് അതിന് പിന്നിലെ കാരണം കണ്ടെത്തണം. എന്നാല് സമയമേറെ കഴിഞ്ഞിട്ടും ഇതില് മാറ്റം വരുന്നില്ലെങ്കില് ഒരു ശിശുരോഗ വിദഗ്ദനെ കാണാന് വൈകരുത്. കുട്ടിക്ക് ഏതാനും മാസം മാത്രം പ്രായമുള്ള, പാല് മാത്രം ഭക്ഷണമായിരിക്കുന്ന അവസ്ഥയില് ഇക്കാര്യം ഏറെ പ്രാധാനപ്പെട്ടതാണ്.\nRead more about: breastfeeding മുലപ്പാല്\nReasons Baby Does Not Drink Milk\nBreast milk is very important for baby's growth. But sometimes baby doesn't drink milk. Know the reasons behind this,\nStory first published: Saturday, March 8, 2014, 17:29 [IST]\nMar 8, 2014 ലെ വാര്‍ത്തകള്


എഫ്.സി.ഐയുടെ പേരില് വന് തൊഴില്‍ത്തട്ടിപ്പ്; വ്യാജവിജ്ഞാപനം പ്രസിദ്ധീകരിച്ചത് പ്രമുഖ പത്രത്തില് | fake job notification fci| food corporation of india recruitment\nഎഫ്.സി.ഐയുടെ പേരില് വന് തൊഴില്‍ത്തട്ടിപ്പ്; വ്യാജവിജ്ഞാപനം പ്രസിദ്ധീകരിച്ചത് പ്രമുഖ പത്രത്തില്\nFeb 7, 2020, 11:19 AM IST\nഎഫ്.സി.ഐ.യുടെ അറിയിപ്പ് വന്നിട്ടും വ്യാജ വെബ്‌സൈറ്റ് വഴി അപേക്ഷാസ്വീകരണം തുടരുകയാണ്. ഉദ്യോഗാര്‍ഥികളില് നിന്ന് 500 രൂപ ഫീസും ഈടാക്കുന്നു\n# പി.സി. രാഗേഷ്\nകേന്ദ്ര പൊതുമേഖലാസ്ഥാപനമായ ഫുഡ് കോര്‍പ്പറേഷന് ഓഫ് ഇന്ത്യയുടെ പേരില് വന് തൊഴില്‍ത്തട്ടിപ്പിന് ശ്രമം. വിവിധ തസ്തികകളില് 4103 ഒഴിവുകളുണ്ടെന്ന് കാണിച്ച് ജനുവരി 28ന് അസം ട്രിബ്യൂണിലും ജനുവരി 29ന് 'ദ ഹിന്ദു' പത്രത്തിലുമാണ് തട്ടിപ്പുകാര് പരസ്യം നല്‍കിയത്. ഈ പരസ്യം വ്യാജമാണെന്ന് എഫ്.സി.ഐ. ഔദ്യോഗിക വെബ്‌സൈറ്റിലൂടെ അറിയിച്ചു. ഫെബ്രുവരി ആറിന് മലയാള പത്രങ്ങളിലുള്‍പ്പെടെ എഫ്.സി.ഐ. വ്യാജവിജ്ഞാപനത്തിനെതിരേ അറിയിപ്പും നല്‍കിയിട്ടുണ്ട്. ഫെബ്രുവരി മൂന്നിന് പുറത്തിറങ്ങിയ തൊഴില്‍വാര്‍ത്തയില് ഇതു സംബന്ധിച്ച് വിശദമായ വാര്‍ത്തയും നല്‍കിയിരുന്നു.\nഎഫ്.സി.ഐ.യുടെ അറിയിപ്പ് വന്നിട്ടും വ്യാജ വെബ്‌സൈറ്റ് വഴി അപേക്ഷാസ്വീകരണം തുടരുകയാണ്. എഫ്.സി.ഐയുടെ ഔദ്യോഗിക വെബ്‌സൈറ്റെന്ന് വിശ്വസിപ്പിക്കുന്ന രീതിയാലാണ് തട്ടിപ്പുകാര് അപേക്ഷാസ്വീകരണത്തിന് വ്യാജ വെബ്‌സൈറ്റുണ്ടാക്കിയിരിക്കുന്നത്. തൊഴില്‍തട്ടിപ്പിനിരയാകരുതെന്ന അറിയിപ്പുപോലും വെബ്‌സൈറ്റിലൂടെ സ്‌ക്രോള് ചെയ്യുന്നുണ്ട്. ഫുഡ് കോര്‍പ്പറേഷന്റെ ഔദ്യോഗികവെബ്‌സൈറ്റിനെ അതേപടി പകര്‍ത്തിയിരിക്കുകയാണ് വരുതന്മാര്. അപേക്ഷകരില്‍നിന്ന് 500 രൂപ ഫീസീടാക്കുകയും ചെയ്യുന്നുണ്ട്.\nഎഫ്.സി.ഐ. വര്‍ഷാവര്‍ഷം റിക്രൂട്ട്‌മെന്റ് നടത്താറുള്ള കാറ്റഗറി III തസ്തികകളിലേക്കാണ് വ്യാജ വിജ്ഞാപനം വന്നത്. ജൂനിയര് എന്‍ജിനീയര് (സിവില്, ഇലക്ട്രിക്കല്, മെക്കാനിക്കല് എന്‍ജിനീയറിങ്), സ്റ്റെനോ, ഹിന്ദി അസിസ്റ്റന്റ്, ഹിന്ദി ടൈപ്പിസ്റ്റ്, അസിസ്റ്റന്റ് (ജനറല്), അക്കൗണ്ട്‌സ് അസിസ്റ്റന്റ് തസ്തികകളാണ് കാറ്റഗറി മൂന്നിലുള്ളത്. ഇതില് അസിസ്റ്റന്റ് (ജനറല്) തസ്തികയില് ലക്ഷക്കണക്കിന് അപേക്ഷകള് ലഭിക്കാറുണ്ട്. സാധാരണ ജനുവരി, ഫെബ്രുവരി മാസങ്ങളിലാണ് ഈ തസ്തികകളിലേക്ക് എഫ്.സി.ഐ. അപേക്ഷ ക്ഷണിക്കാറുള്ളത്. എന്നാല് ഈ വര്‍ഷത്തെ ഔദ്യോഗിക വിജ്ഞാപനം ഇതുവരെ പ്രസിദ്ധീകരിച്ചിട്ടില്ല. ഈ തക്കം മുതലെടുത്താണ് 2020ലെ വിജ്ഞാപനം എന്നരീതിയില് ഒറിജിനല് വിജ്ഞാപനത്തെ വെല്ലുന്ന രീതിയില് ഔദ്യോഗികമുദ്രകളോടെ വ്യാജപരസ്യം തയ്യാറാക്കിയിരിക്കുന്നത്. അഞ്ച് സോണുകളിലായാണ് 4103 ഒഴിവുകള് അവകാശപ്പെട്ടിരിക്കുന്നത്. ഇതില് കേരളം ഉള്‍പ്പെടുന്ന സൗത്ത് സോണില് 540 ഒഴിവാണ് കാണിച്ചിരിക്കുന്നത്.\nwww.fcinet.in എന്ന വെബ്‌സൈറ്റ് വഴി അപേക്ഷിക്കണമെന്നാണ് പരസ്യത്തിലെ നിര്‍ദേശം. ഈ റിക്രൂട്ട്‌മെന്റിന് എഫ്.സി.ഐ. പ്രത്യേകമായി തയ്യാറാക്കിയ വെബ്‌സൈറ്റാണിതെന്നും വിജ്ഞാപനത്തിലുണ്ട്. എഫ്.സി.ഐയുടെ ഔദ്യോഗിക വെബ്‌സൈറ്റ് www.fci.gov.in ആണ്. എന്നാല് റിക്രൂട്ട്‌മെന്റ് അപേക്ഷ സ്വീകരിക്കാറ് www.recruitmentfci.in എന്ന വെബ്‌സൈറ്റ് വഴിയാണ്. ഈ വ്യത്യാസം മറയാക്കിയാണ് തട്ടിപ്പുകാര് പുതിയ വെബ്‌സൈറ്റെന്ന പേരില് വ്യാജ വെബ്‌സൈറ്റ് അവതരിപ്പിച്ചിരിക്കുന്നത്.\nവ്യാജ വെബ്‌സൈറ്റിന്റെ സ്‌ക്രീന്‍ഷോട്ട്\nവ്യാജ പരസ്യം വന്നത് ജനുവരി 28, 29 തീയതികളിലാണെങ്കിലും ജനുവരി 17 മുതല് തന്നെ അപേക്ഷാസ്വീകരണം തുടങ്ങിയിട്ടുണ്ട്. എത്രപേര് ഇതിനകം അപേക്ഷിച്ചിട്ടുണ്ടെന്ന് വ്യക്തമല്ല. അപേക്ഷാഫീസായി 500 രൂപ ഓണ്‍ലൈനായി അടയ്ക്കാനാണ് നിര്‍ദേശിച്ചിരിക്കുന്നത്. ഇതിനുള്ള ലിങ്കുകള് വെബ്‌സൈറ്റില് നല്‍കിയിട്ടുണ്ട്. സംവരണവിഭാഗക്കാര്‍ക്കും വനിതകള്‍ക്കും എഫ്.സി.ഐ. അനുവദിക്കാറുള്ള ഫീസിളവ് തട്ടിപ്പുകാരും അനുവദിച്ചിട്ടുണ്ട്. മാത്രമല്ല ഒപ്പ്, ഫോട്ടോ, വിരലടയാളം, മൊബൈല് നമ്പര്, വ്യക്തിവിവരങ്ങള്, ഇ-മെയില് ഐ.ഡി. എന്നിവയെല്ലാം അപേക്ഷയില് ആവശ്യപ്പെടുന്നുണ്ട്. ഫെബ്രുവരി 19 ആണ് അപേക്ഷിക്കാനുള്ള അവസാന തീയതിയായി നല്‍കിയിരിക്കുന്നത്.\nകേന്ദ്ര പൊതുമേഖലാസ്ഥാപനമായ കോള് ഇന്ത്യയുടെ പേരില് കഴിഞ്ഞവര്‍ഷം സമാനമായ രീതിയില് തൊഴില്‍ത്തട്ടിപ്പ് നടന്നിരുന്നു. എന്നാല് ഇതില് കാര്യമായ അന്വേഷണം നടന്നില്ല. അന്ന് കോള് ഇന്ത്യയുടെ കീഴില് ഇല്ലാത്ത ഒരു കമ്പനിയുടെ പേരിലായിരുന്നു തട്ടിപ്പിന് ശ്രമിച്ചതെങ്കില് ഇത്തവണ പൊതുമേഖലാസ്ഥാപനമായ എഫ്.സി.ഐയുടെ പേരില് തന്നെയായി തട്ടിപ്പ്. ഒഴിവുകളുടെ എണ്ണം അവിശ്വസനീയമായി പെരുപ്പിക്കാതിരിക്കാനും ശ്രദ്ധിച്ചു.\nContent Highlights: Food Corporation of India recruitment, fake notification\nമാതൃഭൂമിയുടേതെന്ന പേരില് വ്യാജ വാര്‍ത്ത | Fact Check\nകോവിഡ്; സിവില് സര്‍വീസ് പരീക്ഷ മാറ്റിവെച്ചു


moahanlal– News18 Malayalam\nഇവരുടെ കളി അറിയില്ല; ചതിക്കുകയായിരുന്നെന്ന് സന്തോഷ് തുണ്ടിയില്\nUpdated: July 24, 2018, 12:39 PM IST\nതിരുവനന്തപുരം: മോഹന്‍ലാലിന്റെ പേരു പറയാതെ തയ്യാറാക്കിയ കുറിപ്പില് തന്നെക്കൊണ്ട് ഒപ്പുവയ്പ്പിച്ച് ചതിക്കുകയായിരുന്നെന്ന് നീരാളിയുടെ ഛായാഗ്രാഹകനായ സന്തോഷ് തുണ്ടിയില്. മോഹന്‍ലാലിന്റെ പേരുപോലും പറയാതെ നല്‍കിയൊരു കുറിപ്പില് ഒപ്പുവയ്ക്കുന്നുണ്ടോ എന്നു ചോദിച്ച ശേഷമാണു മോഹന്‍ലാലിന്റെ പേരു കൂട്ടിച്ചേര്‍ത്ത് അതു പ്രസ്താവനയാക്കിയതെന്നും അദ്ദേഹം ആരോപിച്ചു.\nഅവാര്‍ഡു ദാന ചടങ്ങുമെച്ചപ്പെടുത്തണം എന്നൊരു നിര്‍ദ്ദേശമാണ് കുറിപ്പിലുണ്ടായിരുന്നത്. അതു മെച്ചപ്പെടുത്താനായി നല്‍കുന്ന നിര്‍ദ്ദേശം എന്ന നിലയിലൊരു കുറിപ്പാണ് എനിക്കു വാട്ട്‌സാപ്പ് ചെയ്തുതന്നത്. അതില് മോഹന്‍ലാലിന്റെ പേരില്ല. സര്‍ക്കാരിനു സമര്‍പ്പിക്കുന്ന നിര്‍ദ്ദേശം എന്ന നിലയില് അതു കൊടുക്കുന്നതില് എതിര്‍പ്പില്ല എന്നു ഞാന് പറയുകയും ചെയ്തു.\nപിന്നീടാണറിയുന്നത് മോഹന്‍ലാലിനെ അവാര്‍ഡുദാന ചടങ്ങില് പങ്കെടുപ്പിക്കുന്നതിന് എതിരെ നടത്തിയ നീക്കമാണിതെന്ന്. അതില് എന്റെ പേരുണ്ടെന്നു അറിഞ്ഞതും പിന്നീടാണ്. ഇവരുടെ കളികളും രാഷ്ട്രീയവും എനിക്കറിയില്ല. മോഹന്‍ലാല് രാജ്യം അറിയുന്ന നടനാണ്. അദ്ദേഹം പങ്കെടുക്കുന്നത് അവാര്‍ഡ് വാങ്ങുന്നവര്‍ക്കും ബഹുമതിയാണെന്നും അദ്ദേഹം പറഞ്ഞു.\nചലച്ചിത്ര- സാംസ്‌കാരിക പ്രവര്‍ത്തകരുടെ പേരില് സര്‍ക്കാരിനു നല്‍കിയ ഭീമ ഹര്‍ജിയില് സന്തോഷിന്റെയും പേരുണ്ടായിരുന്നു. ഇതേത്തുടര്‍ന്നാണ് പ്രതികരണവുമായി അദ്ദേഹം രംഗത്തെത്തിയത്.


ചികിത്സ പിഴവ് മൂലം പത്ത് വയസുകാരന്റെ മരണം; സംഘപരിവാര് നിയന്ത്രണത്തിലുള്ള ആറ്റുകാല് ദേവി ആശുപ്രത്രിക്കെതിരെ അമര്‍ഷം പുകയുന്നു; നടപടി ആവശ്യപ്പെട്ട് ആരോഗ്യമന്ത്രിക്ക് ബന്ധുക്കളുടെ കത്ത് l KAIRALINEWSONLINE.COM |\nചികിത്സ പിഴവ് മൂലം പത്ത് വയസുകാരന്റെ മരണം; സംഘപരിവാര് നിയന്ത്രണത്തിലുള്ള ആറ്റുകാല് ദേവി ആശുപ്രത്രിക്കെതിരെ അമര്‍ഷം പുകയുന്നു; നടപടി ആവശ്യപ്പെട്ട് ആരോഗ്യമന്ത്രിക്ക് ബന്ധുക്കളുടെ കത്ത് – Kairalinewsonline.com\nഎസ് ജീവന്‍കുമാര്4months ago Attukal Devi Hospital Comments\nതിരുവനന്തപുരം: സംഘപരിവാര് നിയന്ത്രണത്തിലുളള ആശുപത്രിയിലെ ചികില്‍സ പിഴവ് മൂലം പത്ത് വയസുകാരന് മരണപ്പെട്ട സംഭവത്തില് പ്രതിഷേധം വ്യാപകമാകുന്നു.\nതിരുവനന്തപുരം ആറ്റുകാലില് പ്രവര്‍ത്തിക്കുന്ന ആശുപത്രിക്കെതിരെ പരാതിയുമായി മരണപ്പെട്ട കുട്ടിയുടെ ബന്ധുകള് രംഗത്ത്.\nവയറ്റില് പരിക്കേറ്റ കുട്ടിക്ക് പ്രാഥമിക പരിശോധന പോലും നടത്താതെ ചികില്‍സ നല്‍കിയതിലെ പാകപിഴവാണ് മരണകാരണമെന്ന് ബന്ധുകളുടെ ആരോപണം. തിരുവനന്തപുരം ആറ്റുകാലില് പ്രവര്‍ത്തിക്കുന്ന ആറ്റുകാല് ദേവി ആശുപത്രിക്കെതിരെയാണ് ബന്ധുകളുടെ പരാതി.\nസൈക്കിളില് നിന്ന് വീണ് പരുക്കേറ്റ നിലയിലാണ് ആറ്റുകാല് സ്വദേശിയായ പത്ത് വയസുകാരന് അനന്തകൃഷ്ണനെ സംഘപരിവാര് നിയന്ത്രണത്തിലുളള ആറ്റുകാല് ആശുപത്രിയിലെത്തിക്കുന്നത്.\nഎന്നാല് സ്‌കാന് ചെയ്ത് പരിക്കിന്റെ ആഴം പരിശോധിക്കാതെ വയറ്റില് സ്റ്റിച്ച് ഇട്ടു വീടിടലേക്ക് കുട്ടിയെ പറഞ്ഞയച്ചു. എന്നാല് രാത്രിയോടെ കുട്ടി അസ്വസ്ഥത പ്രകടിപ്പിച്ചതിനെ തുടര്‍ന്ന് വീണ്ടും ആശുപ്രതിയില് പ്രവേശിപ്പിച്ചു.\nതുടര്‍ന്ന് സിടി സ്‌കാന് എടുത്തപ്പോഴാണ് അന്തരികമായി രക്ത സ്രാവം ഉണ്ടെന്ന് കണ്ടെത്തിയത്. കുട്ടിയുടെ നില ഗുരുതരമാണെന്ന് കണ്ടെത്തിയതനെ തുടര്‍ന്ന് മറ്റെതെങ്കിലും ആശുപത്രിലേക്ക് കൊണ്ട് പോകാന് ബന്ധുക്കളോട് ആവശ്യപ്പെട്ടു.\nതലസ്ഥാനത്തെ മറ്റൊരു സ്വകാര്യ ആശുപത്രിയില് പ്രവേശിപ്പിച്ച കുട്ടി മെയ് 10ന് മരണപ്പെട്ടു. ആദ്യം വിദഗ്ധ പരിശോധന നടത്താതെ സ്റ്റിച്ച് ഇട്ട് വീട്ടില് പറഞ്ഞ് വിട്ടതാണ് തന്റെ മകന് മരണപെടാന് കാരണമെന്ന് ബന്ധുകള് ആരോപിക്കുന്നു\nആറ്റുകാല് ആശുപത്രിയിലെ ക്യാഷ്യാലിറ്റില് ഉണ്ടായിരുന്ന ഡോക്ടറുടെ അനാസ്ഥയാണ് മരണകാരണമെന്ന് വ്യക്തമായതോടെ ആശുപ്രത്രിക്കെതിരെ അമര്‍ഷം പുകയുകയാണ്. ഡിവൈഎഫ്‌ഐയുടെ നേതൃത്വത്തില് കുറ്റക്കാര്‍ക്കെതിരെ നടപടിയെടുക്കണമെന്ന് ആവശ്യപ്പെട്ട് ആശുപത്രിയിലേക്ക് മാര്‍ച്ച് സംഘടിപ്പിച്ചിരുന്നു.\nസംഘപരിവാര് നിയന്ത്രണത്തിലുളള ഈ ആശുപത്രിയില് എംബിബിഎസ് പഠിക്കുന്ന വിദ്യാര്‍ത്ഥികള് ചികില്‍സ നടത്തുണ്ടെന്ന് നാട്ടുകാര് ആരോപിക്കുന്നു. ആശുപത്രി അധികൃതര്‍ക്കെതിരെ നടപടി ആവശ്യപ്പെട്ട് കുട്ടിയുടെ ബന്ധുകള് ആരോഗ്യമന്ത്രിക്ക് പരാതി നല്‍കി.\nദില്ലി ബ്യുറോ 21 hours ago\nയതീഷ് ചന്ദ്രയ്ക്കെതിരെ നടപടിയില്ല; സംസ്ഥാന ബിജെപി നല്‍കിയ പരാതി കേന്ദ്രം തള്ളി\n« വിവിപാറ്റ് ആദ്യം എണ്ണില്ല; പ്രതിപക്ഷ ആവശ്യം തെരഞ്ഞെടുപ്പ് കമ്മീഷന് തള്ളി\n”തീവ്രവാദികള്‍ക്ക് ഓശാന പാടുന്ന തെണ്ടികളാണ് മുസ്ലീങ്ങള്”; മുസ്ലീം സമുദായത്തെ അതിരൂക്ഷമായി ആക്ഷേപിച്ച് പിസി ജോര്‍ജ്ജ് »


കോട്ടയം നാട്ടകത്ത് ബൈക്കുകള് കൂട്ടിയിടിച്ച് രണ്ടു യുവാക്കള് മരിച്ചു - Keralabhooshanam Daily കോട്ടയം നാട്ടകത്ത് ബൈക്കുകള് കൂട്ടിയിടിച്ച് രണ്ടു യുവാക്കള് മരിച്ചു\nHome/NEWS/KERALA/കോട്ടയം നാട്ടകത്ത് ബൈക്കുകള് കൂട്ടിയിടിച്ച് രണ്ടു യുവാക്കള് മരിച്ചു\nകോട്ടയം നാട്ടകത്ത് ബൈക്കുകള് കൂട്ടിയിടിച്ച് രണ്ടു യുവാക്കള് മരിച്ചു\nകോട്ടയം: നാട്ടകം മുളങ്കുഴ കാക്കൂരില് നിയന്ത്രണം വിട്ട ബൈക്കുകള് കൂട്ടിയിടിച്ച് രണ്ടു യുവാക്കള്‍ക്ക് ദാരുണാന്ത്യം. ചാന്നാനിക്കാട് തെക്കേപ്പറമ്പില് വേണു സുരേഷ് (28), മാണിക്കുന്നം സ്വദേശി ആദര്‍ശ് (25) എന്നിവരാണ് മരിച്ചത്. അപകടത്തില് ഗുരുതരമായി പരിക്കേറ്റ കാരാപ്പുഴ ഇല്ലത്തു പറമ്പില് ബാലഭവന് വിഘ്‌നേശ്വറിനെ (24) കോട്ടയത്തെ സ്വകാര്യ ആശുപത്രിയില് പ്രവേശിപ്പിച്ചു.\nമുളങ്കുഴ പാക്കില് റോഡില് കാക്കൂര് കെടിഡിസിയുടെ ബിയര് പാര്‍ലറിന് മുന്നില് ഉച്ചയ്ക്ക് ഒന്നരയോടെയായിരുന്നു അപകടം. പാക്കില് ഭാഗത്ത് നിന്നും എത്തിയ ബുള്ളറ്റും എതിര് ദിശയില് നിന്നും എത്തിയ പള്‍സര് ബൈക്കും കൂട്ടിയിടിക്കുകയായിരുന്നു. അപകടം നടന്നതിന് തൊട്ടടുത്തായാണ് പോലീസിന്റെ കോവിഡ് ചെക്ക് പോസ്റ്റ് ഉള്ളത്. പോലീസും ഉദ്യോഗസ്ഥരും നാട്ടുകാരും ഓടിയെത്തി അപകടത്തില്‍പ്പെട്ടവരെ ആശുപത്രിയിലേക്ക് മാറ്റുകയായിരുന്നു.\nരണ്ടു ബൈക്കുകളിലായി മൂന്നു പേരാണ് ഉണ്ടായിരുന്നതെന്നാണ് വിവരം. അപകടത്തില് പരിക്കേറ്റു ആശുപത്രിയിലെ തീവ്രപരിചരണ വിഭാഗത്തില് ചികിത്സയിലുള്ള വിഘ്‌നേശ്വറിന്റെ നില അതീവഗുരുതരമാണ്.\nbike accident kottayam


തകര്‍പ്പന് ക്രൂയിസര് ബൈക്ക്, 1.85 ലക്ഷം രൂപക്ക് ഹൈനസ് സി.ബി 350 ക്രൂയിസര് പുറത്തിറക്കി ഹോണ്ട,സവിശേഷതകൾ\nകാത്തിരിപ്പുകള്‍യ്ക്ക് വിരാമമിട്ട് ഹോണ്ടയുടെ തകര്‍പ്പന് ക്രൂയിസര് ബൈക്ക് ഹൈനസ് CB 350 ഇന്ത്യന് വിപണിയിലെത്തി. 350 സിസി വിഭാഗത്തില് തിളങ്ങി നില്‍ക്കുന്ന റോയല് എന്‍ഫീല്‍ഡ്, ജാവ ബൈക്കുള്‍ക്ക് കടുത്ത വെല്ലുവിളിയാണ് ഹൈനസ് CB 350 .1.85 ലക്ഷം രൂപയാണ് എക്‌സ് ഷോറൂം വില. നൂതനമായ നവീന സവിശേഷതകളും ക്ലാസിക് മനോഹാരിതയ്ക്കുമൊപ്പമാണ് ഹൈനസ്-സിബി350 എത്തുന്നത്.\nDLX, DLX പ്രോ എന്നിങ്ങനെ രണ്ട് വേരിയന്റുകളിലാകും ഹോണ്ട ഹൈനസ് CB 350 ലഭ്യമാകും. മൂന്ന് സിംഗിള്-ടോണ് നിറങ്ങളില് അടിസ്ഥാന വേരിയന്റ് എത്തുക. പ്രെഷ്യസ് റെഡ് മെറ്റാലിക്, പേള് നൈറ്റ് സ്റ്റാര് ബ്ലാക്ക്, മാറ്റ് മാര്‍ഷല് ഗ്രീന് മെറ്റാലിക് എന്നിവയാണ് നിറങ്ങള്. ടോപ്പ്-സ്‌പെക്ക് DLX പ്രോ, വെര്‍ച്വസ് വൈറ്റിനൊപ്പം അത്‌ലറ്റിക് ബ്ലൂ മെറ്റാലിക്, സ്പിയര് സില്‍വര് മെറ്റാലിക്കിനൊപ്പം പേള് നൈറ്റ് സ്റ്റാര് ബ്ലാക്ക്, മാറ്റ് മാസ്സിവ് ഗ്രേ മെറ്റാലിക്കിനൊപ്പം മാറ്റ് സ്റ്റീല് ബ്ലാക്ക് മെറ്റാലിക് എന്നി ഡ്യുവല്-ടോണ് പെയിന്റ് സ്‌കീമുകളിലും സ്വന്തമാക്കാം.\nക്രോം ഫിനിഷ് ചെയ്ത നിരവധി ഘടകങ്ങള് നല്‍കിയിട്ടുണ്ട്. ഫ്രണ്ട്, റിയര് ഫെന്‍ഡറുകള്, എക്സ്ഹോസ്റ്റ്, എഞ്ചിന് കവര് എന്നിവയില് ക്രോം ഫിനിഷിങ്ങ് കൂടുതല് ലുക്ക് സമ്മാനിക്കുന്നു. 15 ലിറ്റര് വലിയ ഇന്ധന ടാങ്കിന്റെ ഇരുവശത്തും ഹെറിടേജ്-ഇന്‍സ്‌പൈയര്‍ഡ് ഹോണ്ട ലോഗോയും , പിന്‍വശത്ത് വൃത്താകൃതിയിലുള്ള വിങ്കറുകളുള്ള എല്‍ഇഡി ടൈല്‍ലൈറ്റും ഉള്‍പ്പെടുത്തിയിട്ടുണ്ട്. ചെറിയ ഡിസ്‌പ്ലേയുള്ള അനലോഗ് ഇന്‍സ്ട്രുമെന്റ് ക്ലസ്റ്റര്, ബ്ലൂടൂത്ത് കണക്റ്റിവിറ്റി, ടേണ്-ബൈ-ടേണ് നാവിഗേഷന്, മെസേജ്, കോള് അലേര്‍ട്ടുകള്, വോയ്സ് കണ്‍ട്രോള് ടെക് എന്നിവയാണ് മറ്റു സവിശേഷതകള്.\n348.36 സിസി സിംഗിള് സിലിണ്ടര് എയര് കൂള്‍ഡ് ഫ്യൂല് ഇഞ്ചക്ടഡ് എഞ്ചിന് 20.8 bhp കരുത്തും 30 Nm torque ഉം ഉത്പാദിപ്പിച്ച് ഹൈനസിന് നിരത്തില് കരുത്തും, അഞ്ച് സ്പീഡ് ഗിയര്‍ബോക്സ് കുതിപ്പും നല്‍കുന്നു. ബ്രാന്‍ഡിന്റെ HSTC (ഹോണ്ട സെലക്ടബിള് ടോര്‍ക്ക് കണ്‍ട്രോള്) സിസ്റ്റത്തിനൊപ്പം അസിസ്റ്റും സ്ലിപ്പര് ക്ലച്ചും ഉള്‍പ്പെടുത്തിയിട്ടുണ്ട്. മുന്‍വശത്ത് സ്റ്റാന്‍ഡേര്‍ഡ് ടെലിസ്‌കോപ്പിക് ഫോര്‍ക്കും, പിന്‍വശത്ത് ഹൈഡ്രോളിക്സ് ഡ്യുവല് ഷോക്ക് അബ്‌സോര്‍ബറുകളാണ് നല്‍കിയിട്ടുള്ളത്. ഗ്യാസ് ചാര്‍ജ്ഡ് ഷോക്ക് അബ്‌സോര്‍ബര് പിന്നില് നല്‍കാത്തത് ഒരു പോരായ്മയായി തോന്നുന്നു. യാത്രാസുഖം എത്രത്തോളം ലഭിക്കുമെന്ന് സംശയമുണ്ട്. നല്‍കിയിട്ടുള്ള . വലിയ സിംഗിള് പീസ് സീറ്റ് റൈഡറിനും പില്യനും ഒരുപരിധി വരെ യാത്ര സുഖകരമാക്കുമെന്ന് കരുതാം. മുന്നില് 310 mm ഡിസ്‌കും പിന്നില് 240 mm ഡിസ്‌കും ബ്രേക്കിംഗ്, ഡ്യുവല്-ചാനല് ABS സംവിധാനം ബൈകിന്റെ സുരക്ഷാ വര്‍ദ്ധിപ്പിക്കുന്നു.\nTags: honda cb 350


chennithala slams government in flood relief process– News18 Malayalam\n'മന്ത്രിമാരും ഉദ്യേഗസ്ഥരും തമ്മിലടിച്ച് ദുരിതാശ്വാസ പ്രവര്‍ത്തനങ്ങള് അവതാളത്തിലാക്കി'\nUpdated: September 9, 2018, 1:40 PM IST\nതിരുവനന്തപുരം: മന്ത്രിമാരും ഉദ്യേസ്ഥരും തമ്മിലുള്ള അഭിപ്രായ വ്യത്യാസങ്ങള് ദുരിതാശ്വാസ പ്രവര്‍ത്തനങ്ങള് അവതാളത്തിലാക്കിയെന്ന് പ്രതിപക്ഷ നേതാവ് രമേശ് ചെന്നിത്തല. മുഖ്യമന്ത്രി പോയതോട് കൂടി സംസ്ഥാനം നാഥനില്ലാ കളരിയായി. മുഖ്യമന്ത്രിക്ക് ആരെയും വിശ്വാസമില്ലാത്ത് മൂലമാണ് ആര്‍ക്കും ചുമതല നല്‍കാത്തതെന്നും രമേശ് ചെന്നിത്തല പറഞ്ഞു. മന്ത്രിസഭാ യോഗത്തിന് അധ്യക്ഷത വഹിക്കേണ്ടണ്ട മന്ത്രി, മന്ത്രിസഭായോഗം പോലും വിളിക്കാനാകാതെ നോക്കി കുത്തിയായി നില്‍ക്കുകയാണ്.\nദുരിതാശ്വാസ പ്രവര്‍ത്തനങ്ങള്‍ക്ക് ആദ്യം പ്ര്യഖ്യാപിച്ച പതിനായിരം രൂപ പോലും നേരെ ചൊവ്വേ വിതരണം ചെയ്യാനറിയാത്ത റവന്യു വകുപ്പ് പൂര്‍ണ്ണ പരാജയം ആണെന്ന് ഒന്നു കൂടി തെളിയിച്ചു. ദുരന്തത്തില് പെട്ടവരെ പോലും ധനസഹായത്തില് നിന്നൊഴിവാക്കിയെന്ന പരാതി വ്യാപകമാണ്. ഇത് ഗൗരവമേറിയ വിഷയമാണ്. ഇപ്പോള് ഉദ്യേഗസ്ഥരെ ഉപയോഗിച്ചുള്ള നിര്‍ബന്ധിത പിരിവ് മാത്രമാണ് നടക്കുന്നത്. ഇതൊന്നും ശരിയല്ലെന്ന് പ്രതിപക്ഷനേതാവ് പറഞ്ഞു.\nപ്രളയ ദുരിതാശ്വാസം: ഉത്തരവ് പിന്‍വലിച്ചത് ദുരൂഹമെന്ന് ചെന്നിത്തല\nഎല്ലാവരും കയ്യയച്ചു സഹായിക്കുന്നു. ജീവനക്കാര് അവരുടെ മൂന്ന് ദിവസത്തെ ശമ്പളവും ഉല്‍സവ ബത്തയും സര്‍ക്കാരിന് നല്‍കിക്കഴിഞ്ഞു. ഇനിയും ഇവരെ ബുദ്ധിമുട്ടിക്കരുത്. തരുന്നവരില് നിന്ന് വാങ്ങുന്നതില് തെറ്റില്ല. പക്ഷെ ഭീഷണിപ്പിരിവ് അംഗീകരിക്കാന് കഴിയില്ല. ദുരിതാശ്വാസ പ്രവര്‍ത്തനം ഏകോപിപ്പിച്ച മുഖ്യമന്ത്രി ചികല്‍സക്ക് പോയതോടെ മന്ത്രിമാരും, മുതിര്‍ന്ന ഉദ്യേഗസ്ഥരും ചേര്‍ന്ന് എല്ലാ ശരിയാക്കിത്തുടങ്ങിയെന്ന് പ്രതിപക്ഷ നേതാവ് പരിഹാസ രൂപേണ പറഞ്ഞു.


വീട്ടമ്മമാരുടെ ഒരു പ്രധാന പ്രശ്നമാണ് വീട്ടിൽ മാറാല വരുന്നത്. ഇത് വൃത്തിയാക്കാനായി തന്നെ കുറെ സമയം എടുക്കേണ്ടി വരുന്നു. പലപ്പോഴും വീട് വൃത്തിയാക്കൽ പെടുന്നു. അലർജി ശ്വാസം മുട്ടൽ തുടങ്ങിയ രോഗങ്ങൾ ഉള്ളവർക്ക് ഇത് വൃത്തിയാക്കാൻ വളരെ ബുദ്ധിമുട്ടാണ്. മാറാല തട്ടുന്നത് വഴി ഒരുപാട് പൊടി വരും അതുകൊണ്ട് ഇത്തരത്തിലുള്ളവർക്ക് അത് ചെയ്യാൻ ബുദ്ധിമുട്ടായിരിക്കും. നമുക്ക് എങ്ങനെ എന്നന്നേക്കുമായി മാറാല യെ നീക്കമെന്നാണ് ഇവിടെ നോക്കുന്നത്.\nകൂട്ടുന്നതിന് ഭാഗമായാണ് കൂടുതലായി മാറാല കാണപ്പെടുന്ന. അതുകൊണ്ട് എട്ടുകാലിയെ നശീകരണ പെടുത്തിയാൽ മാറാല കെട്ടുന്നതും തടയാൻ സാധിക്കും. ഇത് എങ്ങനെ എളുപ്പത്തിൽ സാധ്യമാക്കാം എന്നാണ് ഇവിടെ നോക്കുന്നത്. വീട് വൃത്തിയാക്കൽ ഒരു ദിവസം രണ്ട് ദിവസം മാറ്റി വെക്കുന്ന അവർക്കായി ഒരു എളുപ്പ വഴി കൂടിയാണിത്. വളരെ എളുപ്പത്തിൽ തന്നെ വൃത്തിയാക്കി എടുക്കുകയും വൃത്തിയോടെ കൂടുതൽ ദിവസം നിൽക്കുകയും ചെയ്യും.\nവളരെ പെട്ടെന്ന് മാറാല കെട്ടുകയും ഇല്ല. ഇത് എങ്ങനെ വളരെ എളുപ്പത്തിൽ ചെയ്യാമെന്നാണ് ഇവിടെ പറയുന്നത്. ഒരു കുപ്പിയിൽ സോഡാപ്പൊടി ഇട്ടതിനുശേഷം അതിലേക്കു വെള്ളം ചേർത്ത് ഇളക്കുക. അതിനുശേഷം എട്ടുകാലിയെ കാണുന്നിടത്ത് ഈ വെള്ളം സ്പ്രേ ചെയ്ത് കൊടുക്കുക. രണ്ടുമൂന്നു സെക്കൻഡിനുള്ളിൽ തന്നെ എട്ടുകാലി ചത്തു വീഴും.\nഅത് മാറാല കൂടുതൽ വ്യാപിക്കാൻ ഇടയും ഇല്ലതാനും. വളരെ എളുപ്പത്തിൽ ചെയ്തെടുക്കാൻ പറ്റുന്ന രീതി വീട്ടിലുള്ള സാധനങ്ങൾ മാത്രം ഉപയോഗിച്ചുകൊണ്ട് ചെയ്യാം. ഇത്തരത്തിൽ ചെയ്തെടുക്കുന്നത് വഴി വളരെ പെട്ടെന്ന് തന്നെ മാറാല നീക്കം ചെയ്യാൻ സാധിക്കും. ഇങ്ങനെയുള്ള രീതി ഉപയോഗിക്കുന്നതുകൊണ്ട് അധികം പൊടിയും മറ്റും വീഴാതെ ശ്രദ്ധിക്കാനും സാധിക്കും. കൂടുതൽ വിവരങ്ങൾ അറിയാൻ ഈ വീഡിയോ കണ്ടു നോക്കുക.


(High Court ban on protests during COVID): കൊവിഡ് കാലത്തെ സമരങ്ങൾക്ക് ഹൈക്കോടതി വിലക്ക്; 10 പേർ ചേർന്നുളള പ്രതിഷേധവും വേണ്ട, ഉത്തരവ് ലംഘിച്ചാൽ കടുത്ത നടപടി | Kerala High Court ban on protests during COVID 19 Pandemic\nകൊവിഡ് കാലത്തെ സമരങ്ങൾക്ക് ഹൈക്കോടതി വിലക്ക്; 10 പേർ ചേർന്നുളള പ്രതിഷേധവും വേണ്ട, ഉത്തരവ് ലംഘിച്ചാൽ കടുത്ത നടപടി\nBy വെബ്ഡെസ്ക് • 15/07/2020 at 1:31PM\nചീഫ് ജസ്റ്റിസ് ഉൾപ്പെടുന്ന ഡിവിഷൻ ബഞ്ചാണ് ഹർജി പരിഗണിച്ചത്. രാഷ്ട്രീയ പാർട്ടികളുടെ നേതൃത്വത്തിലുളള പ്രതിഷേധ സമരങ്ങൾ പാടില്ലെന്ന് പറഞ്ഞ ഹൈക്കോടതി കേന്ദ്ര മാർഗനിർദേശം പാലിക്കുന്നുണ്ട് എന്ന് സംസ്ഥാന സർക്കാർ ഉറപ്പാക്കണമെന്നും ഉത്തരവിട്ടു.\nസംസ്ഥാനത്ത് കൊവിഡ് വ്യാപനം രൂക്ഷമായി തുടരുന്ന സാഹചര്യത്തിൽ സമരങ്ങൾക്ക് ഹൈക്കോടതിയുടെ വിലക്ക്. രാഷ്ട്രീയ പാർട്ടികളുടെ നേതൃത്വത്തിലുളള പ്രതിഷേധ സമരങ്ങൾ പാടില്ലെന്നും 10 പേർ ചേർന്ന് പ്രതിഷേധിക്കാമെന്ന സംസ്ഥാന സർക്കാരിന്റെ നിർദേശം കേന്ദ്ര മാനദണ്ഡങ്ങൾക്ക് വിരുദ്ധമാണെന്നും ഹൈക്കോടതി പറഞ്ഞു. മഹാമാരിയുടെ കാലത്തുളള സമരങ്ങൾ ജനങ്ങളുടെ ജീവന് ഭീഷണിയാണെന്നും തടയാൻ അടിയന്തിര നടപടി വേണമെന്നും ആവശ്യപ്പെട്ടുള്ള ഹർജിയിലാണ് ഹൈക്കോടതി നടപടി.\nരാഷ്ട്രീയ പാർട്ടികളെ എതിർകക്ഷികളാക്കി ഹൈക്കോടതി അഭിഭാഷകനായ ജോൺ നമ്പേലി ജൂനിയറാണ് ഹൈക്കോടതിയിൽ പൊതുതാൽപ്പര്യ ഹർജി ഫയൽ ചെയ്തത്. സമരങ്ങളിൽ നിന്നും പ്രതിഷേധങ്ങളിൽ നിന്നും വിട്ട് നിൽക്കാൻ രാഷ്ട്രീയ പാർട്ടികളോട് നിർദ്ദേശിക്കണമെന്നതായിരുന്നു ഹർജിയിലെ ആവശ്യം. കൂടാതെ കൊവിഡ് കാലത്ത് സമരം ചെയ്യുന്ന രാഷ്ട്രീയ പാർട്ടികളുടെ രജിസ്ട്രേഷൻ റദ്ദാക്കണമെന്നും ഇദ്ദേഹം ഹർജിയിൽ ആവശ്യപ്പെട്ടിരുന്നു.\nAlso Read: ഓഗസ്റ്റ് അവസാനം കേരളത്തിൽ 70,000ത്തോളം കൊവിഡ് രോഗികളെന്ന് വിലയിരുത്തൽ; തീരമേഖലയിൽ രോഗ വ്യാപനം ഇനിയും ഉയരാമെന്ന് മന്ത്രി മേഴ്സിക്കുട്ടിയമ്മ\nചീഫ് ജസ്റ്റിസ് ഉൾപ്പെടുന്ന ഡിവിഷൻ ബഞ്ചാണ് ഹർജി പരിഗണിച്ചത്. രാഷ്ട്രീയ പാർട്ടികളുടെ നേതൃത്വത്തിലുളള പ്രതിഷേധ സമരങ്ങൾ പാടില്ലെന്ന് പറഞ്ഞ ഹൈക്കോടതി കേന്ദ്ര മാർഗനിർദേശം പാലിക്കുന്നുണ്ട് എന്ന് സംസ്ഥാന സർക്കാർ ഉറപ്പാക്കണമെന്നും ഉത്തരവിട്ടു.10 പേർ ചേർന്ന് പ്രതിഷേധിക്കാമെന്ന മാർഗനിർദേശം കേന്ദ്രസർക്കാരിന്റെ മാനദണ്ഡങ്ങൾക്ക് വിരുദ്ധമാണ്. മാനദണ്ഡം ലംഘിച്ചാൽ ഡിജിപിയും ചീഫ് സെക്രട്ടറിയും ഉത്തരവാദികളാണെന്നും കോടതി പറഞ്ഞു.\nകൊവിഡ് മാനദണ്ഡം ലംഘിച്ച് സമരവും പ്രതിഷേധവും പാടില്ലെന്ന് കഴിഞ്ഞ ദിവസവും ഹൈക്കോടതി നിർദേശിച്ചിരുന്നു. ഇന്ന് വീണ്ടും ഹർജി പരിഗണനയ്ക്ക് വന്നപ്പോൾ ഹൈക്കോടതി കടുത്ത നിലപാടിലേക്ക് നീങ്ങുകയായിരുന്നു.


യുക്രെയിനിലെ ഇന്ത്യക്കാര്‍ക്ക് ആശ്വാസം ; രക്ഷാദൗത്യവുമായി എയര് ഇന്ത്യ - രണ്ട് വിമാനങ്ങള് പുറപ്പെടും | Pathanamthitta Media\nFriday, June 17, 2022 1:21 pm\nയുക്രെയിനിലെ ഇന്ത്യക്കാര്‍ക്ക് ആശ്വാസം ; രക്ഷാദൗത്യവുമായി എയര് ഇന്ത്യ – രണ്ട് വിമാനങ്ങള് പുറപ്പെടും\nദില്ലി : യുക്രെയ്നില് കുടുങ്ങിക്കിടക്കുന്ന ഇന്ത്യന് പൗരന്മാരെ ഒഴിപ്പിക്കാനുള്ള നീക്കം കേന്ദ്ര സര്‍ക്കാര് ശക്തമാക്കി. യുക്രെയ്നില് നിന്ന് ബുച്ചാറെസ്റ്റ് വഴി ഇന്ത്യന് പൗരന്മാരെ എയര്‍ലിഫ്റ്റ് ചെയ്യുന്നതിനായി എയര് ഇന്ത്യ ശനിയാഴ്ച പുലര്‍ച്ചെ2മണിക്ക് രണ്ട് വിമാനങ്ങള് അയയ്ക്കുമെന്ന് കേന്ദ്ര സര്‍ക്കാര് അറിയിച്ചു. യുക്രെനിയന് തലസ്ഥാനമായ കൈവില് നിന്ന് ഏകദേശം 12 മണിക്കൂര് യാത്ര ചെയ്തുള്ള റൊമാനിയന് അതിര്‍ത്തികളില് ഇന്ത്യന് ടീമുകള് എത്തിയിട്ടുണ്ട്. യുക്രെയിനില് സിവിലിയന് വിമാനങ്ങള്‍ക്കുള്ള വ്യോമപാത അടച്ചിരിക്കുന്നതിനാല് സുരക്ഷിതമായി നാട്ടിലേക്ക് മടങ്ങാന് ഇന്ത്യന് പൗരന്മാര് ബുക്കാറെസ്റ്റില് നിന്ന് വിമാനത്തില് കയറും. നിരവധി ഇന്ത്യന് പൗരന്മാര് കൈവിലെ ഇന്ത്യന് എംബസിയില് അഭയം പ്രാപിച്ചിട്ടുണ്ട്.\nഎംബസി പരിസരത്ത് ഷെല്ലാക്രമണം നടന്നതായി റിപ്പോര്‍ട്ടുകളുണ്ടെങ്കിലും നാശനഷ്ടങ്ങളൊന്നും സംഭവിച്ചിട്ടില്ല. വ്‌ളാഡിമിര് പുടിന്റെ സൈന്യം യുക്രെയ്ന് ആക്രമിച്ചതു മുതല് ഇന്ത്യന് ഭരണകൂടം ആശങ്കയുടെ മുള്‍മുനയിലാണ്. ഏകദേശം 19000 ഓളം ഇന്ത്യക്കാരാണ് ഇപ്പോള് യുക്രെയിനിലുള്ളത്. മുഴുവന് ഒഴിപ്പിക്കല് പ്രക്രിയയും നിരീക്ഷിക്കാന് വിദേശകാര്യ മന്ത്രാലയം ദേശീയ തലസ്ഥാനത്ത് 24ഃ7 കണ്‍ട്രോള് റൂം സ്ഥാപിച്ചിട്ടുണ്ട്. കിയെവിലെ ഇന്ത്യന് എംബസി ഉദ്യോഗസ്ഥര്‍ക്ക് ഉപദേശങ്ങള് നല്‍കുന്നുണ്ട്. കൂടുതലും വിദ്യാര്‍ത്ഥികള് എവിടെയായിരുന്നാലും ശാന്തരായിരിക്കണമെന്നും ബദല് വഴിയിലൂടെ പുറത്തുകടക്കാനുള്ള ക്രമീകരണങ്ങള് ഏര്‍പ്പെടുത്തുമെന്ന ഉറപ്പും നല്‍കി. ഇതുകൂടാതെ സമീപത്ത് ഷെല്ലാക്രമണമുണ്ടായാല് അടുത്തുള്ള ബോംബ് ഷെല്‍ട്ടറിലോ ബങ്കറുകളിലോ അഭയം പ്രാപിക്കണമെന്ന് എംബസി ഇന്ത്യന് പൗരന്മാരോട് നിര്‍ദ്ദേശിച്ചിരുന്നു.\nയുക്രെനിയന് അതിര്‍ത്തി കടന്ന ശേഷം ഇന്ത്യന് പൗരന്മാര്‍ക്ക് സമീപിക്കാവുന്ന ഉദ്യോഗസ്ഥരുടെ കോണ്‍ടാക്റ്റ് വിശദാംശങ്ങളും വിദേശകാര്യ മന്ത്രാലയം അതാത് രാജ്യങ്ങളുമായി പങ്കിട്ടു. ഫ്ലൈറ്റുകള് താല്‍ക്കാലികമായി നിര്‍ത്തിവെച്ചതിനാല് ഇപ്പോള് യുക്രെയ്ന് വിടാന് ആഗ്രഹിക്കുന്ന ഇന്ത്യക്കാര് അതിര്‍ത്തി കടന്ന് ലാന്‍ഡ് റൂട്ടിലൂടെ മറ്റ് രാജ്യങ്ങളിലേക്ക് പ്രവേശിക്കാനാണ് നിര്‍ദ്ദേശം. സംഘര്‍ഷബാധിതരായ കിഴക്കന് യൂറോപ്യന് രാഷ്ട്രത്തില് നിന്ന് തങ്ങളുടെ അടുത്തവരെയും പ്രിയപ്പെട്ടവരെയും കൊണ്ടുവരാനുള്ള ശ്രമങ്ങള് യുദ്ധകാലാടിസ്ഥാനത്തില് തുടരുകയാണെന്ന് വ്യാഴാഴ്ച വിദേശകാര്യ സഹമന്ത്രി വി മുരളീധരന് ഒറ്റപ്പെട്ട ഇന്ത്യക്കാരുടെ കുടുംബങ്ങള്‍ക്ക് ഉറപ്പ് നല്‍കിയിരുന്നു. യുക്രെനിയന് വ്യോമാതിര്‍ത്തി അടച്ചതിനാല് പ്രത്യേക വിമാനങ്ങളുടെ ഷെഡ്യൂള് റദ്ദാക്കിയിരിക്കുകയാണ്. ഈ സാഹചര്യത്തില് ഇന്ത്യന് പൗരന്മാരെ ഒഴിപ്പിക്കാന് ബദല് ക്രമീകരണങ്ങള് അടിയന്തരമായി തയ്യാറാക്കുകയാണ് എന്നും കേന്ദ്രമന്ത്രി പറഞ്ഞിരുന്നു. ഇത്തരം ക്രമീകരണങ്ങള് പൂര്‍ത്തിയായാലുടന് വിവരങ്ങള് എംബസി അറിയിക്കും. രക്ഷാ ദൗത്യത്തിന് ഇന്ത്യന് എംബസിയെ സഹായിക്കാന് കൂടുതല് നയതന്ത്ര ഉദ്യോഗസ്ഥരെ അയക്കാനും തീരുമാനിച്ചതായി വിദേശകാര്യസഹമന്ത്രി അറിയിച്ചു.\nവിദേശകാര്യ മന്ത്രാലയത്തിലെ കണ്‍ട്രോള് റൂം 24ഃ7 അടിസ്ഥാനത്തില് വിപുലീകരിക്കുകയും പ്രവര്‍ത്തിക്കുകയാണെന്നും കേന്ദ്രമന്ത്രി അറിയിച്ചു. ഉക്രെയ്നിലെ മലയാളി വിദ്യാര്‍ഥികളുമായി താന് സംസാരിച്ചു എന്നും വിദ്യാര്‍ഥികളും രക്ഷകര്‍ത്താക്കളും പരിഭ്രാന്തരാകേണ്ടതില്ല എന്നും വി.മുരളീധരന് പറഞ്ഞു. പുതിയ അറിയിപ്പുകള് ലഭിക്കുന്നതിന് എംബസി വെബ്‌സൈറ്റും സോഷ്യല് മീഡിയ (ഫേസ്ബുക്ക്, ട്വിറ്റര്, ഇന്‍സ്റ്റാഗ്രാം) പോസ്റ്റുകളും പിന്തുടരണം. സമാനമായ യുദ്ധ സാഹചര്യം നിലവില് നിന്ന സാഹചര്യങ്ങളില് മറ്റു രാജ്യങ്ങളില് നിന്നും ഇന്ത്യന് പൗരന്മാരെ തിരികെ കൊണ്ടുവന്നിട്ടുള്ള അനുഭവപരിചയം ഉള്ള വിപുലമായ നയതന്ത്ര സംവിധാനം ഇന്ത്യയ്ക്കുണ്ട് എന്നും അദ്ദേഹം കൂട്ടിച്ചേര്‍ത്തു. യുക്രെനിലെ നിലവിലെ സാഹചര്യം കണക്കിലെടുത്ത് കേന്ദ്ര വിദേശകാര്യ മന്ത്രാലയത്തില് കണ്‍ട്രോള് റൂം സജ്ജീകരിച്ചിട്ടുണ്ട്.\nഇപ്പോള് ഉക്രൈനിലുള്ളവര്‍ക്ക് കീവിലെ ഇന്ത്യന് എംബസി ഏര്‍പ്പെടുത്തിയിട്ടുള്ള ഹെല്‍പ്പ് ലൈനിന്റെ വിശദാംശങ്ങള് ചുവടെ അടങ്ങിയിരിക്കുന്നു:\n1. +38 0997300483\n2. +38 0997300428\n3. +38 0933980327\n4. +38 0635917881\n5. +38 0935046170\nPrevious articleവീട്ടില് അതിക്രമിച്ച് കയറി അമ്മയെയും മകനെയും പരിക്കേല്‍പ്പിച്ച പ്രതികള് പിടിയില്\nNext articleസ്പെഷ്യൽ കെയർ സെന്റർ ഉദ്ഘാടനം ചെയ്തു\nമത്സ്യഫെഡ് അഴിമതി ; സര്‍ക്കാര് മൗനം നടിക്കുന്നു ; വിമര്‍ശനവുമായി ലത്തീൻ രൂപത\nകശ്മീരി പണ്ഡിറ്റുകളുടെ പലായനവുമായി ബന്ധപ്പെട്ട പരാമര്‍ശം ; സായ് പല്ലവിയ്‌ക്കെതിരെ പോലീസ് കേസെടുത്തു\nതുടര്‍ച്ചയായി രണ്ടാം ദിവസവും രോഗികളുടെ എണ്ണം 12,000 കടന്നു ; 14 മരണങ്ങളും\nഅഗ്രസെന് ഗെഹ്ലോട്ടിന്റെ വസതിയിലും ഓഫീസിലം സി ബി ഐ റെയ്ഡ്


Wednesday 1 August 2018 1:00 am IST\nരാമായണ സങ്കല്‍പങ്ങളുറങ്ങുന്ന പുല്‍പ്പള്ളിയിലെ പ്രധാന ക്ഷേത്രങ്ങളിലൂടെയുള്ള ഒരു ദിവസത്തെ യാത്രയാണ് രാമായണ പരിക്രമണ തീര്‍ഥയാത്ര എന്ന പേരില് 14 വര്‍ഷമായി മാതാ അമൃതാനന്ദമയീ മഠത്തിന്റെ അനുഗ്രഹാശിസ്സുകളോടെ നടന്നുവരുന്നത്. യാത്രയില് ആയിരക്കണക്കിന് ഭക്തജനങ്ങളെ കൂടാതെ കുമ്മനം രാജശേഖരന്, കെ.പി. ശശികല ടീച്ചര്, വേദാമൃതചൈതന്യ, ശോഭ സുരേന്ദ്രന് തുടങ്ങിയവര് സംബന്ധിച്ചിട്ടുണ്ട്. ഇത്തവണത്തെ രാമായണ പരിക്രമണ തീര്‍ത്ഥയാത്രയ്ക്ക് കര്‍ക്കടകത്തിലെ അവസാന ഞായറാഴ്ച ആഗസ്റ്റ് പന്ത്രണ്ടിന് രാവിലെ എട്ടുമണിക്ക് പുല്‍പ്പള്ളി സീതാലവകുശ ക്ഷേത്രത്തില് സമാരംഭം കുറിക്കുന്നു\nവയനാടിനെ രാമായണക്ഷേത്രമായി സങ്കല്‍പ്പിക്കാവുന്ന അനവധി വിശ്വാസങ്ങളും തെളിവുകളും ജില്ലയില് നിറഞ്ഞുനില്‍ക്കുന്നുണ്ട്.\nവയനാടിന്റെ രാമായണ ബന്ധം ഇവിടെ പല സ്ഥലങ്ങളിലുമുണ്ട്. പൊന്‍കുഴി ശ്രീരാമക്ഷേത്രം, പുല്‍പ്പള്ളി സീതാ ലവകുശ ക്ഷേത്രങ്ങള്, തിരുനെല്ലിയിലെ രാമപാദം എന്നിവ ഇക്കൂട്ടത്തില് ചിലതുമാത്രം. രാമലക്ഷ്മണന്മാരെ യാഗരക്ഷയ്ക്കായി വിശ്വാമിത്രന് കൂട്ടിക്കൊണ്ടുപോകുന്ന വഴിക്കാണല്ലോ താടകാവധം നടന്നത്. ഘോരരൂപിണിയായ താടക വീണുകിടക്കുന്ന മനോജ്ഞദൃശ്യം അമ്പലവയലിലെ അമ്പുകുത്തി എന്ന സ്ഥലത്തുണ്ട്. ദൂരെനിന്നു നോക്കിയാല് അമ്പുകുത്തി കുന്നുകള്‍ക്ക് സ്ത്രീ ശരീരത്തിന്റെ സാമ്യമുണ്ട്. ശരീരത്തിന്റെ മാറിടഭാഗത്താണ് അമ്പുകുത്തിയ പിളര്‍പ്പുള്ളത്. ആ പിളര്‍പ്പുകള്‍ക്ക് ഇടയ്ക്കാണ് പ്രസിദ്ധമായ ഇടക്കല് ഗുഹ. ഈ സ്ഥലപ്പേരുതന്നെ അമ്പുകുത്തി എന്നായതും രാമായണബന്ധത്തെ സൂചിപ്പിക്കുന്നു. വയനാട്ടിലെ പല സ്ഥലനാമങ്ങളും രാമായണവുമായി ബന്ധമുള്ളതാണ്. ചീരാംകുന്ന് (ശ്രീരാംകുന്ന്), ചെതലയം (സീതാലയം) അമ്പുകുത്തി, ശിശുമല (ലവകുശന്മാര് കളിച്ചു വളര്‍ന്ന സ്ഥലം), പുല്‍പ്പള്ളി (സീതാദേവി പുല്ലില് പള്ളികൊണ്ട സ്ഥലം) തുടങ്ങിയവ ഉദാഹരണങ്ങളാണ്.\nശ്രീരാമസീതാലക്ഷ്മണന്മാരുടെ വനവാസകാലത്ത് സീതയെ രാവണന് ലങ്കയിലേക്ക് അപഹരിച്ചുകൊണ്ടുപോയി. സീതയെ കണ്ടെത്തുന്നതിന് നിയോഗിക്കപ്പെട്ട പല സംഘങ്ങളില് ഹനുമാന്റെ നേതൃത്വത്തിലുള്ള സംഘമാണ് തെക്കോട്ടു പോയത്. അവര് തിരുനെല്ലിക്കടുത്ത പക്ഷിപാതാളത്തില്‍വച്ചാണ് ചിറകുകളില്‍നിന്ന് വെള്ളം ഇറ്റുവീഴുന്ന ക്രൗഞ്ചപ്പക്ഷികളെയും അരയന്നങ്ങളെയും കണ്ടത്. പക്ഷികളെ പിന്തുടര്‍ന്നെത്തിയ വാനരന്മാര്‍ക്ക് ഗുഹയിലെത്തിയപ്പോള് വെള്ളവും ഫലമൂലാദികളും വേണ്ടുവോളം കിട്ടി. ആ ഗുഹയിലുണ്ടായിരുന്ന സ്വയംപ്രഭ എന്ന യോഗിനി ലങ്കയിലാണ് സീതയുള്ളതെന്നും, അങ്ങോട്ടുള്ള വഴിയും പറഞ്ഞുകൊടുത്തുവത്രേ.\nപിന്നീട് സംഘം ദക്ഷിണ തീരത്തെത്തി സമ്പാദിയെ കണ്ടപ്പോഴാണ് ലങ്കയില് എത്താനുള്ള മാര്‍ഗങ്ങള് അറിഞ്ഞത്. സീതാദേവിയെക്കണ്ട് മാരുതി തിരിച്ചെത്തി രാമലക്ഷ്മണന്മാരെ കുട്ടി ദക്ഷിണദിക്കിലേക്ക് പോകുന്നത് വയനാട് വഴിക്കു തന്നെയാണ്. ആ യാത്രയിലാണ് ശ്രീരാമന് തിരുനെല്ലിയിലും പിന്നീട് രാമേശ്വരത്തും എത്തുന്നത്. വയനാടിന്റെയും കര്‍ണാടക സംസ്ഥാനത്തിന്റെയും ഇടയ്ക്കുള്ള ഇരിപ്പ് എന്ന സ്ഥലത്തും ശ്രീരാമക്ഷേത്രമുണ്ട്. അവരുടെ ദക്ഷിണേന്ത്യയിലെ മാര്‍ഗ്ഗം ഇതായിരുന്നു. തിരുനെല്ലി, മാനന്തവാടി, പൊങ്ങിനി മുട്ടില്, മേപ്പാടി, മീന്‍മുട്ടി, നിലമ്പൂര്, പാലക്കാട്, മധുര, രാമേശ്വരം, ശ്രീലങ്ക.\nസീതാദേവിയുടെ കണ്ണീര് തടാകം\nവയനാടുമായി സീതാദേവിക്കുള്ള ബന്ധം തുടങ്ങുന്നത് ഗര്‍ഭവതിയായ ദേവിയെ ഒരു അപവാദം കേട്ടതിന്റെ പേരില് ശ്രീരാമന് ലക്ഷ്മണനോട് വാല്മീകിയുടെ ആശ്രമത്തില് കൊണ്ടുവിടാന് കല്‍പ്പിച്ച് ആശ്രമത്തിലെത്തുന്നതു മുതല്‍ക്കാണ്. ആശ്രമപരിസരത്തെ പൊന്‍കുഴിയിലെ തടാകം ദേവിയുടെ കണ്ണീര്‍തടാകം എന്നാണ് അറിയപ്പെടുന്നത്. വാല്മീകിയുടെ ആശ്രമത്തില്‍വച്ച് ദേവി ലവകുശന്മാരെ പ്രസവിച്ചു. അവര് കളിച്ചുവളര്‍ന്ന മലയാണ് പുല്‍പ്പള്ളിക്കടുത്തുള്ള ശിശുമല. വാല്മീകിയുടെ ആശ്രമപരിസരത്തുള്ള മന്ദാര വൃക്ഷത്തില് എന്നും രണ്ടു പൂക്കളെങ്കിലും വിരിയുന്നത് ലവകുശന്മാരെ ഓര്‍ത്തുകൊണ്ടാണെന്ന വിശ്വാസം ഇന്നും അഭംഗുരം നിലനില്‍ക്കുന്നു. അതുപോലെ വയനാട്ടിലെല്ലായിടത്തും പൊതുവെ കാണപ്പെടുന്ന ഒരു പഴമാണ് സീതപ്പഴം.\nപുല്‍പ്പള്ളിയിലെ മറ്റൊരു കാഴ്ച നമ്മെ അത്ഭുതപ്പെടുത്തും. വര്‍ഷക്കാലത്ത് ഇത്തരം പ്രദേശങ്ങളില് സാധാരണ കാണാറുള്ള അട്ട പുല്‍പ്പള്ളിയില് ഇല്ല! ലവകുശന്മാരെ അട്ട കടിച്ചപ്പോള് സീതാദേവിക്കുണ്ടായ മനോവിഷമത്താല് അട്ടകള് ഇല്ലാതായി എന്നാണ് വിശ്വാസം. മറ്റൊന്ന് വയനാട്ടിലെങ്ങും കാണുന്ന വലിയ പുറ്റുകളാണ്. ഇത്തരം ഒരു വാല്‍മീകത്തിലായിരുന്നല്ലോ രത്‌നാകരന് തപസ്സിലൂടെ വാല്മീകിയായി മാറിയത്.\nജടയറ്റ കാവിലെ ചേടാലിറ്റമ്മ\nവാല്മീകി മുനി ലവകുശന്മാരെ രാമായണം പാടിപ്പഠിപ്പിച്ചു. അയോധ്യയില് ശ്രീരാമന് നടത്തുന്ന അശ്വമേധയാഗവേദിയില് ലവകുശന്മാര് രാമായണകഥ ഭംഗിയായി പാടി. ഇതുകേട്ട് ആദികാവ്യം രചിച്ചത് ആരാണെന്നും, കുട്ടികള് ആരാണെന്നും തിരക്കി. വാല്മീകി മുനിയാണിത് പഠിപ്പിച്ചതെന്നും, ഞങ്ങള് ശ്രീരാമചന്ദ്രന്റെ മക്കളാണെന്നും കുട്ടികള് ധൈര്യപൂര്‍വ്വം പറഞ്ഞു. ശ്രീരാമന് വാല്മീകിയെ കാണുവാനും സീതാദേവിയെ തിരികെകൊണ്ടുവരാനും വയനാട്ടിലെ വാല്മീകിയുടെ ആശ്രമത്തിലേക്ക് പുറപ്പെട്ടു. ശ്രീരാമന് മഹര്‍ഷിയോട് സീതയെ തിരികെ ആവശ്യപ്പെട്ടു. മുനി സന്തോഷത്തോടെ ദേവിയെ വിളിച്ചു. സീത ദോഷമൊന്നും ചെയ്തിട്ടില്ലെന്നും, അപവാദം തീര്‍ന്നിരിക്കുന്നുവെന്നും പറഞ്ഞു.\nസീതാദേവി ശ്രീരാമനെ നോക്കി കണ്ണീര് പൊഴിച്ചുകൊണ്ട് ഇപ്രകാരം പറഞ്ഞു: ഭര്‍ത്താവായ രാമനെയല്ലാതെ മറ്റൊരു പുരുഷനെ ചിത്തത്തില് കാംക്ഷിച്ചിട്ടേ ഇല്ല. ഇതു സത്യമെങ്കില് മാതാവേ, ഭൂമിദേവീ എന്നെ അനുഗ്രഹിക്കണമെന്ന് വിലപിച്ചു. ഉടനെ ഭൂമി പിളര്‍ന്ന് ഒരു സിംഹാസനം ഉയര്‍ന്നുവന്നു. അതില് സീതയെ ഇരുത്തി ഭൂമാതാവ് താഴ്ന്നുപോയി. ശ്രീരാമന് ദേവിയെ രക്ഷിക്കാനായി പിടിക്കാന് ശ്രമിച്ചെങ്കിലും ദേവിയുടെ ജട മാത്രമാണ് കരഗതമായത്. പുല്‍പ്പള്ളിയിലെ ഈ സ്ഥാനത്താണ് ജടയറ്റകാവ് സ്ഥിതിചെയ്യുന്നത്. ഇവിടെയുള്ള ജടയറ്റ അമ്മ കാലാന്തരത്തില് ചേടാറ്റിലമ്മയായി വാഴുന്നു.\nപരിക്രമണ യാത്രയ്ക്ക് 14 വയസ്സ്\nരാമായണ സങ്കല്‍പങ്ങളുറങ്ങുന്ന പുല്‍പ്പള്ളിയിലെ പ്രധാന ക്ഷേത്രങ്ങളിലൂടെയുള്ള ഒരു ദിവസത്തെ യാത്രയാണ് രാമായണ പരിക്രമണ തീര്‍ഥയാത്ര എന്ന പേരില് 14 വര്‍ഷമായി മാതാ അമൃതാനന്ദമയീ മഠത്തിന്റെ അനുഗ്രഹാശിസ്സുകളോടെ നടന്നുവരുന്നത്. യാത്രയില് ആയിരക്കണക്കിന് ഭക്തജനങ്ങളെ കൂടാതെ കുമ്മനം രാജശേഖരന്, കെ.പി. ശശികല ടീച്ചര്, വേദാമൃതചൈതന്യ, ശോഭ സുരേന്ദ്രന് തുടങ്ങിയവര് സംബന്ധിച്ചിട്ടുണ്ട്. ഇത്തവണത്തെ രാമായണ പരിക്രമണ തീര്‍ത്ഥയാത്രയ്ക്ക് കര്‍ക്കടകത്തിലെ അവസാന ഞായറാഴ്ച ആഗസ്റ്റ് പന്ത്രണ്ടിന് രാവിലെ എട്ടുമണിക്ക് പുല്‍പ്പള്ളി സീതാലവകുശക്ഷേത്രത്തില് സമാരംഭം കുറിക്കുന്നു.\nധീരസൈനികരില് വയനാടിന്റെ വീരപുത്രനും


കാറിലുണ്ടായിരുന്ന മകളെ യുവാവ് കയറിപ്പിടിച്ചെന്ന് എസ്ഐയുടെ ഭാര്യയുടെ പരാതി; കടയ്ക്ക് മുന്നിൽ കാര് പാര്‍ക്ക് ചെയ്തത് എതിര്‍ത്തതിന് എസ്ഐ പോക്സോ കേസിൽ കുടുക്കിയതാണെന്ന് യുവാവിന്റെ പരാതി; എസ്ഐയുടെ ഭാര്യയുടെ പരാതി ശരിയാണോയെന്ന് അന്വേഷിക്കുമെന്ന് കണ്ണൂര് റൂറൽ എസ്പി\nകണ്ണൂര്: കാറിലുണ്ടായിരുന്ന മകളെ യുവാവ് കയറിപ്പിടിച്ചെന്ന് എസ്ഐയുടെ ഭാര്യയുടെ പരാതി. കടയ്ക്ക് മുന്നിൽ കാര് പാര്‍ക്ക് ചെയ്തത് എതിര്‍ത്തതിന് എസ്ഐ പോക്സോ കേസിൽ കുടുക്കിയതാണെന്ന് യുവാവിന്റെ പരാതി.\nപയ്യന്നൂരില് തന്‍റെ കടയ്ക്ക് മുന്നിൽ കാര് പാര്‍ക്ക് ചെയ്തത് എതിര്‍ത്തതിന് എസ്ഐ പോക്സോ കേസിൽ കുടുക്കിയെന്ന യുവാവിന്‍റെ പരാതിയിൽ വിശദാന്വേഷണത്തിന് പൊലീസ് തയ്യാറെടുക്കുകയാണ്. കാറിലുണ്ടായിരുന്ന മകളെ യുവാവ് കയറിപ്പിടിച്ചെന്ന എസ്ഐയുടെ ഭാര്യയുടെ പരാതി ശരിയാണോയെന്ന് അന്വേഷിക്കുമെന്ന് കണ്ണൂര് റൂറൽ എസ്പി നവനീത് ശര്‍മ പറഞ്ഞു.\nകഴിഞ്ഞ ആഗസ്ത് പത്തൊമ്പതിനാണ് സംഭവം നടന്നത്. പയ്യന്നൂരിലെ ബേക്കറിയിൽ കേക്ക് വാങ്ങിക്കാനായി എത്തിയ എസ്ഐ തന്‍റെ കാര് അടുത്തുള്ള ടയര് സർവ്വീസ് കടയുടെ മുന്നിൽ നിർത്തിയിട്ടു.\nടയര് ഷോപ്പിലേക്കെത്തിയ മറ്റ് വാഹനങ്ങൾക്ക് ബുദ്ധിമുട്ടായതോടെ കാര് നീക്കിയിടാൻ കടയുടെ മാനേജർ ഷമീം എസ്ഐയോട് ആവശ്യപ്പെട്ടു. എന്നാല് എസ്ഐ വാഹനം നീക്കിയിടാന് തയ്യാറായില്ല. തുടര്‍ന്ന് ഷമീമും എസ്ഐയും തമ്മില് വാക്കുതര്‍ക്കമുണ്ടായി.\nപിന്നീട് കാറുമായി പോയ എസ്ഐ അടുത്ത ദിവസം വൈകിട്ട് പൊലീസ് യൂണിഫോമിൽ ജീപ്പുമായി കടയിലെത്തി. കൊവിഡ് പ്രോട്ടോക്കോൾ പാലിക്കുന്നില്ലെന്ന് പറഞ്ഞ് കേസെടുക്കുമെന്ന് ഷമീമിനെ വിരട്ടി. പിന്നാലെ കേക്ക് വാങ്ങുന്നതിനിടെ കാറിലുണ്ടായിരുന്ന മകളെ ഷമീം കയറിപ്പിടിച്ചെന്ന് ഉദ്യോഗസ്ഥന്‍റെ ഭാര്യ പൊലീസിൽ പരാതി നൽകുകയുമായിരുന്നു.\nകുഞ്ഞിന്റെ കരച്ചില് കേട്ട് ഓടിയെത്തിയ അമ്മ കണ്ടത് സ്വകാര്യഭാഗങ്ങളില് നിന്ന് ചോരയൊലിക്കുന്നത്; മൂന്ന്...\nവയറുവേദന; ആശുപത്രിയിലെത്തിച്ച കൊച്ചി എടത്തല സ്വദേശിനിയായ 14 കാരി ഗര്‍ഭിണി, കുടുംബസുഹൃത്തായ 21...\nധര്‍മ്മടത്ത് 15കാരിയെ പീഡിപ്പിച്ച വ്യവസായി പിടിയില്; പെണ്‍കുട്ടിയെ തട്ടിക്കൊണ്ട് പോയി വ്യവസായിയുടെ അടുത്ത്...\nകടയ്ക്കാവൂര് പോക്സോ കേസിലെ വിരുതനായ മകന് അശ്ലീല വീഡിയോകള് കാണുന്നത് അമ്മ കൈയ്യോടെ...\nപെണ്‍കുട്ടികളെ ഒഴിവുസമയങ്ങളില് മുറിയിലേക്കു വിളിക്കും; താന് കൃഷ്ണനും കുട്ടികള് ഗോപികമാരുമാണെന്ന് വിശ്വസിപ്പിക്കും; തുടര്‍ന്ന്...\nശീതള പാനീയം വാങ്ങിനല്‍കാമെന്ന് പറഞ്ഞ് കൂട്ടിക്കൊണ്ടു പോയി പ്രായപൂര്‍ത്തിയാകാത്ത പെണ്‍കുട്ടിയെ രണ്ടാനച്ഛന് ബലാത്സംഗം...


109 മണിക്കുര് നീണ്ട രക്ഷാ പ്രവവര്‍ത്തനം വിഫലം; കുഴല്‍ക്കിണറില് വീണ രണ്ട് വയസ്സുകാന് മരിച്ചു :: Janmabhumi Daily\n109 മണിക്കുര് നീണ്ട രക്ഷാ പ്രവവര്‍ത്തനം വിഫലം; കുഴല്‍ക്കിണറില് വീണ രണ്ട് വയസ്സുകാന് മരിച്ചു\nTuesday 11 June 2019 11:17 am IST\nസാംഗൂര് : 109 മണിക്കൂര് നീണ്ട രക്ഷാപ്രവര്‍ത്തനങ്ങള് വിഫലമാക്കി കുഴല്‍ക്കിണറില് വീണ രണ്ട് വയസ്സുകാരന് വിടവാങ്ങി. ചണ്ഡീഗഢിലെ പിജിഎ ആശുപത്രിയില് വെച്ചാണ് കുട്ടി മരിച്ചത്.\nവ്യാഴാഴ്ച പഞ്ചാബിലെ സാംഗ്രൂരിലെ ഭഗ്വന്‍പുര ഗ്രാമത്തില് കൂട്ടുകാര്‍ക്കൊപ്പം കളിക്കുന്നതിനിടെ 150 അടി ആഴമുള്ള കുഴല്‍ക്കിണറില് ഫത്തേവീര് സിങ് എന്ന കുട്ടി വീഴുകയായിരുന്നു. ഉപയോഗ ശൂന്യമായതിനാല് തുണികൊണ്ട് മൂടിയ നിലയിലായിരുന്നു ഈ കിണര്. തുടര്‍ന്ന് മണിക്കൂറുകള് നീണ്ട രക്ഷാ പ്രവര്‍ത്തനങ്ങള്‍ക്കുശേഷം ചൊവ്വാഴ്ച പുലര്‍ച്ചെ അഞ്ചരയോടെ ബാലനെ പുറത്തെടുക്കുകയായിരുന്നു. അപകടം നടക്കുമ്പോള് കുട്ടിയുടെ അമ്മയും സംഭവ സ്ഥലത്ത് ഉണ്ടായിരുന്നു.\nഅതേസമയം അവശനിലയിലായ കുട്ടിയെ പുറത്തെടുക്കുമ്പോള് തൊട്ടടുത്തായി സര്‍ക്കാര് ഹെലികോപ്ടര് ഉണ്ടായിരുന്നു. എന്നാല് 140 കിലോമീറ്റര് അകലെയുള്ള ആശുപത്രിയിലേക്ക് റോഡ് മാര്‍ഗമാണ് കുട്ടിയെ കൊണ്ടുപോയത്. ഈ കാരണവും കുട്ടിയെ പുറത്തെടുക്കാന് വൈകിയതും ചൂണ്ടിക്കാട്ടി പ്രതിപക്ഷം സര്‍ക്കാറിനെതിരെ രംഗതെത്തിയിട്ടുണ്ട. നിരവധി നാട്ടുകാര് ഈ വിഷയത്തില് റോഡ് ഉപരോധിക്കുകയും ചെയ്തു.\nതിങ്കളാഴ്ചയായിരുന്നു കുട്ടിയുടെ രണ്ടാം പിറന്നാള്. മാതാപിതാക്കളുടെ ഏകമകനാണ് ഫത്തേവീര്. കുഴല്‍ക്കിണറില് വീണ കുട്ടിക്ക് ഓക്സിജന് നല്‍കിയിരുന്നെങ്കിലും ഭക്ഷണവും വെള്ളവും നല്‍കാന് സാധിച്ചിരുന്നില്ല.\nഇതാണ് കുട്ടിയെ അവശ നിലയിലെത്തിച്ചത്. കുഴല്‍ക്കിണറിന് സമാന്തരമായി മറ്റൊരു കിണര് കുഴിച്ചാണ് കുട്ടിയെ രക്ഷിച്ചത്. അതിനിടെ തുറന്ന് കിടക്കുന്ന കുഴല്‍ക്കിണറുകള് കണ്ടെത്തി നടപടിയെടുക്കാന് നിര്‍ദേശം നല്‍കിയിട്ടുണ്ടെന്ന് പഞ്ചാബ് മുഖ്യമന്ത്രി അമരീന്ദര് സിങ് അറിയിച്ചു.\nതെലുങ്കാനയില് കുഴല്‍ക്കിണറില് വീണ കുഞ്ഞ് മരിച്ചു\nകനാലില് വീണ സോഫ്റ്റ്‌വെയർഎഞ്ചിനീയര് മരിച്ചു\nതിളച്ച സാമ്പാറില് വീണ യുവാവ് മരിച്ചു\nകുഴല് കിണറില് വീണ രണ്ടു വയസുകാരന് മരിച്ചു\nവാഹനാപകടത്തില് രണ്ട് യുവാക്കള് മരിച്ചു


Irregularities in PSC APP examination | പിഎസ് സി എപിപി പരീക്ഷയിലും വൻ ക്രമക്കേട്; 100 ചോദ്യങ്ങളിൽ 80 ഉം ഒരേ ഗൈഡിൽ നിന്ന്... - Malayalam Oneindia\n14 min ago കൊറോണ വൈറസ്: തൃശൂര് പൂരം ചടങ്ങുകളില് മാത്രം ഒതുങ്ങിയേക്കും\n23 min ago അര്‍ധരാത്രി സൗദിയുടെ വെടിനിര്‍ത്തല് പ്രഖ്യാപനം; യമന് യുദ്ധത്തിന് അന്ത്യം,2ഉപാധിയുമായി ഹൂത്തികള്\n23 min ago ആമസോണിലെ ഗോത്രവർഗ്ഗക്കാരിൽ കൊറോണ വൈറസ് ബാധ: ആശങ്കയെന്ന് ബ്രസീൽ, മൂന്നിരട്ടി മുൻകരുതലെന്ന് മന്ത്രി\nPublished: August 18 2019, 17:05 [IST]\nതിരുവനന്തപുരം: പിഎസ് സി പരീക്ഷയിൽ വീണ്ടും ക്രമക്കേട്. അസിസ്റ്റന്റ് പബ്ലിക് പ്രോസിക്യൂട്ടർ പരീക്ഷയിലെ നൂറ് ചോദ്യങ്ങളില് എണ്‍പതെണ്ണവും വളളി പുളളി തെറ്റാതെ ഒരു ഗൈഡില് നിന്നു തന്നെ ചോദിച്ചതിനു പിന്നിൽ അസ്വാഭാവികതയുണ്ടെന്നാണ് ആക്ഷേപം. ഇക്കഴിഞ്ഞ ജനുവരി ഇരുപത്തിരണ്ടിനായിരുന്നു അസിസ്റ്റന്‍റ് പബ്ലിക് പ്രോസിക്യൂട്ടര് നിയമനത്തിനുളള പിഎസ്‌സി പരീക്ഷ നടന്നത്.\n100 ചോദ്യങ്ങളടങ്ങിയ ചോദ്യക്കടലാസിലെ 80 എണ്ണവും വന്നതാകട്ടെ യൂണിവേഴ്സല് പബ്ലിക്കേഷന്‍സിന്‍റെ പഠനസഹായിയിൽ നിന്നാണ്. എന്നാൽ തെളിവുകളടക്കം പരാതി നല്‍കിയെങ്കിലും ഇതവഗണിച്ച് നിയമന നടപടികളുമായി മുന്നോട്ടു പോവുകയാണ് പിഎസ്‌സി. ഗൈഡില് നിന്നുളള ചോദ്യങ്ങളില് പേരിനു പോലും ഒരു മാറ്റം വരുത്താതെയാണ് പിഎസ്‌സി ചോദ്യക്കടലാസിലേക്ക് പകർത്തിയിരിക്കുന്നത്.\nഒരു ഗൈഡില് നിന്ന് തന്നെ ചോദ്യങ്ങള് ചോദിച്ച സംഭവം മുമ്പുണ്ടായപ്പോള് പരീക്ഷ റദ്ദാക്കിയ പിഎസ്‌സി ഇത്തവണ പക്ഷേ പരാതി കണ്ടില്ലെന്ന് നടിക്കുകയാണെന്നാണ് പരക്കെയുള്ള ആക്ഷേപം. പരീക്ഷയെഴുതിയ ഒരു വിഭാഗം ഉദ്യോഗാര്‍ഥികള്‍ക്ക് ഈ ഗൈഡില് നിന്നാണ് ചോദ്യങ്ങള് വരികയെന്ന സൂചന നേരത്തെ കിട്ടിയിരുന്നതായും ആരോപണം ഉയരുന്നുണ്ട്.\npsc പിഎസ്സി examination പരീക്ഷ controversy വിവാദം complaint പരാതി\nStory first published: Sunday, August 18, 2019, 17:05 [IST]


ബുക്കിംഗ് നടക്കുന്നില്ലെന്ന് പരാതിയും വ്യാപകമായി ഉയർന്നിട്ടുണ്ട്. ആപ് തകരാറിലായതിനെ തുടർന്ന് സംസ്ഥാനത്തെ ബാറുകളിലടക്കം കഴിഞ്ഞദിവസം യാതൊരു രേഖയുമില്ലാതെ മദ്യവിൽപ്പന നടന്നിരുന്നു. ഇതിനു വിവിധ ബാറുകൾക്കെതിരെ എക്സൈസ് കേസെടുക്കുകയും ചെയ്തു.\nകൊച്ചി: സംസ്ഥാനത്ത് മദ്യ വിൽപ്പനക്കായി വെർച്വൽ ക്യൂ സംവിധാനത്തിനായി കൊണ്ടുവന്ന മൊബൈൽ ആപ്പിൽ സാങ്കേതിക തകരാർ തുടരുന്നു. ശനിയാഴ്ച രാവിലെയും ബിവ്റേജസ് ഷോപ്പുകളിൽ നീണ്ട നിരയാണ് അനുഭവപ്പെടുന്നത്.\nഅതേസമയം ബുക്ക് ചെയ്തവരുടെ പട്ടിക മദ്യവിതരണം കേന്ദ്രങ്ങൾക്ക് കൈമാറാനാണ് പുതിയ തീരുമാനം. ഈ പട്ടിക പരിശോധിച്ച് ബിവ്റേജസ് ഔട്ട്‌ലെറ്റുകളിൽ ഇനി മദ്യം നൽകുക. പുതിയ ക്രമീകരണം താത്കാലികമായിരിക്കുമെന്നും ബെവ്കോ പറഞ്ഞു.


ആര്.എസ്.എസ്. രാജ്യത്തെ ഭിന്നിപ്പിക്കുന്നു, ഇതിനെതിരേ പോരാടണം- തുഷാര് ഗാന്ധി | RSS ideology trying to divide India says Tushar Gandhi\nആര്.എസ്.എസ്. രാജ്യത്തെ ഭിന്നിപ്പിക്കുന്നു, ഇതിനെതിരേ പോരാടണം- തുഷാര് ഗാന്ധി\nNov 21, 2020, 03:44 PM IST\nതുഷാര് ഗാന്ധി | ഫോട്ടോ: സാജന് വി നമ്പ്യാര് \_ മാതൃഭൂമി\nന്യൂഡല്‍ഹി: ഇന്ത്യയെ ഭിന്നിപ്പിക്കാന് ശ്രമിക്കുന്ന രാഷ്ട്രീയ സ്വയംസേവക് സംഘ(ആര്.എസ്.എസ്.)ത്തിന്റെ പ്രത്യയശാസ്ത്രത്തിനെതിരേ പോരാടാന് ആഹ്വാനം ചെയ്ത് മഹാത്മാഗാന്ധിയുടെ പ്രപ്രൗത്രന് തുഷാര് ഗാന്ധി. മഹാ്ത്മാ ഗാന്ധിയയുടെ ഭാര്യ കസ്തൂര്‍ബ ഗാന്ധിയുടെ 150-ാം ജന്മദിനാഘോഷത്തോട് അനുബന്ധിച്ച് പോര്‍ബന്തറില് നടന്ന പരിപാടിയില് സംസാരിക്കുകയായിരുന്നു അദ്ദേഹം.\n'എനിക്ക് ആര്.എസ്.എസ്. പ്രവര്‍ത്തകരോട് ശത്രുതയില്ല. എന്നാല് ആര്.എസ്.എസിനോട് വിരോധമുണ്ട്. ആ ആശയം നമ്മുടെ രാജ്യത്തെ ഭിന്നിപ്പിക്കുകയാണ്. മറ്റുളളവര് അത് ചെയ്തിട്ടില്ലെന്ന് ഞാന് പറയുന്നില്ല. ഞങ്ങള് അവരേയും എതിര്‍ക്കുന്നു. നാം പ്രതിഷേധിക്കണം, അല്ലാത്ത പക്ഷം ഗാന്ധിയന്മാരാണെന്ന് വിളിക്കപ്പെടാന് നാം അര്‍ഹരല്ല.' തുഷാര് ഗാന്ധി പറഞ്ഞു.\nജനാധിപത്യം സംരക്ഷിക്കുക എന്ന കടമ ഗാന്ധിയന്മാര് നിര്‍വഹിക്കണമെന്നും തുഷാര് കൂട്ടിച്ചേര്‍ത്തു. 'ആളുകള് വരും പോകും. എന്നെ ചിഹ്നങ്ങള് ഭയപ്പെടുത്തുന്നില്ല, കാരണം നാം ജനാധിപത്യശക്തിയാണ്. മുന്‍പ്രധാനമന്ത്രി ഇന്ദിരാഗാന്ധി ഏകാധിപതിയെ പോലെ പെരുമാറിയപ്പോള് നാം അവരെ വീട്ടിലേക്ക് പറഞ്ഞയച്ചു. ആ ശക്തി ഇതുവരെയും മരണപ്പെട്ടിട്ടില്ല. എന്നാല് നാം അത് കരുത്തുറ്റതാക്കേണ്ടതുണ്ട്.' തുഷാര് പറയുന്നു.\nContent Highlights:RSS ideology trying to divide India says Tushar Gandhi\nകൊല്‍ക്കത്ത: ബിജെപിക്കെതിരെ രൂക്ഷവിമര്‍ശനവുമായി പശ്ചിമബംഗാള് മുഖ്യമന്ത്രി ..\nസവർക്കർക്ക് ഭാരതരത്നം നൽകുന്നത് രക്തസാക്ഷികൾക്ക് അപമാനമെന്ന് തുഷാർ ഗാന്ധി\nകയ്യില് ചര്‍ക്കയും മനസില് ഗോഡ്‌സെയും; മോദിയെ കടുത്തഭാഷയില് വിമര്‍ശിച്ച് ഗാന്ധിജിയുടെ പൗത്രന്


യൂറോ കപ്പ്: തുർക്കിയെ വീഴ്ത്തി വെയിൽസ് | | Euro cup\nWednesday, June 16, 2021 11:52 PM IST\nഅസർബൈജാൻ: യൂറോ കപ്പിൽ ഗ്രൂപ്പ് എയിൽ നടന്ന ആവേശകരമായ മത്സരത്തിൽ വെയിൽസിന് വിജയം. തുർക്കിയെ എതിരില്ലാത്ത രണ്ടു ഗോളിനാണ് വെയിൽസ് പരാജയപ്പെടുത്തിയത്. ഗ്രൂപ്പിൽ വെയിൽസിന്‍റെ ആദ്യ വിജയമാണിത്.\nആദ്യ പകുതി അവസാനിക്കാൻ മൂന്ന് മിനിറ്റുകൾ മാത്രം ബാക്കിയുള്ളപ്പോൾ ആയിരുന്നു വെയിൽസിന്‍റെ ആദ്യ ഗോൾ വന്നത്. ക്യാപ്റ്റൻ ഗാരെത് ബെയ്‌ൽ തുർക്കിഷ് ഡിഫൻസിനു മുകളിലൂടെ നൽകിയ പന്ത് നെഞ്ച് കൊണ്ട് നിയന്ത്രിച്ച് ആരോൺ റാംസി വലയിലേക്ക് പായിച്ചു. കഴിഞ്ഞ യൂറോയിലും റാംസി വെയിൽസിനായി ഗോൾ നേടിയിരുന്നു.\n61-ാം മിനിറ്റിൽ ലീഡുയർത്താൻ വെയിൽസിന് അവസരം കിട്ടി. ബെയ്‌ലിനെ വീഴ്ത്തിയതിന് വെയൽസിന് അനുകൂലമായി പെനാൽറ്റി. എന്നാൽ കിക്കെടുത്ത ബെയ്‌ലിന് പിഴച്ചു. പന്ത് പോസ്റ്റിന് പുറത്തേക്ക് പോയി. മത്സരത്തിന്‍റെ അവസാനം ഇരുടീമിലെയും കളിക്കാർ കൈയാങ്കളിയിൽ എത്തിയത് മത്സരത്തിന്‍റെ മാറ്റുകുറച്ചു.\nഅവസാന നിമിഷത്തിൽ ബെയ്‌ൽ സൃഷ്ടിച്ച അവസരം മുതലെടുത്ത് കോണോർ റൊബേർട്സ് വെയിൽസിന്‍റെ രണ്ടാം ഗോൾ വലയിലാക്കി. തുർക്കിക്ക് തുടർച്ചയായ രണ്ടാം പരാജയമാണിത്. അടുത്ത മത്സരത്തിൽ ഇറ്റലിയാണ് വെയ്ൽസിന്‍റെ എതിരാളി.


വെള്ളെഴുത്ത്: ശരീരവും ഒരു തരം പ്രസ്താവനയാണ്\nശരീരവും ഒരു തരം പ്രസ്താവനയാണ്\nഅയിത്തത്തെക്കുറിച്ചുള്ള പരമ്പരാഗതമായ വീക്ഷണം പങ്കു വയ്ക്കുന്ന ഒരു നാടോടി കഥ ഇങ്ങനെയാണ് : ഒരു കാക്കയ്ക്ക് കുരുവിയുടെ കുഞ്ഞുങ്ങളെ തിന്നാൻ കൊതി തോന്നി. കാക്ക നേരെ കുരുവിയുടെ വീട്ടിലെത്തി ആഗ്രഹം അറിയിച്ചു. കാക്ക ശക്തനാണ്. നേരിട്ട് പോരാടുക അസാദ്ധ്യം. അതുകൊണ്ട് കുരുവി അല്പനേരം ചിന്തിച്ചു. എന്നിട്ട് സൌ‌മ്യനായി പറഞ്ഞു. “ കാക്കേ, നീ അയിത്തജാതിക്കാരനായ ഒരു മഹർ ആണെന്ന് നിനക്ക് അറിയാമല്ലോ. ഞാൻ ഒരു ബ്രാഹ്മണകുലജാതയും. അതുകൊണ്ട് കുളിച്ച് കൊക്കും കഴുകി വന്ന് എന്റെ കുഞ്ഞുങ്ങളെ തിന്നോളൂ.”. കുരുവിയുടെ വാദം ന്യായമാണല്ലോ എന്നോർത്ത് കാക്ക കുളിക്കാൻ നദിയിലേയ്ക്ക് പോയി. പക്ഷേ മുങ്ങാൻ നദി അനുവദിച്ചില്ല. നദിക്ക് അയിത്തം വരും. അതുകൊണ്ട് ഒരു കുടം കൊണ്ടു വന്ന് വെള്ളമെടുത്ത് അതിൽ കുളിച്ചോളാനായിരുന്നു നദിയുടെ ഉപദേശം. കുടം നൽകേണ്ട കുശവൻ ആവശ്യമായ മണ്ണു കൊണ്ടു വന്നാലേ കുടം പണിക്കുറ തീർത്ത് നൽകുകയുള്ളൂ എന്ന് അടം പിടിച്ചു. കാക്ക വരമ്പത്തും നിലത്തും ഒക്കെ ചെന്നിരുന്ന് മണ്ണ് കുത്തിയിളക്കാൻ നോക്കിയിട്ട് നടക്കുന്നില്ല. ഒരു കൊമ്പുകിട്ടിയിരുന്നെങ്കിൽ സംഗതി എളുപ്പമാവും. അവൻ മാനിന്റെ അടുത്ത് ചെന്ന് ശാഖകൾ തിടം വച്ച് വിലസുന്ന കൊമ്പുകൾക്കായി യാചിച്ചു. മാൻ പറഞ്ഞു. “എന്റെ കൊമ്പ് അങ്ങനെ വെറുതെ ഒടിയില്ല. കൊമ്പിടാൻ ബലമാണ്. ഒരു പട്ടിയുമായി പോരാടാനുള്ള ഏർപ്പാട് ചെയ്താൽ ഒരു പക്ഷേ നിനക്ക് കൊമ്പ് കിട്ടും.” കാക്ക പറഞ്ഞ കാര്യം കേട്ടയുടൻ പട്ടി തലകുലുക്കി. പക്ഷേ ഒരു വ്യവസ്ഥ. മാനിനെ എറിയാൻ ഒരു ഇരുമ്പുണ്ട സംഘടിപ്പിക്കണം. കാക്ക കൊല്ലന്റെ നേർക്ക് പറന്നു. അയാൾ ഇരുമ്പുണ്ട നൽകിയാലേ പട്ടിയ്ക്ക് മാനിനെ എറിയാനാവൂ. എങ്കിലേ മാനിന് കൊമ്പു നൽകാനാവൂ. എങ്കിലേ മണ്ണിളക്കാനാവൂ. എങ്കിലേ കുശവന് കുടം നൽകാനാവൂ, എങ്കിലേ നദിക്ക് വെള്ളം കൊടുക്കാനാവൂ. എങ്കിലേ കുളിച്ച് കൊക്കും വൃത്തിയാക്കി കാക്കയ്ക്ക് കുരുവിയുടെ കുഞ്ഞുങ്ങളെ തിന്നാനാവൂ..കൊല്ലന് അവതകളൊന്നും ഉണ്ടായില്ല. ഇരുമ്പ് ആലയിൽ വച്ച് പഴുപ്പിച്ച് ഒരുണ്ട ഉണ്ടാക്കി അപ്പോൾ തന്നെ കൊല്ലൻ കാക്കയ്ക്ക് നൽകി. അതു കൊത്തിയ ഉടൻ കാക്ക പൊള്ളലേറ്റ് ചത്തു. കുരുവിയും കുഞ്ഞുങ്ങളും അങ്ങനെ രക്ഷപ്പെട്ടു!\nകുരുവിയെ രക്ഷിച്ചത് കുരുവിയുടെ സൂത്രശാലിത്വം മാത്രമല്ല. വിധിയ്ക്ക് അതിൽ കാര്യമായ പങ്കുണ്ട് എന്നാണ് കഥ പറയുന്നത്. കറുത്ത് അശുഭകാരിയായി, എച്ചിൽ തിന്ന്, അലഞ്ഞു തിരിയുന്ന കാക്കയ്ക്ക്, അവളുടെ ആശാസ്യമല്ലാത്ത കൊതിയ്ക്കു - (കൊക്കിലൊതുങ്ങാത്തതു കൊത്തരുത് എന്നല്ലേ പറയുക?) ലഭിച്ച ശിക്ഷയാണ് മരണം. കുരുവിക്കുഞ്ഞുങ്ങൾ രക്ഷപ്പെട്ടതിൽ ബാലമനസ്സുകൾ ആശ്വസിക്കുന്നിടത്താണ് കഥയുടെ ‘പരിണാമ ഗുസ്തി’ മപ്പ് അടിക്കുന്നത്. തൊട്ടു കൂടായ്മയെ കുറിച്ചുള്ള സാംസ്കാരിക വീക്ഷണം ബാലമനസ്സുകളിലേയ്ക്ക് പകരാൻ ഉദ്ദേശിച്ചുള്ളതാണ് കഥ. പക്ഷേ മാറി നിന്നു നോക്കിയാൽ കാക്ക, ജാതിക്കോയ്മയെ നിഷേധിക്കാൻ ശ്രമിച്ചു പരാജയപ്പെട്ടൊരു രക്തസാക്ഷിയാണ്. താൻ ‘ബ്രാഹ്മണി’യാണെന്ന് കുരുവി കഥയിൽ എടുത്തു പറയുന്നുണ്ട്. കുരുവിക്ക് നേരിട്ട് തോത്പിക്കാൻ പറ്റാത്ത വിധം കാക്ക ശക്തയാണെങ്കിലും അതിനെ അസ്തപ്രജ്ഞമാക്കുന്ന, അതിനേക്കാൾ ശക്തമായൊരു വ്യവസ്ഥ പ്രവർത്തിക്കുന്നുണ്ടെന്നും അതിന്റെ ഇരയാവുകയല്ലാതെ മറ്റൊരു മാർഗവും കാക്കയ്ക്കു മുന്നിൽ അവശേഷിക്കുന്നില്ലെന്നും പുഞ്ചിരിച്ചുകൊണ്ട് കഥ പറഞ്ഞു തരുന്നു. അതുകൊണ്ട് കുരുവിയ്ക്ക് വെറുതേ വഴി ചൂണ്ടിക്കൊടുക്കുന്ന പണി മാത്രമേയുള്ളൂ. വിപ്ലവത്തിന്റെ സന്തതികൾ സ്വയം നാശത്തിലേയ്ക്ക് നടന്നു പൊയ്ക്കൊള്ളും.\nകഥയിൽ കാക്കയുടെ ‘ജാതി’യെ ഉറപ്പാക്കുന്ന ഘടകം അതിന്റെ നിറവും ഉച്ചിഷ്ടങ്ങളും മാലിന്യങ്ങളുമായി അതിനുള്ള അഗാധമായ ബന്ധവുമാണ്. (ചീത്തകൾ കൊത്തി വലിക്കുകിലും...) ശുദ്ധാശുദ്ധങ്ങൾ തമ്മിലുള്ള വൈപരീത്യമാണ് ജാതിയുടെ അനുഭവത്തെ മൂർത്തവും സവിശേഷവുമാക്കുന്നത്. ഇന്നും. ജാതിക്കിടയിലെ വിഭാഗങ്ങൾ ഓരോന്നും തനിക്ക് മേലേയുള്ളതും തന്നിൽ ചെറുതും നിശ്ചയിച്ച് അയിത്താചരണങ്ങൾ നിർവഹിച്ചുകൊണ്ടാണ് സമൂഹത്തിൽ തങ്ങളുടെ നില ഉറപ്പിച്ചത്. അശുദ്ധികളുടെ തരതമഭേദങ്ങൾ ഉച്ചിഷ്ടങ്ങളും മാലിന്യങ്ങളുമായുള്ള ശവങ്ങളുമായുള്ള വ്യവഹാരത്തിൽ നിന്ന് ഉരുവായി പല ദിശകളിലേയ്ക്ക് ശാഖകൾ നീട്ടി തിടം വച്ചു വളർന്നതാണ്. ഇന്ത്യൻ സമൂഹത്തിന്റെ അടിത്തറകളെ ചരിത്രപരമായി അതു രൂപപ്പെടുത്തുമ്പോഴും അതിൽ സാമ്പത്തികകാര്യങ്ങൾ ഇഴയടുപ്പത്തോടേ കൂടിച്ചേരുമ്പോഴും (ഗെയ്‌ൽ ഓംവെദ്) അശുദ്ധിയെ സംബന്ധിക്കുന്ന ഭയാശങ്കകളുടെ മനശ്ശാസ്ത്രം അതിൽ ക്ഷീണമില്ലാതെ പ്രവർത്തിച്ചു വരുന്നുണ്ട്. ശുദ്ധം ചെയ്യുന്ന ഇടതു കൈയേയും ‘ചീത്ത’ യായി പരിഗണിക്കുന്നതിന്റെ സാമൂഹിക പ്രയോഗമാണ് അതിൽ. കുമാരനാശാന്റെ മാതംഗി ‘ഗ്രാമത്തിൻ പുറത്തിങ്ങു വസിക്കുന്ന ചാമർ നായകന്റെ കിടാത്തി’യായിരുന്നു. നഗരമാലിന്യങ്ങൾ ചുമക്കേണ്ടി വരുന്ന ഗ്രാമം പോലും പുറത്തു തള്ളിയ പുറമ്പോക്കു ജീവിതം ഉച്ചിഷ്ടത്തിന്റെയും ഉച്ചിഷ്ടമാണ്. മൃതദേഹങ്ങളുമായുള്ള ബന്ധമാണ് മറ്റൊരു അയിത്തം. ജീവിതം, തിന്നു കഴിഞ്ഞ് വേണ്ടാതെ അവശേഷിപ്പിക്കുന്നതാണ് ചത്തശരീരങ്ങൾ എന്നുള്ളതുകൊണ്ട് അതും ഉച്ചിഷ്ടമാണ്. ജാതിയുടെ വിശാലഭൂമികയിൽ എച്ചിൽ എന്ന രൂപകത്തിന്റെ സാമൂഹികവും മനശ്ശാസ്ത്രപരവുമായ വ്യാപ്തി അപാരമാണ്. അത് ഇരയെ പൊതുദൃഷ്ടിയിൽ ബാഹ്യമായും ആന്തരികമായും ‘അധികം വന്നത്’ആക്കി നിലനിർത്തുന്നു. സ്വയമേവ അങ്ങനെയല്ലാതെ ചിന്തിക്കാൻ കഴിവില്ലാത്തവരാക്കി മാറ്റുകയും ചെയ്യുന്നു. പുറത്തുകളയുന്ന വസ്തുക്കളുമായി കെട്ടിയിട്ടുകൊണ്ട് പുറത്തു തന്നെ നിറുത്തേണ്ടുന്ന ഒരു വർഗത്തെ വാർത്തെടുക്കുകയും നിലനിർത്തുകയും ചെയ്യുന്ന പണിക്കുറ തീർന്ന ഒരു വ്യവസ്ഥയാണ് ജാതിയുടേത്. അതിന്റെ ഉൽ‌പ്പന്നത്തിന് അതിന്റെ നിർമ്മാണപ്രക്രിയയുടെ മുഴുവൻ സമ്മർദ്ദവും വഹിക്കേണ്ടി വരുമെന്ന ദാരുണത അതിനകത്തുണ്ട്.\n1933 മെയ് മാസത്തിൽ ഗാന്ധിജി നടത്തിയ നിരാഹാര സമരത്തിനിടയിൽ നടന്ന ഒരു സംഭവത്തെക്കുറിച്ച് മഹാദേവ ദേശായി ‘ഹരിജനിൽ’ എഴുതിയ കാര്യം ഡി ആർ നാഗരാജ് ‘ജ്വലിക്കുന്ന പാദങ്ങളിൽ’ എഴുതുന്നുണ്ട്. മെയ് എട്ടാം തീയതി സന്ധ്യയ്ക്ക്6മണിക്ക്, മണിക്കൂറുകളോളം കാത്തു നിന്ന് ഒടുവിൽ ഒരു ഹരിജൻ ബാലൻ ഗാന്ധിജിയെ കാണാനെത്തി. ഒരു സ്കോളർഷിപ്പ് ലഭിക്കുന്നതിന് ഗാന്ധിജിയുടെ സഹായം അവനു വേണം. കൊണ്ടുവന്ന പൂക്കൾ കൊണ്ട് ഗാന്ധിജിയുടെ പാദങ്ങൾ മൂടി തനിക്ക് അദ്ദേഹത്തിൽ മാത്രമേ വിശ്വാസമുള്ളൂ എന്നവൻ പറഞ്ഞു. ഗാന്ധിജി മറുവാദം കൊണ്ട് അവന്റെ അഭിപ്രായത്തെ മടക്കി. ‘തന്നെ ചുറ്റി നിൽക്കുന്നവരൊക്കെ വിശ്വാസിക്കാൻ കൊള്ളാത്തവരാണെന്ന് അവൻ വിശ്വസിക്കുന്നുണ്ടെങ്കിൽ അവരിൽ വച്ച് ഏറ്റവും കൊള്ളരുതാത്തവൻ താനാണ്‘. ഗാന്ധിജി പറഞ്ഞു. “നീ എന്നെയും വിശ്വസിക്കാതിരിക്കുകയാണ് നല്ലത്.” അതോടെ പ്രതീക്ഷ നശിച്ച് അവൻ കരയാൻ തുടങ്ങി. മരണം വരെയുള്ള നിരാഹാരം ഗാന്ധിജിയുടെ ജീവനെടുക്കും. ചുറ്റുപാടുമുള്ളവർ സത്യസന്ധരല്ലെന്ന് അദ്ദേഹം തന്നെ പറയുകയും ചെയ്യുന്നു. ഗാന്ധിജി പറഞ്ഞു. ‘നീയെന്തിനാണ് അങ്ങനെ വിചാരിക്കുന്നത്. ഞാൻ മരിക്കുകയൊന്നുമില്ല. നമുക്കൊരു ഉടമ്പടിയിൽ എത്താം. വരുന്ന 29-നു നീ മധുര നാരങ്ങയുമായി വരിക. അതിന്റെ നീരു കഴിച്ച് ഞാൻ ഉപവാസം അവസാനിപ്പിക്കാം. അതിനു ശേഷം നിന്റെ സ്കോളർഷിപ്പിനെപ്പറ്റി സംസാരിക്കാം.’\nഗാന്ധിജിയുടെ നിരാഹാരം അയിത്തത്തിന്റെ പ്രശ്നത്തെ മുൻനിർത്തിയായിരുന്നു. അതവസാനിക്കാൻ പോകുന്നത് ഹരിജൻ ബാലൻ തന്നെ നൽകുന്ന മധുരനാരങ്ങാനീരിനാൽ. സംഭവത്തിനു വാർത്താപ്രാധാന്യമുണ്ട്. പക്ഷേ വരാമെന്ന് വാക്കു നൽകി പോയ ബാലൻ മടങ്ങി വന്നില്ല. അവന്റെ വിലാസം സന്ദർശന ദിവസം വാങ്ങി വയ്ക്കാൻ സെക്രട്ടറിയായ ദേശായി മറന്നു പോയിരുന്നു. ലേഡി താക്കർസേ കൊടുത്ത നാരങ്ങനീരു കുടിച്ച് ഗാന്ധിജി ഉപവാസം അവസാനിപ്പിച്ചു. ജൂൺ ഒന്നാം തീയതി മഹാദേവ ദേശായിയ്ക്ക് ഒരു കത്തു ലഭിച്ചു. അത് ആ ബാലൻ എഴുതിയതായിരുന്നു. പറഞ്ഞ ദിവസം താൻ വന്നിരുന്നു എന്നും അകത്തേയ്ക്കു കടക്കാനുള്ള അനുവാദം ലഭിച്ചില്ലെന്നുമായിരുന്നു കത്തിൽ. ദേശായിയുടെ നിർദ്ദേശപ്രകാരം മറ്റൊരു ദിവസം വന്ന്, അന്ന് എന്താണ് സംഭവിച്ചതെന്ന് അവൻ കൂടുതൽ വ്യക്തമാക്കിക്കൊടുത്തു. 29-ആം തീയതി കോളേജ് അവധിയായിരുന്നതിനാൽ അവന് ദൂരെ ഒരിടത്ത് ജോലിയ്ക്കായി പോകേണ്ടതുണ്ടായിരുന്നു. നിരാഹാരം അവസാനിപ്പിക്കേണ്ടുന്ന ഉച്ചസമയത്ത് അവന് അവിടെയെത്താൻ കഴിഞ്ഞില്ല. വൈകുന്നേരം ഓടിക്കിതച്ച് എത്തിയ അവന് അകത്തുകയറാൻ അനുവാദം ലഭിച്ചതുമില്ല. പക്ഷേ യഥാർത്ഥകാരണമെന്തായിരുന്നു എന്നതിന് മഹാദേവദേശായിയുടെ വക വിശദീകരണമുണ്ട്. നിരാഹാരം നടക്കുന്ന ദിവസങ്ങളിൽ പലപ്പോഴും അവൻ അവിടെ വന്നും പോയുമിരുന്നു. എന്നാൽ അവസാനദിവസമായപ്പോഴേയ്ക്കും അവന്റെ ധൈര്യമെല്ലാം ചോർന്നു. പ്രധാന ചടങ്ങിൽ വളരെ പ്രധാനപ്പെട്ട വ്യക്തിയായി പങ്കെടുക്കാനുള്ള യോഗ്യത നിസ്സാരനായ തനിക്കില്ലെന്ന് അവനു തോന്നി. വിഭവസ‌മൃദ്ധമായ ഇലയിൽ വിളമ്പാൻ എച്ചിലിനു അർഹതയുണ്ടോ? താൻ കൊടുക്കുന്ന നാരങ്ങനീരുകൊണ്ട് ഗാന്ധിജി നിരാഹാരം അവസാനിപ്പിച്ചാൽ തനിക്കു കിട്ടുന്ന മാധ്യമശ്രദ്ധ തന്റെ കൂട്ടുകാരുടെ മനസ്സിൽ അസൂയ വളർത്തുമെന്നും അതോടെ അനുഭവിച്ചുകൊണ്ടിരിക്കുന്ന ചെറിയ ഭാഗ്യങ്ങൾ ഇല്ലാതാവുമെന്നും അവൻ ഭയന്നു. അനർഹമായ തരത്തിൽ സ്വയം നിന്ദയുടെ വികാരം അവനിൽ വളരുകയായിരുന്നു. അതിന്റെ ഉത്തരവാദിത്തം നമുക്കാണെന്ന് പറഞ്ഞ് മഹാദേവ ദേശായി ലേഖനം അവസാനിപ്പിക്കുന്നു.\nഎന്നാൽ ഈ കഥ വിശദംനായി എടുത്തെഴുതിയിട്ട് ഡി ആർ നാഗരാജ് പറയുന്നത്, കരുത്തിന്റെ അഭാവമായി മഹാദേവ ദേശായി കണ്ട കാര്യം ഒരു പക്ഷേ ഗാന്ധിയൻ പദ്ധതികളോടുള്ള ദളിത് ബാലന്റെ താത്പര്യക്കുറവും ആകാം എന്നാണ്. വിശുദ്ധദയയുടെ പാത്രമാവുക എന്ന അവസ്ഥയിൽ നിന്നാണ് അവൻ ഓടി ഒളിച്ചത്. ഗാന്ധിജിയ്ക്ക് മധുരനാരങ്ങ നീരു നൽകി മാധ്യമശ്രദ്ധയിൽ വരുന്നതിൽ നിന്ന് വിട്ടു നിൽക്കാൻ തീരുമാനിച്ച നിമിഷം അവൻ ബാലനിൽ നിന്നുയർന്ന് യുവാവായി പരിണമിക്കുകയായിരുന്നു. ഗാന്ധിജി മാത്രമാണ് വിശ്വസ്തൻ എന്ന വിശ്വാസത്തിൽ നിന്ന്, ഗാന്ധിജി അദ്ദേഹത്തിന്റെ അനുയായികളിൽ നിന്ന് ഒട്ടും വ്യത്യസ്തനാവുക തരമില്ലെന്ന ബോധത്തിലേയ്ക്ക് അവൻ ഉണരുകയായിരുന്നു. നൂറ്റാണ്ടുകളായി നൂലുകളോടി ധാരകൾ തിരിച്ചറിയാൻ വയ്യാത്ത വിധം കലുഷമായ മനോമണ്ഡലത്തിന്റെ സങ്കീർണ്ണതകളെ അതിവൈകാരികമായി മനസ്സിലാക്കുന്നതിൽ പാകപ്പിഴകളുണ്ടെന്ന് സ്ഥാപിക്കുകയാണ് നാഗരാജ് ചെയ്യുന്നത്.\nകുരുവിയുടെ കുഞ്ഞുങ്ങളെ തിന്നാൻ കൊതിച്ച കാക്കയെയും വിശുദ്ധമായ ദയതേടി ഗാന്ധിയുടെ അടുക്കലെത്തിയ ബാലനെയും അവരെ രൂപപ്പെടുത്തിയ ചരിത്രപ്രക്രിയകളിൽ നിന്ന് പിഴുത്, അവരെ തുറിച്ചു നോക്കുന്ന വർത്തമാനത്തിന്റെ സാഹചര്യങ്ങളോട് ചേർത്തു വച്ചാൽ കിട്ടുന്ന അർത്ഥം വേറെ വേറേ ആയിരിക്കും. ‘മാടേശ്വരന്റെ ജ്വലിക്കുന്ന പാദങ്ങളെ’ പോലെ കാക്ക എന്ന സാമൂഹിക ചിഹ്നം വിഴുങ്ങിയ ഇരുമ്പുണ്ടയ്ക്ക് അതിന്റെ എല്ലാ കരുത്തോടും ദാഹകശക്തിയോടും കൂടി ബോധോദയത്തിന്റെ അതിശക്തമായ രൂപകമാവാം. തലോടലുകളിൽ നിന്നും മാധ്യമശ്രദ്ധകളിൽ നിന്നുമുള്ള ഒഴിഞ്ഞു പോക്കുകൾക്ക് പുതിയ ദിക്കും സൂര്യനുമാകാം. ചിലപ്പോഴെങ്കിലും. അതുകൊണ്ട് എല്ലാ ദുരന്തങ്ങളും എപ്പോഴും ദുരന്തങ്ങളല്ല. എല്ലാ പിടച്ചിലുകളും എപ്പോഴും പിടച്ചിലുകളല്ല. എല്ലാ ഒഴിഞ്ഞു പോക്കുകളും എപ്പോഴും ഒഴിഞ്ഞു പോക്കുകളല്ല.\nഇന്ത്യൻ ജനത ഒരു ഛായാചിത്രം - സുധീർ കാക്കർ, കാതറീന കാക്കർ\nജ്വലിക്കുന്ന പാദങ്ങൾ - ഡി ആർ നാഗരാജ്\nPosted by വെള്ളെഴുത്ത് at 5:55 PM


തിങ്കള്, 13 ഓഗസ്റ്റ് 2018 (13:13 IST)\nപ്രേക്ഷകർ ഏറെ കാത്തിരുന്ന ചിത്രമാണ് 'ഒരു കുട്ടനാടൻ ബ്ലോഗ്'. മമ്മൂട്ടിയുടെ ചിത്രങ്ങളിലെല്ലാം കൂളിങ് ഗ്ലാസും ജാക്കറ്റുമൊക്കെയാണെന്ന് പറഞ്ഞ് പരിഹസിക്കുന്നവർക്കുള്ള മറുപടിയാണ് ഈ നാട്ടിൻ പുറത്തുകാരൻ ഹരി. അനുസിത്താരയും റായ് ലക്ഷ്‌മിയും നായികാ വേഷത്തിലെത്തുള്ള ചിത്രം ഓണം റിലീസാണ്.\nതിരക്കഥാകൃത്തായ സേതു ആദ്യമായി സംവിധാനം ചെയ്യുന്ന സിനിമ എന്ന പ്രത്യേകതകൂടി 'ഒരു കുട്ടനാടൻ ബ്ലോഗി'ന് സ്വന്തമാണ്. സിനിമയുടെ പോസ്‌റ്ററുകളും ഗാനവുമൊക്കെ ഇതിനകം തന്നെ പ്രേക്ഷകർ ഇരുകൈയും നീട്ടി സ്വീകരിച്ചിരുന്നു. 'അബ്രഹാമിന്റെ സന്തതികൾ' എന്ന തകർപ്പൻ ഹിറ്റിന് ശേഷം തിയേറ്ററുകൾ കീഴടക്കാനെത്തുന്ന മമ്മൂട്ടി ചിത്രം കൂടിയാണിത്.\nഇപ്പോൾ ചിത്രത്തിന്റെ ട്രെയിലറാണ് ആരാധകർ ഏറ്റെടുത്തിരിക്കുന്നത്. 'ചെയ്യാത്ത കുറ്റത്തിന്റെ പേരില് നിരവധി തവണ പഴി കേട്ടയാളാണ് താനെ'ന്ന മമ്മൂട്ടിയുടെ ഡയലോഗോട് കൂടിയാണ് ട്രെയിലർ തുടങ്ങുന്നത്. നാട്ടുകാർക്ക് പ്രിയപ്പെട്ട ഹരി എന്ന കഥാപാത്രത്തെ ചുറ്റിപറ്റി നടക്കുന്ന കാര്യങ്ങളാണ് ടീസറിലും കാണാൻ സാധിക്കുന്നത്. സമീപകാല സംഭവങ്ങളെ ഓർമ്മിപ്പിക്കുന്ന തരത്തിലുള്ള ചില സംഭവവികാസങ്ങളും ചിത്രത്തിലുണ്ടെന്ന് ട്രെയിലർ നമുക്ക് പറഞ്ഞുതരുന്നുണ്ട്.\nഅടുത്ത ലേഖനം ‘അതൊന്നും സത്യമല്ല‘- അഭ്യൂഹങ്ങളെ പൊളിച്ചടുക്കി ദുൽഖർ സൽമാൻ


ഗംഗയുടെ തീരത്ത് ലിംഗം കൊണ്ട് ട്രാക്ടര് വലിക്കുന്ന സന്യാസി: ചിത്രം വൈറലാകുന്നു – Azhimukham\nട്രെന്‍ഡിങ്ങ് > ഗംഗയുടെ തീരത്ത് ലിംഗം കൊണ്ട് ട്രാക്ടര് വലിക്കുന്ന സന്യാസി: ചിത്രം വൈറലാകുന്നു\nഗംഗയുടെ തീരത്ത് ലിംഗം കൊണ്ട് ട്രാക്ടര് വലിക്കുന്ന സന്യാസി: ചിത്രം വൈറലാകുന്നു\nഇത്തരം മേളകളില് പല സന്യാസിമാരും തങ്ങളുടെ അതിമാനുഷികത്വം തെളിയിക്കാനായി പല പ്രകടനങ്ങളും നടത്താറുണ്ട്\nJan 07 2018 02:54 PM\nട്രാക്ടറും ട്രക്കുമൊക്കെ പോലുള്ള വലിയ വാഹനങ്ങള് പല്ലുകൊണ്ടും മുടികൊണ്ടു വലിക്കുന്ന പല അഭ്യാസികളെയും നാം കണ്ടിട്ടുണ്ട്. എന്നാല് സോഷ്യല് മീഡിയയില് ഇപ്പോള് പ്രചരിക്കുന്ന ഒരു ചിത്രം കണ്ട് ഞെട്ടിയിരിക്കുകയാണ് എല്ലാവരും. അലഹബാദില് ഗംഗയുടെ തീരത്ത് മാഘ മേളയില് നിന്നുള്ള ഒരു ചിത്രമാണ് ഇത്. പ്രായം ചെന്ന ഒരു സന്യാസി തന്റെ ലിംഗം ഉപയോഗിച്ച് ട്രാക്ടര് വലിക്കുന്ന ചിത്രമാണ് ആളുകളെ ഞെട്ടിച്ചിരിക്കുന്നത്.\n45 ദിവസം നീളുന്ന മേള ഗംഗ, യമുന, സരസ്വതി നദികളുടെ സംഗമസ്ഥലമായ പ്രയാഗിലാണ് സംഘടിപ്പിക്കുന്നത്. മിനി കുംഭമേള എന്നറിയപ്പെടുന്ന ഈ ആഘോഷം ചന്ദ്ര കലണ്ടര് അനുസരിച്ച് മാഘ മാസത്തിലാണ് കൊണ്ടാടുന്നത്. രാജ്യത്തിന്റെ വിവിധ ഭാഗങ്ങളിലുള്ള തീര്‍ത്ഥാടകര് ഈ ദിവസങ്ങളില് ഇവിടെയെത്തി സംഗമത്തില് മുങ്ങി ശുദ്ധരാകാനെത്തുന്നു. ഈവര്‍ഷത്തെ ആഘോഷം പുരോഗമിക്കുന്നതിനിടെയാണ് ചിത്രം വൈറാലിയിരിക്കുന്നത്. തന്റെ ലിംഗത്തില് കെട്ടിയുറപ്പിച്ച കയറിന്റെ മറ്റേയറ്റം ട്രാക്ടറില് കെട്ടിയാണ് സന്യാസി വലിച്ചു നീക്കുന്നത്. താടിയും മുടിയുമെല്ലാം നരച്ച് വലിയ മുത്തുകളുള്ള മാല ധരിച്ച സന്യാസിയുടെ ചിത്രം ആഗോള തലത്തിലാണ് പ്രചരിക്കുന്നത്. തന്റെ ആത്മീയതയുടെ തീവ്രത വ്യക്തമാക്കാനാണ് ഇദ്ദേഹത്തിന്റെ ഈ പ്രവര്‍ത്തി.\nഇത്തരം മേളകളില് പല സന്യാസിമാരും തങ്ങളുടെ അതിമാനുഷികത്വം തെളിയിക്കാനായി പല പ്രകടനങ്ങളും നടത്താറുണ്ട്. അതുപോലെ ഇതാദ്യമായല്ല അതിമാനുഷികത്വം തെളിയിക്കാനായി സന്യാസിമാര് തങ്ങളുടെ ലിംഗം ഉപയോഗിക്കുന്നതും. 2014ല് ഒരു ഡസന് കല്ലുകള് തന്റെ ലിംഗം കൊണ്ട് ഉയര്‍ത്തുന്ന സന്യാസിയുടെ വീഡിയോയും വൈറല് ആയിരുന്നു. 2016ല് കുംഭമേളയ്ക്കിടെ ഒരു വലിയ കല്ല് ലിംഗം കൊണ്ട് ഉയര്‍ത്തുന്ന സന്യാസിയുടെ വീഡിയോയും വൈറല് ആയി.\nഅരയ്ക്ക് താഴെ തളര്‍ന്ന ഈ യുവാവ് ട്രാക്ടര് ഡ്രൈവറാണ്; ഇത് ഇയാളുടെ ജോലിയല്ല ജീവിതചര്യയാണ്\nസിഗരറ്റ് വലിക്കുന്ന രംഗങ്ങള് ഇല്ലാതെ പിന്നെന്ത് ഫ്രഞ്ച് സിനിമ?\nആലുവാ പുഴയുടെ തീരത്ത്… കൊച്ചി മെട്രോയുടെ 11 സ്റ്റേഷനുകളില് വിടരുന്ന കേരളം


cpm and cpi | കുടുംബ പ്രശ്‌നത്തില് കൈകടത്തി വീടിന് മുന്നില് കൊടി നാട്ടി സി പി ഐ; കുടുംബത്തിന് രക്ഷയായി എത്തിയത് സിപിഐ - Malayalivartha.com Widgets Magazine\nകുടുംബ പ്രശ്‌നത്തില് കൈകടത്തി വീടിന് മുന്നില് കൊടി നാട്ടി സി പി ഐ; കുടുംബത്തിന് രക്ഷയായി എത്തിയത് സിപിഐ\n07 DECEMBER 2017 11:28 AM IST\nകുടുംബ പ്രശ്‌നത്തില് കൈകടത്തി വീടിന് മുന്നില് കൊടി നാട്ടി സി പി ഐ, സിപി ഐയെ കടത്തി വെട്ടി ബോര്‍ഡ് വച്ച് സിപി എം, സി പി ഐ കുഴിച്ച കുഴിയില് വീണ സിപി എം പിടിച്ചത് പുലിവാല്. സംഭവം പൊല്ലാപ്പയാപ്പോള് ബോര്‍ഡും ഊരി തടി കഴിച്ചിലാക്കി സി പിഎം.\nഇടുക്കിയിലെ ഭൂമി കൈയേറ്റ കഥകള് മുറുകുന്നതിനിടെയാണ് കുടുംബ വഴക്കില് സിപി എമ്മും സി പി ഐയും രണ്ട് ചേരിയിലായി ഇടപെട്ടത്. കുടുംബപ്രശ്‌നത്തില് കൈകടത്തി വീട് കൈയേറ്റം നടത്തിയാണ് സി പി എം ഇവിടെ കുഴിയില് ചാടിയത്.\nകൈയേറി വീട് പാര്‍ട്ടി ഓഫീസാക്കിയ സിപിഎം 48 മണിക്കൂറിനുള്ളില് അത് തിരിച്ചു കൊടുത്ത് പ്രശ്‌നത്തില് നിന്നു തലയൂരി. ഇടുക്കി ജില്ലയിലെ കുമളിക്കടുത്തുള്ള മുരിക്കടിയിലാണ് സിപിഎമ്മും സിപിഐയും ഇടപെട്ട കുടുംബ പ്രശ്‌നത്തില് നേട്ടംകൊയ്യാന് നോക്കിയ സിപിഎം പ്രദേശിക നേതൃത്വം ഒടുവില് വെട്ടിലായത്.\nമുരുക്കടി സ്വദേശികളായ മാരിയപ്പനും ബന്ധുവും അധ്യാപകനുമായ മുഹമ്മദ് സല്‍മാനും (മുത്തു) തമ്മിലുള്ള തര്‍ക്കമാണ് ഒടുവില് സിപിഎമ്മും സിപിഐയും തമ്മിലുള്ള രാഷ്ട്രീയ ഏറ്റുമുട്ടലായും ഒടുവില് സിപിഎമ്മിനെ കുഴിയില് ചാടിക്കുന്ന രീതിയിലേക്കും മാറിയത്. മുത്തച്ഛനൊപ്പം മുരിക്കടിയിലെ വീട്ടില് താമസിച്ചിരുന്ന മാരിയപ്പന് വീടു നല്‍കാമെന്നു മുത്തച്ഛന് വാക്കുകൊടുത്തിരുന്നു.\nഎന്നാല്, മാരിയപ്പന്റെ വിവാഹശേഷം സല്‍മാനും മാരിയപ്പനും തമ്മില് വീടിന്റെ ഉടമസ്ഥാവകാശത്തെ ചൊല്ലി തര്‍ക്കത്തിലാവുകയും ഇതിനിടെ, സല്‍മാന് ഭൂമി സംബന്ധമായ രേഖകള് സ്വന്തം പേരിലാക്കുകയും ചെയ്തു. തര്‍ക്കം തീര്‍ക്കാന് മാരിയപ്പന് സിപിഐയുടെയും, സല്‍മാന് സിപിഎമ്മിന്റെയും പ്രാദേശിക നേതൃത്വത്തെ സമീപിച്ചു. സിപിഐക്കാര് മാരിയപ്പന് സംരക്ഷണം നല്‍കാന് വീടിനു മുന്നില് കൊടി നാട്ടി.\nപ്രകോപിതരായ സിപിഎം പ്രവര്‍ത്തകര് കൊടി മാറ്റുകയും മാരിയപ്പന് വീടൊഴിയണമെന്ന നിലപാടെടുക്കുകയും ചെയ്തു. ഇതിനിടെ വീടൊഴിപ്പിക്കാതിരിക്കാന് മാരിയപ്പന്റെ ഭാര്യ ശശികല\nപീരുമേട് കോടതിയില് നിന്ന് ഉത്തരവ് സമ്പാദിച്ചെങ്കിലും ഇതുമായി എത്തിയപ്പോഴേക്കും വീട് സിപിഎം ഓഫീസായി മാറിക്കഴിഞ്ഞു. തങ്ങളെ ഉപദ്രവിച്ചെന്നും ബലമായി വീട്ടില് നിന്നു സിപിഎമ്മുകാര് ഇറക്കിവിട്ടെന്നും കാട്ടി മാരിയപ്പന് പരാതി നല്‍കിയെങ്കിലും നടപടിയെടുക്കാന് പൊലീസ് തയാറായില്ല.\nഇടുക്കിയില് സി പി എമ്മുകാര് കൈയേറിയെന്ന ആരോപിക്കുന്ന വീട്ടിലെ മാരിയപ്പനും കുടുംബവും. സംഭവം വിവാദമായതോടെ ചൊവ്വാഴ്ച വൈകുന്നേരം സിപിഎം മുരിക്കടി ബ്രാഞ്ച് സെക്രട്ടറി ബിനീഷ് ദേവ് ഉള്‍പ്പടെ നാലുപേര്‍ക്കെതിരേ കുമളി പൊലീസ് പട്ടികജാതി പട്ടികവര്‍ഗ്ഗ (അതിക്രമ നിരോധന) നിയമ പ്രകാരം കേസെടുത്തു.\nബിനീഷ് ദേവ്, അനിയന്,അനൂപ്, അഭിലാഷ് എന്നിവര്‍ക്കെതിരെയാണ് ജാമ്യമില്ലാ വകുപ്പ് പ്രകാരം കേസെടുത്തിട്ടുള്ളത്. സംഭവത്തില് എസ്‌സി /എസ്.ടി കമ്മീഷനും ഇടപെട്ടിട്ടുണ്ട്. ഇതില് ഇടപെട്ട കമ്മീഷന് ജില്ലാ കളക്ടര്, എസ്പി, ജില്ലാ പട്ടികജാതി വികസന ഓഫീസര് എന്നിവരോട് അടിയന്തിര റിപ്പോര്‍ട്ട് നല്‍കാന് ആവശ്യപ്പെടുകയും ചെയ്തു.\nതുടര്‍ന്നാണ് ബുധനാഴ്ച വൈകുന്നേരത്തോടെ ഓഫീസാക്കിയ വീട് ഒഴിയാന് സിപിഎം തീരുമാനിച്ചത്. ഓഫീസിന്റെ ബോര്‍ഡ് എടുത്തുമാറ്റുകയും ചെയ്തിട്ടുണ്ട്. അതേസമയം തങ്ങള് ഓഫീസിനായി മുറി വാടകയ്‌ക്കെടുത്തതു മാത്രമേയുള്ളുവെന്നും കുടുംബ പ്രശ്‌നമാണ് വിവാദത്തിന് പിന്നിലെന്നുമാണ് പാര്‍ട്ടിയുടെ വിശദീകരണം.